
PREDGOVOR 


U ovom se prijevodu nalaze svi brevijarski 
himni, a k njima su dodane glasovite 0- 
antifone, koje su prenesene u vezani govor. 
Zatim je tu svih pet misnih sekvencija s 
ophodnim himnom Cvjetnice, s Improperiji- 
ma u vezanom govoru i » Adoro te«. U » Do¬ 
datku « je jedan himan cistercitski, nekoliko 
dominikanskih i franjevačkih i tri isusovač¬ 
ka, onda poviše najljepših izvanliturgijskih 
sa stihovima » Male službe Srca Isusova«, 
» Male službe Neokaljanog Začeća <? i s dvije 
antifone BI. Dj. Marije. 

Mislim, da mi ne treba tumačiti ni oprav¬ 
davati ovih dodataka: svidjeli su mi se, pre¬ 
veo sam ih i nadam se, da će biti od koristi. 

OBLIK OVOGA PRIJEVODA 

Himni su redovito prevedeni u metru ori¬ 
ginala. Kod toga sam se služio slobodom , 
kakvu dopuštaju i jezici, koji su, što je do 
naglaska, prikladniji za pjesmu u strogom 
mjerilu od našega, kao na pr. ruski. Ta je 
sloboda u tom, da se po koja riječ može na¬ 
glasiti na dva načina, kad je tako naglasuje 






i sam štokavski dio naroda, na pr. nebeski i 
nebeski, čovječji i čovječji i još koja takva. 
Tako sam pridržao i slobodu u bacanju na¬ 
glaska na prijedlog, kojom se redovito služi 
i naša svjetovna poezija, na pr. od naših i 
od naših. 

Prema izvornikovoj sam melodiji morao 
malko odstupiti od naše adaptacije safine 
strofe, pa njezina prva tri stiha dolaze svuda 
u ovom prijevodu u liku jedanaesterca, koji 
počinje s anakruzom ili dakti!om i ima ce - 
ružu iza petog sloga. Isto sam, u nekim bar 
himnima, tri prva stiha asklepijadske strofe 
preveo našim slobodnim daktilima, jer se 
tako redovito pjevaju te strofe u originalu. 
Heksametar i klasični distih preveo sam re¬ 
dovno našim šesnaestercem ili petnaester - 
cem. I uskrsna je sekvencija prevedena u 
šesnaestercima s rimom u sredini, jer je 
original zapravo proza s asonancijama i po 
kojom rimom. Komu treba točan prijevod 
slogova za divnu melodiju izvornika , naći će 
ga u Vijenčevu » Kantualu «. »Te Deum « je 
prerađen u ritmu uobičajene kod nas melodi¬ 
je. Slobodno su prevedene i obadvije antifone 
BI. Dj. Marije, a od oduljega ritma »Omni 
die« prerađene su za ovu knjižicu tek neke 
strofe. 

Gdje original ima rimu, tu sam je uzimao 
i u prijevodu. Nerimovane sam rimovao rijet¬ 
ko, obično onda, kad mi se činilo, da ih u 
našem jeziku za ovakav metar iziskuje bla- 
goglasje, na pr. u »Pange lingua. . . lau- 
ream. ..«, u koju su unesene rime 2., 4. i 
6. sloga. »Ave mariš stella « ima i rimovan 
prijevod u dodatku za one, kojima je draža 
rima. 

Kako sam se spomenutim slobodama po¬ 
služio samo u neznatnom broju himana, dok 
je devet desetina njih — napose svi jambsko- 
ga dimeira — prevedeno što se dalo vjer¬ 
nije u metru originala, to se ne može reći, 
da su ovo parafraze ili nove pjesme, kao što 
su nG pr. osim tolikih i glasoviti francuski 
Racinovi i Corneillevi prijevodi himana, već 
da su vjerno prepjevani latinski izvornici. 
Tko bi na ovu tvrdnju kimao sumnjivo gla¬ 
vom, neka naruči najnoviji od stručnjaka 
hvaljeni francuski prijevod P. Rene Com- 
paigne-a: Psaumes et Hymnes « (Maison Al- 
fred Mame et Fils, Tours), pa nek vidi, što 
on i njegovi suci drže za »traduction lit- 
terale«. 

KOJIH SE NAČELA DRŽAO PREVODILAC 
Nastojao sam eto da što bolje iskažem u 
prijevodu izvornik radeći pri tom, da prije- 
i od bude doista pjesma i to hrvatska. Toč¬ 
nost, kakvu u ovom poslu neki traže, meni 
se čini nemoguća, osim da je provedeš na 
štetu naravnosti, ljepote i jasnoće. Jer oni . 
koji traže, da svaki redak prijevoda iznosi 
sve ono i samo ono, što se nalazi u dotič¬ 
nom retku izvornika, da donosi to riječ po 
riječ, ti zaboravljaju , da će se takav prevo¬ 
dilac nužno ogriješiti o formu izvornika, bit 
će tomu vjeran u mislima, nevjeran u izri¬ 
canju misli čineći jezične, stilske, ritmičke 
i druge pogrješke, pa sva ljepota misli ne 
će spasiti takav prijevod od rugobe. Takav bi 
prijevod bio kao kostur s posve pravilno sa¬ 
stavljenim svim kostima, ali bez očiju, bez 
ušiju, bez nosa i t. d„ ukratko — kostur, 
strašilo. Ima sudaca, koji ne će da razumiju, 
da himni nisu — barem u prvom redu — 
zato tu, da nas uče vjerskim istinama, već 
da nam ih pjevaju. Za učenje su različni 
vjerski udžbenici, kateheze, velikim dijelom 
i propovijedi, a ne vjerske pjesme, pogotovu 
ne popijevke. 

Češće sam se odrekao doslovnoga prijevo¬ 
da, da koji stih bude jasniji, naravniji i 


lakši. Zato sam na težim mjestima prenio 
obično samo smisao, odabravši tumačenje, 
koje mi se činilo najispravnijim. Mnogošta 
sam pojednostavnio u duhu starih himana, 
osobito sekvencija, koje su jasne kao bistri 
izvori. Apstraktnije sam rečenice podavao 
kadšto u konkretnoj formi. Klonio sam se 
po mogućnosti težih, nepoznatih riječi i 
nastojao sam, da prevodeći književnim jezi¬ 
kom budem ipak dikcijom što bliži puku, 
za čim su išli gotovo svi bolji pjesnici hi¬ 
mana. 

PRIGOVORI OVOM PRIJEVODU 

Mnogi su vrlo povoljno sudili o ovim prije¬ 
vodima, dok su izlazili u »Svetoj Ceciliji« 
ili drugdje. Bilo je ipak i takvih, koji su 
oštrije gledali, a par se sudaca izjavilo po¬ 
sve negativno. 

Ne mogući se zanositi ni na svoje mišlje¬ 
nje ni na mišljenje manje kompetentnih po¬ 
jedinaca, propitao sam se iza prvih početaka 
ovoga posla kod ljudi, koji su mi se činili 
osobito sposobni, da sude o njemu. Medu 
ovima ističem posebice samo pokojnoga 
Izidora Poljaka. Sud je Poljakov bio do 
kraja optimističan. Ipak je dragi pokojnik 
no moju molbu odložio dobrohotno prijatelj- 


sko povećalo i ne tajeći mi pogrješaka iz¬ 
javio, da je s radom u glavnom zadovoljan. 
Bilo je to g. 1923., i radilo se o nekih tri¬ 
deset himana. 

Evo na j opravdani je ga između svih prigo¬ 
vora: čemu su ti prijevodi bili toliko mijenja¬ 
ni? Čemu su se upravo osobitiji i više upo¬ 
trebljavani himni i po par puta sad ovako 
sad onako prevodili? Očito je, po čemu je 
tu došlo do neprilike: ovi prijevodi nisu bili 
namijenjeni za službenu crkvenu porabu, a 
kad su neki uzeti u nju, tražene su s kom¬ 
petentnih strana promjene, doslovniji prije¬ 
vod. Tu je glavni razlog mijenjaju i novim 
prijevodima, od čega su nastale neugodnosti, 
kojih ne koristi pretresati. S ovim izdanjem 
završuje prevodilac svoje proučavanje hima¬ 
na, svoje prilično duge vježbe u njihovu 
prevođenju kao i svako dotjerivanje prije- 
voaa. On ih više ne će popravljati, a po¬ 
pravke, koje su u njima izvodili i koje će 
još izvoditi drugi, ne može on sprječavati* 

Kad smo već kod prigovora, mislim, da 
bih zaslužio i kakav prigovor, kad ne bih 
posebice najsrdačnije zahvalio vlč. gg. prof. 

* U ovom drugom izdanju provedeni su prema 
bilješkama pokojnog pjesnika (+ 14. VI. 1939.) samo 
ispravci auktora uz neke himne. Ujedno je ovom 
izdanju iz pjesnikove ostavine dodano pet novih hi¬ 
mana u »Dodatku«. (Opaska izdavača). 

A. Petraviću i don 1. Mikiću, koji su pom¬ 
no pročitali gotovo sve ove prijevode litur¬ 
gijskih himana, prvi kao estet-kritik, drugi 
kao jedincati u nas meni poznati svećenik, 
što se više zanima za himnologiju. Prvi se 
o prijevodima izjavio prilično povoljno, a 
drugi je s priznanjima iznio i opravdanih 
prigovora, kojima sam nastojao udovoljiti, 
gdje se dalo. Isto mi valja zahvaliti o. Stje¬ 
panu Krizinu Flodin D. /., koji me je upu¬ 
tio kod više himana u ritam koralnih melo¬ 
dija, na koji sam se stao obazirati čuvši, da 
se osobito safine i asklepijadske strofe re¬ 
dovno ne pjevaju po ritmu klasičnoga me¬ 
tra. Od srca hvala njima i svima, koji su 
mi bud kako pomogli u ovom poslu! 

# 

Ovo je rad nevelika obujma, ali je stajao 
nemalena truda. Radio sam u duljem nizu 
godina, dakako na mahove, kad sam uhvatio 
vremena, i napokon sam evo prikupio u sve¬ 
mu oko 250 latinskih crkvenih pjesama, preve¬ 
denih najvećom većinom po prvi put u hrvat¬ 
ski književni jezik* Predajući ih hrvatskoj 
katoličkoj javnosti ne mogu da ne izreknem 

* Prvi je preveo crkvene himne Bartol Kašić D. I. 
i izdao ih po svoj prilici u Rimu oko g. 1634. pod 
naslovom »Imni iliti piesni Božje iz Breviara«. 

Ovdje nekih nada, koje su mi za prevođenja 
cesto u duši nicale, rasle i na rad me po¬ 
ticale. 

Nadam se ponajprije, da će ovi himni u 
hivatskom ruhu ugoditi dušama, koje su 
dublje zaronile u duhovni život. Ovi su stiho¬ 
vi u prvom redu za njih, provreli su iz dna 
srdca njihovih učitelja i uzora, one će ih 
najbolje shvatiti. Uzto se nadam, da će ovi 
prijevodi olakšati svećenicima teža mjesta 
nekih himana, pa će ih moliti s većim ra¬ 
zumijevanjem i korišću. A rado mislim, da 
ce ovim radom biti ponešto pomaknut na¬ 
prijed i liturgijski pokret kod nas, koji se 
lijepo razvija. 

Osobito se radujem pomišljajući, da će 
ovi pohrvaćeni himni doći u ruke našoj bu¬ 
dućnosti, našoj dragoj mladeži. Mi stariji 
nismo bili tako sretni, da bi nas u mlađe 
dane tko upoznavao s blagom crkvene poe¬ 
zije. Uživali smo u Ovidu, Virgiliju, možda 
i u Horaciju, a nije nam bilo ni na kraj 
pameti, da bi u latinskoj crkvenoj poeziji 
bilo išia, na što bi se iza čitanja tih veličina 
moglo pogledati sa zanimanjem. A eto, da 
i ne govorim o psalmima i drugoj poeziji 
Sv. Pisma, mnogi crkveni himni divnim mi¬ 
slima , visokim poletom, srdačnošću i jed¬ 


nostavnošću nadilaze i najbolje proizvode 
latinskih klasika. 

Nadam se, da će ovaj prijevod osvrnuti 
pažnju barem koga od naših mlađih kato¬ 
ličkih pjesnika na crkvenu poeziju i na¬ 
vesti ga, da posegne za himnima u izvorniku. 
U slijevanju duha svetopisamskog i crkve¬ 
noga s duhom naše narodne poezije gledao 
sam još kao mlad bogoslovac put, kojim bi 
trebalo da udari prava hrvatska pjesma. 
Samo tako bismo došli do poezije, koja ne 
bi bila tek za onu šaku inteligencije, što 
čita, već za čitav narod. Tako bi prestale 
tužbe, da narod ne mari za lijepu knjigu. Na 
tom bismo putu sigurno dobili i pjesnika, 
koji se ne bi sramili slagati pučke crkvene 
popijevke, jer se mnogi lijepi crkveni napjevi 
uza svu našu suvremenu katoličku poeziju 
i danas ljuto srame svojih tekstova. Dao 
Bog, da ovaj prijevod pridonese kame čak za 
preporod te vrste kod nas! 

Završujem želeći i sebi i tebi, mili čitate¬ 
lju, bio ti tko mu drago, da nas napuni ne¬ 
vini žar, kojim gore ove pjesme, potekle iz 
duša najrazboritijih, najsretnijih i ljudskom 
rodu najkorisnijih, iz duša svetačkih ili 
naličnih na svece! 


PREVODILAC 



CRKVENA HIMNOLOGIJA 


Crkva je okupila u svom krilu sve umjet¬ 
nosti, ne radi njih, već radi Boga, da slavi 
Njegovo Veličanstvo, i radi čovjeka, da ga 
diže umjetnošću k Bogu. Divne katedrale i 
crkvice, skladna zvona i zvuci orgulja, kras¬ 
ne slike i kipovi, umjetnički izrađena bogo- 
služna odiela, pokaznice i kaleži, a pogo¬ 
tovo poletna i topla riječ, što se razliježe s 
propovijedaonice ili slavi, tuguje, prosi u liku 
pjesme: sve se to složilo, da trga dušu čo¬ 
vječju od zemlje; da je skreće na put, koji 
ide u krajeve vječne Ljepote; da joj po¬ 
maže čistiti se od grijeha, kititi se kreposti¬ 
ma, zapaliti se onom ljubavlju, što je vla- 
darica, posveta i vrhunac svake istinske 
ljubavi. 

Ako je i spomenuta ovdje na posljednjem 
mjestu poezija, ipak je ona u ovom poslu 
prva, jer nje ima dosta u svakoj vrsti umjet¬ 
nosti, najviše dakako u bogoslužnim knjiga¬ 
ma crkvenim. Crkva je razumjela riječ svoga 
neprestanoga nevidljivog Učitelja: »Blago 
narodu, koji pozna radosno klicanje. . .« 
(Ps. 88, 15). Stoga je ona preuzela poeziju 

Staroga Zavjeta, pa ju Magnifikatom Marije, 
svoje Pjesme nad pjesmama, Benediktusom 
oca Kistiteljeva i oproštajnim poklikom 
starca Simeona povezala kao zlatnim veri¬ 
gama s poezijom, koja će se kroz vjekove 
dizati iz srdaca osobite djece njezine, srdaca 
punih natprirodnoga života, diranih prstom 
Duha Svetoga. Ta se uzvišena poezija sja iz 
sviju misnih obrazaca, daje svoj čar svim 
molitvama misala i brevijara, prožimlje sav 
bogoslmžni jezik. No kao kakvim biserjiim 
vodoskocima prolijeće ona put neba napose 
mnogim često tako lijepim a vazda vjerom 
do kraja prodahnutim h i m n i m a. 

O HIMNU UOPĆE 

Već starim Grcima znači ta riječ popijevku 
u čast bogova , U latinskom je prije kršćan¬ 
skih vremena malo poznata. Sveto Pismo u 
službenom latinskom prijevodu, Vulgati, nazi¬ 
va tako katkada i psalme i kantike. ipak 
već sv. Pavao kao da razlikuje himan od 
njih. » Napunite se Duha Svetoga i govorite 
među se psalmima, himnima i kanticima du¬ 
hovnim — \jn/.A(.iou; xal fijivoiS xoti co8ai<; 
jn'Siaiaxixai<; — pjevajući i kličući u srdei- 
ma svojim Gospodinu«, piše on. (Ef. 5, 18-19; 
slično u Kol. 3, 16.) 

Rano se već služe kršćani tom riječi za 
izvanbiblijske pjevane tekstove u službi 
Božjoj, i to su eto himni u širem značenju. 
Himan u užem značenju jest kasnija crkve¬ 
na popijevka, složena u vezanom govoru i 
podijeljena u strofe. Himnima u najužem 
smislu zovu se danas ovakve popijevke sve¬ 
ćeničkoga brevijara. Izuzetak je među ovima 
»7 e Deum«, komu se, premda je po obliku 
proza, ipak veli, da je himan. 

Iz ovoga je jasno, da se barem mnoge 
od svečanih pjesama u čast domovine, na¬ 
roda, društva i slične ne mogu ni u kojem 
smislu nazivati »himan« jer u njima — kao 
na pr. ni u hrvatskoj »Lijepa naša« — nema 
ni spomena o Bogu. Takve se pjesme ne mo¬ 
gu pjevati u crkvi. A i one od ovakih, koje 
su složene u liku molitve pa po tom do¬ 
puštene u crkvi, ne idu u himan već više u 
pučku crkvenu popijevku. Svima se takvima 
može ostaviti uobičajeni naziv »himna«, a 
latinsku crkvenu popijevku zovimo radije 
»himan«, kao šio ju je oduvijek nazivala naša 
starina. Takvu razliku imaju danas i Nijemci 
i Francuzi. 

VRSTE CRKVENIH HIMANA 

Himni se razlikuju prema porobi i prema 
izvanjskom obliku. 

Prema porabi ima ih liturgijskih i izvan- 
liturgijskih. Liturgijski su oni, koji su uzeti 
u bogoslužje. Tih nije ni 200 u golemom 
blagu himana širega značenja, kojih se do 
danas prikupilo oko 30.000. Liturgijski su po 
tom svi himni brevijara i misala. U potonjem 
ih se danas nalazi tek nekoliko. To su: pet 
» sekvencija « — uskrsna, duhovska, i jelov- 
ska, Žalosne Gospe i mrtvačka — pa op- 
hcdni himan » Gloria, laus«, koji se pjeva 
u ophodu na Cvjetnicu. 

U liturgijske idu i antifone. t. j. odpijeva- 
nja, koje se tako zovu, jer su ih prije na¬ 
izmjence pjevali svećenik i kor ili dva polu- 
kora među se, dok se sad četiri od njih u 
čast BI. Dj. Marije mole na kraju stanovitih 
odsjeka brevijara. 

Od neliturgijskih, za privatnu porabu 
složenih himana, ističu se ritmi, t. j. molitve 
s ritmom i rimom. Po sredini su između njih 
i liturgijskoga himna kancioni, pjesme, koje 
ne pripadaju liturgiji, a ipak su se pjevale, 
osobito kod svečanih Misa. Kancioni su 
prijelaz od himna k pučkoj crkvenoj popijev¬ 
ci, koja se i razvila iz njih. 

Prema obliku dijele se himni u metričke i 
toničke. Metrički su složeni prema duljini i 
kratkoći slogova, a tonički, koje zovu još i 
sintoničkima ili ritmičkima, prema naglasku. 
Već od početka prevladava u himnima oblik 
tonički, u kojem se jedinom oduvijek javljala 
pučka latinska pjesma. 

S obzirom na mjerilo ima himana više 
vrsta. Neki su složeni u heksametru, po koji 
u distisima, pa u više vrsta dimetara; neki 
su zaodjeveni safinom ili asklepiadskom 
strofom; no najobičnije im je mjerilo jamb- 
ski dimetar. Više od dvije trećine sviju bre¬ 
vijar skih himana složene su u tom mjerilu, 
na pr.: Jam lucis orto sidere. 

Brevijarske himne mogli bismo još razliko¬ 
vati prema dijelu ofičija i vremena, u koje 
se mole. Te su razlike u ovom prijevodu o- 
značene kod svakoga himna. Po pravilu bi 
ih s oficijem, kojemu pripadaju, valjalo mo¬ 
liti u sedam različnih vremena, kroz dan: 
juirenju i hvale ujutro, prvi čas u 6 sati, 
treći čas u 9 sati, šesti čas u 12 sati, deveti 
čas u 3 sata popodne. Sad je običaj, da se 
jutrenja i hvale mole predvečer uoči dana, 
kojemu pripadaju; časovi prije podne; ve¬ 
černja redovito a povečerje vazda popodne. 

RAZVOJ CRKVENOG HIMNA 

Stari kršćani imaju već od početka u bo¬ 
goslužju pjesme, imaju starozavjetne psalme 
i kantike, koje su preuzeli od sinagoge. Ali 
oni već od početka slažu i sami bogoslužne 
tekstove i pjevaju ih, kao što su to činili i 
stari Židovi. Ne može se ipak dokazati, da 
bi to bili himni u vezanom govoru. Ovi se 
javljaju, koliko se dosad zna, istom u 4. 
vijeku. 

U razvitku himna u užem značenju luče 
danas s Isusovcem Drevesom šest odsjeka: 
1. starokršćansko doba do g. 500; 2. doba 
Merovinga do g. 750; 3. doba Karolinga do 
g. 900; 4. rani srednji vijek do g. 1100; 

5. duboki srednji vijek do g. 1300; 6. kasni 
srednji vijek do g. 1500. 

Prvi počinje slagati crkvene pjesme u ve¬ 
zanom govoru sv. Efrem (f 373). Kako su 
krivovjerci gnostici zavodili svijet pjesmom, 
počeo je svetac pjevati svoje krasne sirske 
himne, kojima je čuvao kršćane u pravovjer¬ 
ju. Ugledajući se u njega stao se istim oruž¬ 
jem služiti protiv arijanstva sv. Grgur Nazi- 
anski (f 389), najznatniji grčki kršćanski 
pjesnik. Za njima se povede sv. Hilarij Poi- 
lierski (f 367), koji doduše ne uspje osobito, 


ali steče veliku zaslugu, što je upoznao vrijed¬ 
nost himna i prenio ga na latinsko crkveno 
tlo. Njegovo nastojanje potaknu na ovaj rad 
sv. Ambrozija, koji se s potpunim pravom 
zove ocem latinskoga himna. Njegovi jasni, 
krepki stihovi, upravo stvoreni za pjevanje, 
uđoše u bogoslužje i postaše pravim pučkim 
pjesmama a ujedno uzorom pjesništvu te 
vi ste na zapadu. Uza nj se osobito istakoše 
Pi udencij i Sedulij. Sva trojica malo mare 
za klasični metar i paze više na melodiju. 

U doba Merovinga osobitiji su pjesnici 
himana Magnus Feliks Enodij (f 521), za¬ 
tim sv. Izidor Sevillski (f 636) i benedikti¬ 
nac sv. Beda Častni (f 735). Više himana 
iz toga vremena pripisuju sv. Grguru Veli¬ 
komu, ali se još nije dokazalo . da ih je on 
doista spjevao. Najjači je tadanji pjesnik 
sv. Venancii Forlunat. Značajka njegova kao 
i toga razdoblja jest pučki jezik i naglasak. 

Doba Karolinga oživljuje teže, klasično 
pjesništvo. Najznatniji su mu pjesnici Pavao 
Đakon, Teodulf i Hraban Mavro. U to se 
vrijeme rađa sekvencija. Još u osmom vijeku 
u Misi nakon poslanice Aleluja bi se oteg- 
nuo u dugi niz zvukova i to se zvalo sequen- 
tia — sljedovanje, jer slijedi iza Aleluja. 
Prvi, koji je tim zvukovima podmetnuo za 

veće blagdane tekst, bio je učeni benedikti¬ 
nac Notker Balbulus, i odtad se taj tekst 
zvao » sekvencija «. Notkerove su sekvencije 
bile složene u prozi, pa se ta vrsta himana 
zvala još i »prosa«. 

Za rani srednji vijek je značajno, da se 
opet zanemaruje klasični metar i uvodi pje¬ 
vanje po akcentu. Kao pjesnik se iziiče sv. 
Fulbert Chartreuxski (f 1029). 

U dubokom srednjem vijeku uspijeva hi- 
man kao nikada, niču divne sekvencije. U 
Francuskoj ih se navodi 45 pod imenom 
Adama od sv. Viktora, i kad bi se moglo 
dokazati, da su zaista njegove, bio bi on, 
vele, najveći latinski pjesnik srednjega vijeka. 
Englezki himnolog Neale drži pače, da bi 
to bio najveći latinski pjesnik svih vreme¬ 
na. Te sekvencije pa »Dies irae«, koji se 
bez dovoljnih dokaza pripisuje Tomi Celano, 
i »Lauda Sion « sv. Tome znače vrhunac 
himna uopće. Uz ove se još ističu crkvene 
popijevke Filipa de Greve (f 1236). 

U kasnom srednjem vijeku himan pada. 
Ipak u to doba nastaje krasna »Stabat Ma¬ 
ter«, koju pripisuju Jakoponu iz Todija. 

Tim se, mogli bismo reći, i svršuje povijest 
pravoga himna. Glavni je razlog njegovu za¬ 
stoju, što su liturgijski himni za »vremena 


kroz godinu« i glavne blagdane već tu i us¬ 
taljeni su, pa tako nema najjačega poticaja 
za stvaranje novih himana. No ipak je mno¬ 
go kriva zastoju te vrste poezije renesansa, 
koja je svojim majmunisanjem klasika ubi¬ 
jala crkveni latinski i himne. Izgubivši smisao 
za svoje izvorne ljepote i zanoseći se za 
staru gospodsku poeziju stvarali su ti krš¬ 
ćanski pjesnici pjesme spolja kadšto i od¬ 
već blistave, ali prazne, bez duše. Oni su 
pače, ne shvativši pravo posla, i » popravili « 
više himana prema klasičnom metru i jeziku. 
Bilo je to osobito pod Urbanom VIII. (u 17. 
vijeku), koji je, reformirajući brevijar, po¬ 
vjerio rad oko himana četvorici isusovaca. 
Oni izostaviše napose tolike sekvencije, iz- 
vedoše 952 popravka ostavivši od himana 
posve nepromijenjene tek neke najstarije i 
sve svetoga Tome. O toj se reformi dobro 
reklo: »Accessit latinitas et recessit pietas 
— Latinski je uljepšan, ali je nestalo po- 
božnosti.« Pogrješaka je u himnima tu i ta¬ 
mo bilo i ima ih, no one se mogu popraviti 
samo u pravom duhu himna, a nikako u 
luđem, pa ima nade, da će se to i izvesti u 
budućnosti. 

U novom vijeku se ističu kao pjesnici hi¬ 
mana u 17. vijeku isusovac sv. Robert Bellar- 

min, u 18. vijeku dominikanac Eustahij Si¬ 
rena, u 19. vijeku Papa Leon XIII. 

Ovdje još par riječi o himnologiji. O him¬ 
nima se tamo od sv. Jeronima i sv. Augu- 
sfina do novoga vijeka dosta pisalo. U no¬ 
vom vijeku su bili odnemareni, ali 19. i 20. 
stoljeće popravi tu krivicu, pa sad ima o 
njima znatan broj vrsnih djela osobito na 
latinskom, njemačkom, francuskom i engles¬ 
kom jeziku. Znamenite su zbirke himana: 
H A. Daniel, Thesaurus Hymnologicus t 5 
svez. (1841—1856.); zatim mnogo kritičnija 
F. I. Mone, Lateinische Hvmnen des Mittel- 
alters, 3 svez. (Freiburg 1853 — 1855.); a na¬ 
da sve golemo djelo Analecta Hymnica Isu¬ 
sovaca Drevesa i Blume-a, što je izlazilo od 
1866—1922. u Pragu i Leipzigu i izišlo u 55 
svezaka sa 4 sveska priloga. Vrstan je izva¬ 
dak iz toga djela: Dreves-BIume, Ein Jahr- 
tausend lateinischer Hymnendichtung, 2 svez. 
(Leipzig 1909). 

PJESNICI CRKVENIH HIMANA 
Sv. Aurelij Ambrozij rodio se 340. kao 
sin odlične rimske činovničke porodice u 
Trieru. Od 14. godine živi u Rimu, uči na¬ 
pose pravnu znanost. G. 370. postaje carskim 
namjesnikom u gornjoj Italiji sa sjedištem 


u Milanu. Premda je bio samo kalekumen, 
bude g. 374. protiv volje izabran za biskupa 
u Milanu, gdje se bori protiv Arianaca i div¬ 
no djeluje na korist Crkve i države. Tu i 
umrije 397. U njegovim se himnima više 
osjeća jaka i ozbiljna nego zanosna i nježna 
vjera. Osobito je lijep »Aeterne rerum Con- 
ditor«, u kojem pjeva o pijetlu, slici Kristo¬ 
voj. 

Aurelij Prudencii Klemen?, rodio se u 
Španiji 348. Bio je viši činovnik. Umro je 
iza 405. To je gotovo sve, što se o njemu 
zna. Pjesme mu nisu bile namijenjene litur¬ 
giji, već su poslije povađene kao ulomci iz 
njegovih djela » Kathemerinon « (pjesme za 
svaki dan) i »Peristephanon« (pobjedni vijen- 
ci). U prvom su djelu himni za crkvene ča¬ 
sove i blagdane, u drugom pak epsko-lirske 
pjesme u slavu svetih mučenika. On je naj¬ 
jači pjesnik starokršćanskoga doba, pun ža¬ 
ra i poleta. Prekrasna mu nad grobnica (vidi 
u » Dodatku«) jest nešto jedincato svoje 
vrste. 

0 Ćeliju Seduliju poznato nam je samo 
to, da je živio u polovici 5. stoljeća i da je 
u zrelijoj dobi postao svećenik. Oba njego¬ 
va himna, abecedarni »A solis ortus« i 
»Salve saneta Parens« izvađena su iz zname¬ 

nitog mu djela »Carmen pasehale — Us¬ 
krsna pjesma «. Potonji je dijelkom ušao u 
Introit općenite Mise u čast BI. Dj. Mariji. 

Sv. Venancij Honorij Fortunat rođen je u 
gornjoj Italiji kod Trevisa. U zreloj dobi 
postaje svećenikom i umire kao biskup poi- 
tierski oko g. 600. Glasovit je osobito poradi 
poznatih prekrasnih himana u čast sv. Kri¬ 
žu. Od tih je »Vexila Regis« složen za op¬ 
hod, u kojem, se 19. XI. 568. kod posvete 
jedne crkve u Poitiersu nosila čestica sv. 
Križa Spasiteljeva. 

Pavao Đakon iz plemenite obitelji lango- 
bardske, benediktinac . živio je neko vrijeme na 
dvoru Karla Velikoga, s kojim ga veže pri¬ 
jateljstvo. Umrije 799. u Moniecassinu. Gla¬ 
sovit je po himnu: »Ut quaeant laxis « u čast 
sv. Ivana Krstitelja. 

Teodulf, od g. 788. biskup orleanski (f 
821), spjevao je nježni i poletni ophodni hi- 
man: »Gloria, laus et honor« za Cvjetnicu. 

Hraban Mavro. rodio se oko 776. u Mainzu. 
Bio je benediktinac, profesor u Fuldi, od 847. 
biskup u Mainzu, gdje i umire 856. Zvan je 
»učitelj Njemačke«. Dokazano je, da je nje¬ 
gov glasoviti himan: »Veni Creator Spiritus«, 
koji je na njemački preveo i Goethe: » Komm, 
heiVger Geist, du schaffender . ..«. 



Sv. Toma Akvinac, najveći filozof i teolog 
srednjega vijeka rodio se oko 1225. u mjestu 
Roccasecca kod Aauina od odlične obitelji. 
Godine 1243. stupio je u red sv. Dominika. 
Bio učenik sv. Alberta Velikog, koga je po¬ 
slije u slavi naslijedio i nadvisio. Umro je 
1274. Po volji Pape Urbana IV. sastavio je 
oficij za blagdan Tijelova, složio za nj pre¬ 
krasne himne i sekvenciju »Lauda Sion«, 
koja je pravo čudo svoje vrste, jer uči izno¬ 
seći jasno, lako i zbijeno sve istine o Presv. 
Euharistiji pa ipak ostaje biserom duhovne 
poezije. 

VAŽNOST CRKVENIH HIMANA 

Latinski himni nisu kao klasična latinska 
poezija imitacija grčkih pjesnika, nego su ne¬ 
što posve novo, izvorno kršćansko. Srednje- 
vjekovni su pjesnici, veli Dreves, »znali oču¬ 
vati svoju duhovnu osobitost, vlastitu fizio¬ 
nomiju «, i tu je osobita pogrješka humani¬ 
stičkih » popravljača « himna, koji su, »ne¬ 
moćni da stvore nešto iznutra nc.vo i samo¬ 
stalno, zapali u ropsko nasljedovanje starih.« 

Himni nisu izražaj kakva posebnog mišlje¬ 
nja i osjećanja pjesnikova, već pjevaju 
unutrašnji život svega kršćanstva. Njihovi 
pjesnici ne mare. da im se zna za ime, ne 

pjevaju radi svoje slave, ne drže kao ni 
pjevači pučkih pjesama, aa su učinili tko 
zna što, kad su složili pjesmu. Većini hima- 
na i ne znamo danas autora. Mnogi se pri¬ 
pisuju i ovomu i onomu. Oni su pjesme 
sviju, što lijepo izriče isusovac Baumgartner 
u »Geschichte der Weltliteratur« (svez. IV. 
str. 435): »Pape i kraljevi, kardinali i bi¬ 
skupi, najveće zublje znanosti, moćni držav¬ 
nici i diplomati, čedni monasi i jednostavni 
učitelji spominju nam se kao pjesnici hima- 
na, pa ako se i ne da autorstvo dokazati u sva¬ 
kom slučaju, ipak ta predaja rječito svje¬ 
doči, kakav je pobožni duh bio u svima . . . 
Upravo mnogostruka i opća vjerska obrazo¬ 
vanost, sklad razuma i srca, davali su vjer¬ 
skoj poeziji ono bogatstvo i dubinu, onu pu¬ 
noću i usrdnost, koja neodoljivo privlači i 
nevjernike .« 

Jednostavni, prirodni, jasni začoravali su 
himni puk. Ambrozija upravo radi himana 
optužuju Arijanci, da je » čarobnjak «. Sam 
piše: »Vele, da je čarolijama mojih himana 
zanesen puk. Ja toga ne poričem. Ovo je ve¬ 
lika čarolija, ništa nije moćnije od nje. Što 
je naime moćnije od slavljenja Trojstva, koje 
svaki dan uzvisuju usta svega naroda? Svi 
se upravo natječu da priznaju vjeru, svi 

umiju stihovima hvaliti Oca i Sina i Duha 
Svetoga.« A poznato je, kako su se duboko 
doimali i velikoga Augustima. » Kako sam pla¬ 
kao, Gospodine,« piše on 14 godina iza 
obraćenja, » radi tvojih hirnana i pjesama, 
živo ganut glasovima tvoje slatko raspjeva¬ 
ne Crkve! Ti su se glasovi izlijevali u moje 
uši, i kap po kap padala je tvoja istina u 
moje srce; žar pobožnosti je uzbnktio, i su¬ 
ze su protekle; kako sam blažen bio kod 
toga!« (Ispovijesti IX, 6). 

Snagom osjećanja, srdačnošću i toplinom 
zanose oni i inovjerce. Evo kako ih sudi gla¬ 
soviti njemački klasik Herder: »Po svim se 
njima razlila rijeka zanosa, lirske punoće i 
nekog tako glasnoga klicanja, te bismo, kad 
nam i ne bi bilo poznato, ipak živo osjećali, 
da to nije djelo jednoga čovjeka, već teko¬ 
vina čitavih naroda i vjekova u različnim 
krajevima i najmnogovrsnijim prilikama i 
položajima života. Ti sveti himni, koji žive 
već vjekovima, a vazda djeluju kao novi i 
svom snagom, koliki su to bili dobrotvori 
siromašnoga čovječanstva! Oni su išli s pu¬ 
stinjakom u njegov živi grob. Dok ih je 
pjevao, zaboravljao je svoje muke; klonuli, 
tužni duh dobivao je krila i dizao se u drugi 
svijet k nebeskoj radosti. Vraćao se jaci na 


58 


zemlju, živio dalje, trpio, nosio, djelovao u 
tišini i pobjeđivao: šio da se isporedi s 
blagoslovnim djelovanjem tih popijevaka ? « 
(Zerstreute Blatter V.). 

G. A. Konigsfeld piše: »Latinska himno- 
logija, kako se razvila do 16. vijeka, kud i 
kamo je vrednija od drugih kako bogat¬ 
stvom, silom i punoćom misli, tako i neki- 
ćenom jednostavnošću i istinom ... U svim 
se tim popijevkama snažno ističu i neiska- 
zano duboko djeluju na slušatelja jedno¬ 
stavna veličina i istina, čisti ton bezazlenog 
vjernoga srca, koji je srodnim dušama to 
shvatljiviji i miliji, što mu manje smetaju 
sjajne riječi ... Vatrena pobožnost, koja se 
u njih izlila, sila čvrste, nepokolebive vjere, 
kojom one prodiru u dušu, pa sad ganutlji¬ 
vom tužaljkom, sad strahom i užasom vječ¬ 
noga prokletstva udaraju u najdublje žice 
našega srca, osiguravaju im već od vje¬ 
kova u svakoj vjernoj duši trajno mjesto, 
što im ga nikad ne će moći da otme nož 
kritike, koja njuši nedostatke i pogrješke . . . 
Kako pripadaju vremenu, u kojem je pobož¬ 
nost još podizala katedrale, i koje nije znalo 
za vjerske razdore, to su oni dragocjeni za 
sljedbenike sviju kršćanskih vjeroispovijesti . 
u svima uzdižu pobožnost.« (Konigsfeld i 




A. W, Schlegel, Lateinisehe Hymnen und 
Gcsange. Bonn 1847., str. XVII.). 

Gleda li tko te latinske himne samo s 
gledišta naše moderne svjetovne poezije, za¬ 
ustavi li se na njihovoj površini i ne prodre 
u nutrinu, učinit će mu se mnogi poput bi¬ 
zantinskih slika, suhi, bez života, kao što su 
se učinili i humanistima. Ali različite bolesti 
moderne poezije, ludovanje za originalnošću, 
teko često zalaženje u neprirodnost, preve¬ 
lika kićenost, ne jasnoća i drugo koje zlo 
trebalo bi takovima otvoriti oči i reći im, 
da ne će toliko biti krivnje u himnima, koli¬ 
ko u pokvarenom ukusu sadanjih dana. Ipak 
valja dopustiti, da nisu upravo svi himni 
najveće pjesničke vrijednosti: ima ih, koji su 
bili popravljeni na gore, a i takovih, u koji¬ 
ma se nalazi ovaj ili onaj stilski nedostatak 
i nejasnoća, čemu opet može gdjegdje biti 
krivo i naše današnje neshvaćanje mnoge 
osjene crkvenoga latinskoga jezika. A imati 
nam je na umu i to, da himni redovito i nisu 
bili slagani za čitanje, već za pjevanje. 1 
najbolji od njih djeluju potpuno istom on¬ 
da, kad se pjevaju, i to u svojoj pravoj, 
strogo crkvenoj melodiji. Neki se bez nje 
čine kao leptiri bez krila. Ne smijemo k 
tomu u prosuđivanju himana zaboravljati ni 

toga, da su oni molitveni obrasci crkveni, 
koji u prvom redu idu za tim, da dignu duše 
k Bogu, a to im je moguće i bez osobitog 
pjesničkog oblika. 

Ipak se kritika danas poprijeko slaže u 
tom, da su premnogi himni pravi biser svjet¬ 
ske književnosti. A o sekvenciji napose kaže 
jedan od izvanrednih znalaca srednjevječne 
poezije (F. von Winterfeld), da je to »vršak 
svega, što je katolički srednji vijek iz dubo¬ 
ko dirnute duše dao u poeziji. Te se duhov¬ 
ne popijevke dižu u visine starozavjetne li¬ 
rike i pokazuju najviši duhovni polet i naj¬ 
veće bogatstvo«. (Deutsche Dichter des la- 
teinischen Mittelalters). A prof. dr. Helling- 
haus veli, da su sekvencije, što je do pje¬ 
sničke vrijednosti, »ravne korskim pjesmama 
grčke tragedije i Pindarovim himnima«. 
(Lateinische Hymnen, Miinster 1927.). 

Znameniti su himni još i zato, jer se iz 
njih razvila ne samo pučka crkvena pjesma, 
već su oni djelovali na razvoj srednjevje- 
kovne lirike uopće. Prof. Wilhelm Meyer 
veli: »Latinski pjesnici ritama, osobito u 11. 
i 12. vijeku, postavili su s finim osjećajem 
za unutarnje izgrađivanje stihova zakone, 
koji su uvelike djelovali na romansko pje¬ 
sništvo u srednjem vijeku, a donekle djeluju 

još i sac/.« (Sitzungsberichte der Bayerischen 
Akademie der Wissenschaften 1822.). 

Mogli bismo eto reći , da osim katedrala i 
Dantea sretaju i toliki prekrasni himni sa 
smiješkom one vikače, koji još i danas trube 
o >srednjevjekovnoj katoličkoj tami«. 

JIITRENJE 


NEDJELJA 

U nedjelje od listopada do 
Došašća i od Bogoj^vljenja do 
korizme. 

PRIMO DiE, QUO TRINITAS 

U prvi dan, u koji svijet 
Božanska stvori Trojica, 

U koji Stvorac uskrsnuv 
Nadvlada smrt i spasi nas, 

Otresimo se tromosti 
1 hitrije se dižimo, 

Po riječi kralja proroka 
U noći Boga tražimo. 

Čuj, Bože, našu molitvu 
I pruži svoju desnicu, 

Od mrlja svih nas očisti, 

Za rajske dvore pripravi. 

Sve nas. Što sada pjevamo 
U čaše noćnog počinka. 

Tvoj sveti dan započinjuć, 

Nadari blagim darima. 

O Spase, sjaju Oca svog, 

Usliši našu molitvu. 

Ugasi plamen požude, 

Zla činit nam ne dopuštaj. 

Nek tijelo nikad nečiste 
Rugobe nam ne pogane, 

Nek svojom vatrom ne jare 
Žestinu vatre paklene. 

Otkupitelju svijeta blag, 

Operi naše sramote 
I blagom žica vječnoga 
Obaspi nas obilato. 

Podijeli, Oče milostiv, 

I Sine jednak Ocu svom, 

Sto s njim i s Duhom Presvetim, 
U kraju vladaš vječitom. 

Sv. Grgur Veliki? 

NEDJELJA 


Od 3. nedjelje po Duhovima 
do konca rujna. 

NOCTE SURGENTES 

Svi od sna noću ustajmo i bdijmo 
Roneć u psalme iz sveg srca svoga 
I skladnim grlom slatko pjevajući 
Slavimo Boga. 

Dobrostivomu Kralju popijevajmo, 

Da zavrijedimo uć u dvorove mu 
U društvu svetih i tu s njima vazda 
Pjevati njemu. 

Podaj nam ovo. Trojice Božanska, 

O Oče, Sine, Duše milostivi. 

Kom slava, svijetom svim odjekujući, 
Vječito živi. 

Sv. Grgur Veliki? 


PONEDJELJAK 

SOMNO REFECTIS ARTUBUS 

Već okrijepi nam tijelo san, 
Iz ložnice se dižemo, 

O Oče, tebi pjevamo, 
Pomozi nas u poslu tomf 

Nek tebe slavi prva riječ, 

Nek tebe traži srca plam. 

Da s tobom. Bože presveti. 

Sva djela naša započnu. 

Pred svijetom tmine iščezle. 

Od sunca noć se prepala, 

I grijeha, što ga donijela, 

S njom nestalo u svjetlosti. 

Još smjerno tebe molimo. 

Ukloni svaku ljagu s nas, 

I mi ćemo ti pjevati. 

Neprestano te slaviti. 

Podijeli, Oče milostiv, 

I Sine jednak Ocu svom. 

Što s njim i Duhom Presvetim, 
U kraju vladaš vječitom. 

Sv. Grgur Veliki? 


UTORAK 

CONSORS PATERNI LUMINIS 

Sa Ocem ista svjetlosti. 

Od Svijetla Svijetlo, dane bijel. 
Noć prekidamo pjevanjem. 

Čuj molbu nam, pomozi nas! 

Rasprši duša naših mrak. 
Đavolske sile otjeraj. 

Udalji od nas tromi drijem, 

Da slabi duh nam ne klone. 

O Kriste, budi milostiv 
Svim, koji vjeru imamo. 

Da bude nam na spasenje, 

Što pjevajući molimo. 

Podijeli, Oče milostiv, 

I Sine jednak Ocu svom. 

Što s njim i Duhom Presvetim, 
U kraju vladaš vječitom. 

Sv. Ambrozij. 


SRIJEDA 

RERIJM CREATOR OPTIME 

Dobrostiv Stvorče svemira 
I Vladaru nam, pogledaj: 
San napada nas, izbavi 
Od štetnoga nas počinka. 

O Kriste Bože, molimo. 
Oprosti naše prijestupe! 
U noći mi se budimo. 

Da slavimo te molitvom. 

I duh ii ruke dižemo 
Ko prorok što zapovijeda, 

I činom uči Pavao, 

Da noću valja činiti. 

Ti vidiš zlo, što tvorismo, 

A ni mi ga ne tajimo: 

Sa suzama te molimo. 

Oprosti, što sagriješismo. 

Podijeli, Oče milostiv, 

I Sine jednak Ocu svom. 

Sto s njim i Duhom Presvetim, 
U kraju vladaš vječitom, 

Sv. Grgur Veliki? 


ČETVRTAK 

NOX ATRA RERUM CONTEGIT 

U noći tone zemlja sva 
I bezbroj šara njezinih, 

Mi tebe slaveć molimo, 

O strogi Suče srdaca. 

Odnesi breme krivnje s nas, 
Operi ljage duševne. 

Daj milost, Kriste, puku svom, 
Da tebe više ne vrijeđa. 

Gle, trom je duh nam opaki, 

A1 grješna savjest grize ga, 

Pa tmini on se otimlje 
1 traži tebe. Spasa svog. 

Iz naših grudi, Isuse, 

Ti pomrčinu otjeraj 
I u svom svijetlu blaženom 
Veselje sveto nama daj. 

Podijeli, Oče milostiv, 

I Sine jednak Ocu svom, 

Sto s njim i Duhom Presvetim, 
U kraju vladaš vječitom. 

Sv. Grgur Veliki? 


PETAK 

TU TRINITATiS UN1TAS 

II Trojstvu Bože jedini, 

Što moćno vladaš svemirom, 
Čuj našu pjesmu pohvalnu, 
Što pjevamo je bdijući. 

Sa postelje se dižemo 
Za noćnog doba gluhoga, 

Od tebe prosit idemo, 

Da sve nam rane iscijeliš. 



S nebesa slavan očisti, 

O Bože, svojom svemoći. 

Što prijevarom sotoninom 
U noći smo sagriješili. 

Od skvme tijelo čuvaj nam, 

Od tromosti zaštiti duh. 

Da grijesi žara duhovnog 
Ne uduše nam mlakošću. 

Otkupitelju, molimo, 

Ti napuni nas svjetlošću, 

Sve dane njom nas očuvaj 
Od svakog djela opakog. 

Podijeli, Oče milostiv, 

I Sine jednak Ocu svom, 

Što s njim i Duhom Presvetim, 
U kraju vladaš vječitom. 

Sv. Ambrozij? 


SUBOTA 

$ U MM/E PARENS CLEMENT1/E 

O Oče skrajne blagosti. 

Što upravljaš vasionom 
I jesi jedan jedini 
U Osobama trima Bog: 

Čuj pjesme nam i vapaj naš 
I milostiv usliši nas. 

Od skvrna srce čisti nam, 

Da više tebe uživa. 

Sve želje zle i sav nam gnjev 
Sažezi svetim plamenom, 

Da ginu ružne požude, 

A tijelo budno ostane. 

Daj svima, koji noćni mir 
Sad prekidamo pjevanjem, 
Zadobiti izobilje 
Dobara doma blaženog. 

Podijeli, Oče milostiv, 

I Sine jednak Ocu svom. 

Što s njim i Duhom Presvetim, 
U kraju vladaš vječitom. 


Sv. Ambrozij? 



i! 


V 


A 


L 


E 


nedjelja 

U nedjelje od listopada do 
Došašća i od Bogojavljenja do 
korizme. 

/ETERNE RERUM CONDITOR 

Vjekovit Stvorče stvari svih. 

Sto dan i noć uređuješ 
I vazda ih izmjenjuješ. 

Da ne muči nas dosada! 

Već glasnik dana javlja se 
I noćne straže kazuje. 

To noćno svijetlo putnika 
Sunčane zrake doziva. 

On budi jasnu danicu 
l pred njom tmine uzmiču. 

On smeta kobnoj klateži 
I ona škodit prestaje. 

On tiša morske valove 
I duh mornaru povraća. 

On Glavu Crkve potiče, 

Da grijeh opere suzama. 

Ne otežući ustajmo: 

Iz loga zove pijetao, 
Pospance on prekorava 
I otpale optužuje. 

Na klik mu nada vraća se, 
Bolniku bol olakšava, 

Svoj bodež krije razbojnik 
I grješnik se pouzdava. 

Na grješne, Spase, pogledaj 
I okom svojim digni nas: 

Od gleda tvog se gubi glib, 
1 suze vru i peru grijeh. 

O Svjetlosti, prosvijetli nas 
l trgni nam oda sna duh. 

Da prvi nam te slavi glas 
I vratimo ti pjesmom dug. 

Sva slava Ocu vječnomu 
I jedinomu Sinu mu 
Sa Tješiteljem Presvetim 
I sad i vječnost čitavu. 


Sv. Ambrozij. 


NEDJELJA 


Oci 3. nedjelje po Duhovima 
do konca rujna, 

ECCE JAM NOCTIS 

VeĆTioći crne sjena evo gine. 

Rumen se blista s lica zori jasnoj, 
Šaljimo prošnje k Stvoritelju svijeta 
U pjesmi glasnoj. 

Oprosti, Bože, nama grješnicima. 

Strah uzmi oci nas, boli nam iscijeli, 

I vječnog mira blagim darovima 
Ti nas nadi jeli. 

Podaj nam ovo. Trojice Božanska, 

O Oče, Sine, Duše milostivi. 

Kom slava, svijetom svim odjekujući. 
Vječito živi. 

Sv. Grgur Veliki? 


PONEDJELJAK 

SPLENDOR PATERN/E GLOR!£ 

O sjaju slave Očeve, 

Od Svijetla Svijetlo, Isuse, 

Ti vrelo svijetla divnoga 
I dane, od kog sja nam dan: 

Ograni, sunce istinsko. 

Što sijevaš blistom vječitim 
I žarom Duha Svetoga 
Sva srca naša napuni I 

I tebe, Oče, molimo 
Od kojeg milost moćna je, 
Od kojeg slava vječna je. 
Od požude nas očuvaj. 

Okrijepi nas za žilav rad 
I zavianiku skrši moć, 

Pomaži nam u kušnjama, 
Uređuj naša djela sva. 

Ti duhom našim upravljaj, 
Čistoćom da se bijelimo, 

Od žive vjere plamtimo 
Za otrov bludnje ne znajuć. 

Ko jelo, Kriste, hrani nas 
I vjerom ti nas napajaj. 

Da napuni nas nevino 
Veselje Duha Svetoga. 

Pun radosti nam teko dan, 
Ko rumen osvit sjao stid, 

Ko podne vjera sijala. 

Za suton duh nam ne znao. 



Već zora sunce iznosi. 

Sa suncem ti nam dođi sav 
U Ocu, Sine vječiti, 

U Riječi, Oče, cio ti. 

Sva slava Ocu vječnomu 
I jedinomu Sinu mu 
Sa Tjevšiteljem Presvetim 
I sad i vječnost čitavu. 

Sv. Ambrozij. 


UTORAK 

ALES DIEI NUNTIUS 

Već glasnik dana krilati 
O blizom svijetlu popijeva, 

A Isus, duša budilac. 

Svoj puk na život poziva. 

Iz loga, kliče, ustajte, 

U koji tromost ruši vas, 

I trijezan, čist i pravedan 
Da svako bdi: Ja dolazim! 

O zazivajmo Isusa 

Sa plačem, prošnjom, pokorom: 

Iko žarko k Bogu vapije, 

Taj čist je srcem, ne spava. 

Ti Kriste, od nas tjeraj san, 
Ti noćne tmine rasiplji. 

Ti krši staru grjehotu 
I novo svijetlo u nas lij. 

Sva slava Ocu vječnomu 
I jedinomu Sinu mu 
Sa Tješiteljem Presvetim 
I sad i vječnost čitavu. 

Prudencij. 


SRIJEDA 

NOX £T TENEBR/E ET NUDILA 

Bjež, noći, tmino, oblače, 

Već ide svijetlo, nebo sja! 

O varav svijete smutljivi, 

Krist dolazi: iščezavaj! 

Sunčanom zrakom taknuta 
Po zemlji tama trga se. 

Stvar svaka boju dobiva 
U svijetlu zvijezde žarane. 

O Kriste, srećo jedina, 
Prostodušno i čisto te 
Sa plačem, pjesmom molimo: 
Pomozi duhu našemu! 






Pun svijet je boja lažljivih. 
Osvijetli ti mu pravi lik. 

Ti pravo Svijetlo blaženih. 
Sjaj nama licem prejasnim. 

Sva slava Ocu vječnomu 
I jedinomu Sinu mu 
Sa Tješiteljem Presvetim 
I sad i vječnost čitavu. 

Prudencij. 


ČETVRTAK 

LUX ECCE SURGIT 7UIREA 

Gle, zlatno svijetlo izlazi: 
Problijedi, tmino, iščezni. 

Što bludnjom si nas besputnom 
Već dugo vukla u propast. 

Vedrinu daj nam. Svjetlosti, 

Za sebe ti nas očisti, 

Od lažne riječi čuvaj nas. 

Iz duše nam progoni mrak. 

Nek sav nam tako prođe dan. 
Da jezik, ruke ne zgriješe. 

Da čiste oči ostanu 
1 prijestup tijela ne takne. 

Iznad nas Božje oko je. 

Što po sve dane gleda nas; 
On sva nam djela promatra 
Od rane zore do noći. 

Sva slava Ocu vječnomu 
I jedinomu Sinu mu 
Sa Tješiteljem Presvetim 
I sad i vječnost čitavu. 

Prudencij. 


PETAK 

A'TERNA C/ELI GLOR1A 

Nebeska slavo vječita, 

I ljudska nado blažena, 

O Sine Božji jedini 
I Čedo čiste Djevice! 

Pomozi svojom desnicom. 

Da duh nam trijezan ostane, 
Da gori, Boga slaveći, 

I dužnu hvalu daje mu. 

Na svodu sja već danica, 

Ko glasnik ide pred suncem, 
Noć s tminama iščezava, 

O Svjetlosti, prosvijetli nas! 

U našim ostaj grudima, 

I noć svjetovnu otjeraj. 

Do časa brani posljednjeg 
Naš duh od grijeha očišćen. 

Nek vjera, prvi dobri dar, 

U duši se ukorijeni, 

Nek s njom veseli nada nas 
1 ljubav od nje veća još. 

Sva slava Ocu vječnomu 
I jedinomu Sinu mu 
Sa Tješiteljem Presvetim 
I sad i vječnost čitavu. 

Sv. Ambrozij. 


SUBOTA 

AURORA JAM SPARGIT POLIIM 

Već zora nebom sipa sjaj, 

1 na zemlju se spušta dan. 
Sunčana zraka probija: 

Nek bježi mrak zavodljivi. 

Odatle, noćne utvare. 

Raspršite se, misli zle, 

Umini, grješna rugobo, 

Sto s tamom noć te donijela! 

O Višnji, smjerno molimo 
U svojoj pjesmi jutarnjoj. 
Da jutro nama posljednje 
U vječnoj svane svjetlosti. 

Sva slava Ocu vječnomu 
I jedinomu Sinu mu 
Sa Tješiteljem Presvetim 
I sad i vječnost čitavu. 


Sv. Ambrozij? 





ČASOVI KROZ DAN 


PRVI ČAS 

Moli se u sve dane godine. 

JAM LIJCJS CRTO SIDERE 

Već sunce se porodilo. 

Pomolimo se ponizno: 

U svemu danas, Bože naš. 

Proživjet daj nam nevino! 

Ti jezik naš obuzdavaj. 

Da svađe ružne ne bude, 

Ti blag nam oči zaklapaj, 

Da taštih stvari ne vide. 

Čistoću srca štiti nam. 

Sve nisko tjeraj od njega, 

Ukroti postom, trijeznošću 
Pomamnost tijela našega. 

Pa kada mine bijeli dan, 

I opet noć se povrati. 

Slatkoće svijeta prezrevši 
Mi tebi ćemo pjevati. 

Sva slava Ocu vječnomu 
I jedinomu Sinu mu 
Sa Tješiteljem Presvetim 
I sad i vječnost čitavu. 

Sv. Ambrozij. 


TREĆI ČAS 

Moli se u sve dane godine. 

NUNC SANCTE NOBIS SPIR1TUS 

O Duše, koji s Ocem si 
I Sinom Gospod jedini, 

Nastani blag se u nama, 

1 duše naše napuni! 

Naš um i srce, jezik nam 
Nek svom te moći uzdiže, 

Nek plamti ljubav ognjena 
I žar nam bližnje užiže, 

Podijeli, Oče milostiv, 

I Sine jednak Ocu svom. 

Što s njim i s Duhom Presvetim 
U kraju vladaš vječitom. 

Sv. Ambrozij. 

Šesti čas 


Moli se u sve dane godine. 

RECTOR POTENS, VERAX DEUS 

O Bože silan, istinit, 

Što vladaš redom svemirskim. 

Što jutro puniš blistanjem 
A podne ognjem plamenim: 

Ugasi plamen razdora. 

Utišaj vatru požuda, 

Pokloni zdravlje tjelesno 
I pravi pokoj srdaca. 

Podijeli, Oče milostiv, 

I Sine jednak Ocu svom, 
všto s njim i s Duhom Presvetim 
U kraju vladaš vječitom. 

Sv. Ambrozij. 

DEVETI ČAS 

Moli se u sve dane godine. 

RERUM, DEUS, TENAX ViGOR 

O Stvorče, štono držiš sve, 

U sebi što se ne mijenjaš, 

A vrijeme trena svakoga 
Sunčanim hodom obnavljaš: 

Daj svjetlosti nam uvečer, 

Da život nam ne propada. 

Već sretnu smrt nam nagradi, 
Nebeska slava vječita. 

Podijeli, Oče milostiv, 

I Sine jednak Ocu svom, 

všto s njim i s Duhom Presvetim 

U kraju vladaš vječitom. 

£v. Amb;o:ij. 

VEČERNJE 


NEDJELJA 

U nedjelje kroz godinu. 

LUCIS CREATOR OPTIME 

O dobri Stvorče svjetlosti, 

Sto daješ svijetlo svagdanje. 

Sto stvarat svijet započinješ 
Stvorenjem svijetla prvoga, 

I danom zoveš časove. 

Što vežu jutro s večerom: 

Već pada tama večernja. 

Čuj molbe naše, čuj nam plači 

Ne pusti, da nam porok ljut 
U duši život uduši. 

Da tebe s uma smetnuvši 
U grijehe ona utone. 

Na molitvu je potiči. 

Daj život joj zadobiti; 

Daj bježati od prijestupa 
I okajat bezakonja. 

Podijeli, Oče milostiv, 

I Sine jednak Ocu svom. 

Što s njim i s Duhom Presvetim 
U kraju vladaš vječitom. 

Sv. Grgur Veliki? 


PONEDJELJAK 

IMMENSE C/ELI CONDITOR 

O Stvorče neba bezmjerni, 

Što svijet od smetnje štiteći 
Od voda vode rastavljaš, 

Ko među svod im postavljaš; 

Ti stalna daješ sjedišta 
Nebeskim, zemnim vodama, 
Da vlaga žegu ublaži 
I žega zemlje ne cijepa. 

U duše naše. Bože blag, 

Ti trajnu milost ulijevaj. 

Da novom varkom u zlo nas 
Ne surva stari pakosnik. 

Prosvijetli vjerom razum naš, 
I sjaj nam njezin očuvaj, 

Da ona varke rasprši. 

Nje nigda laž ne potamni. 

Podijeli, Oče milostiv, 

I Sine jednak Ocu svom. 

Što s njim i Duhom Presvetim, 
U kraju vladaš vječitom. 

Sv. Grgur Veliki? 


UTORAK 

TELLUR1S ALME CONDITOR 

O Stvorče zemlje. Gospode, 
Ti površje razdjeljuješ. 
Vodenu silu suzbijaš. 

Iznad nje kopno uzdižeš. 

Ti zemljom zelen prosipaš 
I šarnog cvijeća nakite. 

Da nosi rod u obilju 
I daje hranu ugodnu. 

Ii dušu suhu, ranjenu 
Iscijeli rosom milosti, 

Da pere grijehe suzama 
I kroti žudnje buntovne. 

Nek ona, tebi pokorna, 

Sa napašću se ne igra, 

U pravoj sreći uživa. 

Od smrtnog bježi otrova. 


Podijeli, Oče milostiv, 

I Sine jednak Ocu svom. 

Što s njim i Duhom Presvetim, 
U kraju vladaš vječitom. 

Sv. Grgur Veliki? 


SRIJEDA 

C/EU DEIIS SANCTISSIME 

Nebeski Bože presveti, 

Ti slikaš svijetlom ognjenim, 
Ti kitiš sjajem divotnim 
Visine jasnih prostorja. 

Ti pališ u dan četvrti 
Sunčani kolut plameni, 

Put mjesecu određuješ 
I crtaš staze zvijezdama. 

Od crne noći bijeli dan 
Tom svjetlošću razmeđuješ. 
Mjesecima označuješ, 

Kad počinju i svršuju. 

Iz našeg srca tjeraj noć. 
Operi ljage dušama, 

Odriješi grijeha vezove. 
Odvali teret krivde s nas. 


Podijeli, Oče milostiv, 

I Sine jednak Ocu svom. 

Što s njim i Duhom Presvetim, 
U kraju vladaš vječitom. 

Sv. Grgur Veliki? 


ČETVRTAK 

MAGN/E DEUS POTENTI/E 

O Bože, moći najviša. 

Ti bića vodom rođena 
11 njoj u krilu ostavljaš, 

II u visine uzdižeš. 

Vodena u vir uranjaš, 

A zračna k nebu uznosiš, 
Da razna mjesta napune 
Od iste loze potječuć. 

Pomozi svojim slugama. 

Što tvoja krv ih oprala, 

Da grijesima se uklone 
I gorkoj smrti izmaknu. 

O neka grijeh ne poništi, 
Nit oholost uznese nas, 
Duh potišten da ne klone. 
Uznesen da ne surva se. 

Podijeli, Oče milostiv, 

1 Sine jednak Ocu svom. 

Što s njim i Duhom. Presvetim, 
U kraju vladaš vječitom. 

Sv. Grgur Veliki? 


PETAK 

HOMINIS SUPERNE CONDITOR 

Nebeski Stvorče čovjekov. 

Što rediš sam vasionu: 

Zapovijedaš, i izlaze 

Iz krila zemlje gmaz i zvijer; 

Na nalog tvoj oživljuju 
Golemog tijela stvorovi, 

Da služe tvojim slugama, 

Dok bude teklo vremena. 

Pokori svaku požudu. 

Što silom na nas udara, 

II ii srce se uvlači 

II u krv već nam prelazi. 

Daj dar nam svete radosti, 

Daj pomoć svoje milosti. 
Razlomi grijeha okove, 

Poveži mira vezove. 

Podijeli, Oče milostiv, 

I Sine jednak Ocu svom. 

Što s njim i Duhom Presvetim, 
U kraju vladaš vječitom. 

Sv. C-rgur Veliki? 


SUBOTA 

MM SOL RECEDIT IGMEUS 

Već žarko sunce zalazi, 

O Svjetlosti neprolazna, 
Jedinstvo, Trojstvo blaženo, 
U srca naša svjetlost liji 

Mi ujutro ti pjevamo. 

Mi uvečer te molimo, 
Udostoj nas, da smjerno te 
Sa anđelima slavimo. 

Sa Ocem skupa Sinu mu 
I tebi. Duše Presveti, 

Nek bude, ko što bila je, 

U vijeke slava vječita. 

Sv. Grgur Veliki? 

POVEČERJE 


Moli se u sve dane godine. 

TE LlICIS ANTE TERMiNUM 

Već mrak se hvata, gine dan, 

O Stvoritelju, čuj nam glas. 

Po beskrajnoj ti blagosti 
Iznad nas bdij i štiti nas. 

Udalji sanje opake 
I opsjene, što noć ih tka. 

Obuzdaj našeg zlotvora, 

Da tijelo se ne okalja. 

Podijeli, Oče milostiv, 

I Sine jednak Ocu svom, 

Što s njim i Duhom Presvetim 
U kraju vladaš vječitom. 

Sv. Ambrozij? 


Himni 3 

VetK VueMeNA 




D O $ A $ Ć E 


VEČERNJA 

CREATOR ALME SlDERUM 

Nebesa Stvorče zvjezdanih, 
Sveg puka vječna svjetlosti, 

O Spasitelju ljudi svih: 

Usliši naše molitve. 

Kad imo svijet je propasti 
Od prijevara sotoninih, 

Ti sam si, dirnut ljubavlju, 

Lijek posto bolesnicima. 

Da grijeh nam opći okaješ, 
Izišo na križ gorki si 
Iz Djevičina svetišta 
Ko bijelo janje žrtveno. 

Pred tvojom moći preslavnom, 
Pred samim tvojim imenom 
l nebo ko i podzemlje 
Od strave dršćuć klanja se. 

Čuj molbu našu. Gospode, 
ii Suce suda strašnoga: 
Dušmani ljuti nasrću. 

Oružaj puk svoj milošću. 

Gospodstvo, slava, hvala, čast 
Sa Ocem Sinu višnjemu 
I s njima Duhu Svetomu 
Nek bude u sve vjekove. 


JUTRENJA 

VERBUM SUPERNUM PRODIENS 

Božanska Riječi, rođena 
Iz krila Oca vječnoga. 

Što rodi se od Djevice, 

Kad vrijeme bi, da spasiš svijet: 

Rasvijetli naše pameti, 

Zapali srca ljubavlju. 

Da tašt užitak ostave. 

Nebeske slasti okuse. 

Kad potom dođeš. Suce svet. 

Da zle u oganj oboriš 
I milo svoje odane 
Pozoveš, da ih okruniš. 

Ne pusti, da nas vitlaju 
Oluje tamnog plamenja, 
Već daj nam Boga gledati 
I rajsku slast uživati. 

Sa Ocem Sinu vječnomu 
I tebi, Duše Presveti, 

Ko otprije što bila je, 
Nek bude slava uvijeke. 


HVALE 

EN CLARA VOX REDAR6UIT! 

Čuj, jasni glas odjekuje, 

U tami nas opominje: 

Oda sna sad se trgnite, 

S nebesa Isus dolazi. 

Nek duh se diže klonuli, 

Nek praha više ne grli, 

U visu nova zvijezda sja, 

Od rana da nas ozdravlja. 

To Bog nam šalje Jaganjca, 
Da briše naše dugove; 

Svi skupa sad sa suzama 
Za oproštenje molimo, 



Kad iznovice dođe on 
I strahom zemlju napuni, 

Nek ne kazni nas grješnika, 
Nek pomiluje blago nas. 

Gospodstvo, slava, hvala, čast 
Sa Ocem Sinu višnjemu 
I s njima Duhu Svetomu 
Nek bude u sve vjekove. 


Kod Večernja prije Božića. 


O - ANTIPHON/E 

17. PROSINCA 

O Mudrosti, što Svevišnjem 
Iz usta vječnih izvireš, 

I s kraja jednog do drugog 
Po cijelom svijetu dopireš 
Sve snažno, blago redeći: 
Među nas dođi, uči nas. 

Da pravi put nam pokažeš I 

18. PROSINCA 

O Adonaju, Gospode, 

Što Izraelov vodiš dom. 

Što Mojsiju ukaza se 
Odjeven plamnom kupinom, 

I dade zakon sinajski: 

Pohiti da nas izbaviš 
- Božanskom svojom desnicom! 

19. PROSINCA 

O slavni Jesin korjene, 
f Što naroda si barjak svih. 
Pred kojim tih će postati 
I glas sa usta kraljevskih. 

Kog molit svi će narodi: 

Ne kasni, dođi, izbavi 
Iz nevolja nas premnogih! 

20. PROSINCA 

O divni ključu Davidov 
1 vladaoče roda svog, 

Što otvaraš i zatvaraš, 

I nema stvora nikakvog, 

Što spriječit bi te mogao: 
Dobrostiv dođi, sužnjeve 
Iz mraka vodi tamničkog! 

21. PROSINCA 

O Istoče, o sjaju svet 
U svjetlosti vjekovitoj, 

Ti sunce pravde istinske: 
Ograni bijedi čovječjoj, 

Što tumara po tminama! 






Prosvijetli sve, što gube se 
U smrtnoj sjeni nemiloj! 

22. PROSINCA 

O Kralju sviju naroda, 

Kog srdačni im žudi plam. 
Od ugla silni kamene. 

Što rajski dom i zemski hram 
U jedno spajaš: dođi već 
I čovjeka, svoj zemljan stvor. 
Iz crnog jada spasi sam! 

23. PROSINCA 

Emanuele, Spase blag, 
Zakonošo i Kralju naš, 

Ti nado sviju naroda. 

Što milostiv ih izbavljaš: 

O dođi, dođi sa neba, 
Gospođine i Bože naš. 

Da spasenje nam vječno daš! 

13 O Z I C 


VEČERNJA I JUTRENJA 

JESU, REDEMPTOR OMNIUM 

O Isuse, o Spase naš. 

Kog prije svake svjetlosti 
Božanstvom sebi jednaka 
Nebeski Otac porodi. 

Ti sjajno svijetlo Očevo, 

Ti nado roda ljudskoga, 

Čuj molbe, što se uzdižu 
Iz grudi tvojim slugama. 

O Stvorče svijeta, sjeti se, 
Da rađajuć se nekada 
Ti naše tijelo obuče 
U tijelu čiste Djevice. 

Svjedoči to nam ovaj dan 
Što sviće svake godine, 

Od Oca da si došao 
Otkupitelj nam jedini. 

Sve zvijezde, zemlja, mora sva 
I svaki stvor ga pozdravlja 
U novoj pjesmi kao dan. 

Kad poče novo spasenje, 

A i mi, koje umio 
Val blažen krvi presvete, 

O danu tvojeg rčđenja 
Svim srcem hvalu pjevamo 

Sva slava tebi, Isuse, 

Kog rodi Djeva Marija, 

I Ocu s Duhom preblagim 
U vječne vijeke vjekova. 


HVALE 

A SOLIS ORTliS CARDINE 

Od istoka sunčanoga 
Do nakraj svijeta bijeloga 
Vladaru Kristu pjevajmo, 
Kog rodi Djeva Marija. 

U čovječansku priliku 
Zaodijeva se Stvoritelj, 

Da tijelom tijelo izbavi 
I stvora svog ne izgubi. 

U Majku onu nevinu 
Nebeska milost ulazi. 
Otajstva nosi Djevica 
Njoj samoj nedokučiva. 

Od grudi onih stidljivih 
Najednom crkva postaje, 
Nedotaknuta, bez muža 
Božanskog Sina začinje. 

I rađa sveta Rodilja, 

Kog prorekao Gabriel, 

Kog pozdravljao veselo 
Iz krila majke Krstitelj. 

Na sijenu eto leži on 
U jaslama, a mlijeka kap 
To sva je hrana Onomu, 

Što tiša glad i pticama. 

Sav raj se Bogu raduje 
I pjevaju mu anđeli, 

A Pastir, svijeta Stvoritelj, 
Pastirima se otkriva. 

Sva slava tebi, Isuse, 

Kog rodi Djeva Marija, 

I Ocu s Duhom preblagim 
U vječne vijeke vjekova. 

Sedulij. 

NEVINA DJEČICA 


JUTRENJA 

AUDIT TYRANNU$ ANXIUS 

Sa grozom sluša tiranin. 

Da došo Kralj je kraljeva. 
Što Izraelom vladat će. 

Na prijesto sjesti Davidov. 

I viče bijesan na taj glas: 
Tu nasljednik je, tjera nasf 
Mač u ruke, o krvniče. 
Omasti krvlju kolijevke! 

A1 čemu takav crni čin 
I sve ti klanje, Irude? 
Mališi grobak naći će, 

A1 Isus će izmaknuti. 

Sva slava tebi, Isuse, 

Kog rodi Djeva Marija, 

I Ocu s Duhom preblagim 
U vječne vijeke vjekova. 


Prudencij. 

H V A LE 

SALVETE, FLORES MARTYRUM 

O zdravo, istom ponikli 
Vi mučenički cvjetići, 

Što dušman Kristov skrši vas 
Ko vihor pupke ružine. 

Za Krista prvi mučeni, 

Ko pozaklana janjad se 
Pred žrtvenikom igrate 
Sa palmom i sa vijencima. 

Sva slava tebi, Isuse, 

Kog rodi Djeva Marija, 

I Ocu s Duhom preblagim 
U vječne vijeke vjekova. 

Prudencij. 

IME I S U S O V O 


VEČERNJA 

JESU, DULCIS MEMORIA 

i\ ] a Isusov se spomen sam 
U duši budi dragi plam, 

A1 vrh radostima je svim, 

U društvu milom kad si s njim. 

Sto nježnije da zapjevaš. 

Sto ljupki je da poslušaš, 

11 što da draže promatraš. 

No što je Isus, Gospod naš? 

O blag spram sviju, Isuse, 

Što mole ili kaju se, 

II traže te kroz žica vaj: 

Tko tebe nađe, nađe raji 

Govoriti je uzalud. 

Badava peru cio trud, 

Jko kuša, taj tek pravo zna. 

Što znači ljubav Gospodnja. 

Ti, Isuse, milinom svom 
I našom budi nagradom; 
Naš ponos cijeli bio tek 
U tebi, Spase, zauvijek. 


J U T R E N J A 

JESU, R£X ADMSRABILIS 

Ti divni Kralj se nebesnik, 

Ti plemeniti Pobjednik, 

O Spase, ti neiskazan 
Dobara svih si ocean. 

Kad srce ti nam pohodiš 
I istinom ga prosvijetliš 
I ognjem svojim zapališ: 

U ništa svijet nam pretvoriš. 

O duša naših radosti, 

Živ izvore i svjetlosti. 

Od slasti ti si veći svih 
I od svih želja najvećih. 

Upoznaj, svijete. Spasa svog 
I ljubi njega jedinog, 

Nek za tim ide sav ti mai*. 

Da vazda raste taj ti žar. 


Nek spominje nam tebe glas, 
Nek slika naš te život vas, 

Nek srca za te žegu se 
I sad i vazda, Isuse. 


HVALE 

JESU, DECUS ANGELICUM 

O Isuse, nebesa sjaj 
I drag si uhu ugođaj, 

Ko meda cvijet u ustima. 

Užitak svet u srcima. 

Tko kuša tebe, glad i žeđ 
Sve veća hvata njega sveđ, 

On samo tebe željet zna. 

Ti ljubav si mu jedina. 

O Isuse, o raju sam. 

Kog s nadom, čežnjom dozivam, 
Ja suze ronim za tobom 
I vičem k tebi dušom svom: 

Sveđ ostaj s nama, Spase naš, 
Da svijetlom nas obasjavaš, 

Iz duša mrak da izgoniš. 

Milinom zemlju napuniš. 

O Djevin cvijete, Isuse, 

S kog sve nam slasti liju 
Sva slava tebi, sva ti čast 
I kraljevska u raju vlast. 


BOGOJAVL JEN JE 


VEČERNJA I JUTRENJA 

CRUDELIS HERODES DEUM 

Što dršćeš, kruti Irude, 

Od Kralja, koji doiazi? 

Ne, prijestolja ne otima. 

Tko rajski priesto dariva. 

Mudraci zvijezdu gledaju. 

Za zvijezdom, naprijed okreću, 
Sve ištu Svijetlo svjetlošću 
I darom Boga priznaju. 

U čistu kupelj Jordana 
Sad višnje Janje ulazi. 

Nas peruć, samo nevino. 

Sve grijehe na se uzima. 

Gle čuda: na riječ njegovu 
U posudama kamenim 
Rumenom voda postaje 
U vino se pretvarajuć. 

Sva slava tebi, Isuse, 

Što narodima javi se, 

1 Ocu s Duhom Presvetim 
U vječne vijeke vjekova. 

Sedulij. 


HVALE 

O SOLA MAGNARUM URBIUM 

O Betleheme, slavniji 
Od svih gradova velikih: 

Ko čovjek svijeta Spasitelj 
U tebi se je rodio. 

Navijestila nam zvijezda je 
Od samog sunca sjajnija, 

Da dobri Bog je došao 
U smrtnom, tijelu na zemlju. 

Mudraci su ga vidjeli, 

Otvorili su darove 
I zlato, smirnu s tamjanom 
Darovali mu klečeći. 

Taj tamjan sabski, zlato to 
Navješćuju, da Djetešce 
1 Kralj je naš i pravi Bog, 

A smirna grob mu spominje. 



Sva slava tebi, Isuse, 

Što narodima javi se, 

I Ocu s Duhom Presvetim 
U vječne vijeke vjekova. 

Prudencij. 

SVETA OBITELJ 


VEČERNJA 

O LUX BEATA C/ELITUM! 

Nebesko Svijetlo blaženo 
I ljudska nado najviša, 

O Isuse, što malešnu 
Dom rodni ti se smiješio; 

Milosti puna Marijo, 

Što mogla si jedincata 
Da dojiš Spasa, dajuć mu 
Sa mlijekom svete cjelove; 

I ti, o Djevin čuvaru, 

Med starim izbran očima, 

Kog slatkom riječi: Oče moji 
Božansko Čedo naziva; 

Od častne loze Jesine 
Vi za spas ljudski dođoste: 
O čujte nas, što ponizno 
Oltare vaše častimo! 

Kad sunce tonuć uvečer 
Sa svijeta svlači zlatni sjaj. 
Mi ovdje evo boraveć 
Iz svega srca molimo. 

O dajte našim kućama 
Onakav život, kakav je 
U vašem domu cvjetao 
Svim ljubeznim vrlinama. 

Božanski Spase Isuse, 

Što roditelje slušo si. 

Sa Ocem višnjim, s Duhom ti 
Nek bude slava uvijeke. 


JUTRENJA 

SACRA JAM SPLENDENT 

Sveti već šija hram od svjetiljaka. 
Cvjetni već vijenci ovijaju oltar, 
Tamjana miris s kadionica se 
Svečano diže. 

Zar proslavljamo kraljevsko rođenje 
Sina, što Otac od vijeka ga rodi? 
II dom glasovit Davidov i slavu 
Židovskog puka? 

Mnogo je draže spominjat se nama 
Sad nježne skrbi nhzaretskog domka, 
Draže nam pjesmom pripovijedat skrovni 
Isusov život. 

S Nilova ušća Dječak se božanski 
Anđelom vođen brzo kući vraća, 
Prepativ mnogo sada je pod krovom 
Očinskim miran. 

Josipov zanat ponizni on uči 
Razvijajući mlad se, neznan svijetu. 
Svom hranitelju drugom on u poslu 
Postaje rado. 

Hoće, da znoj mu trudni mije tijelo, 
Prije no sveta Krv zarumeni ga, 

I takvom mukom želi gorki ljudski 
Grijeh okajava!'. 

Blaga je Majka tu uz Dijete nježno, 
Dobra je Druga uz svog Zaručnika, 
Nastoji ona trude im zasladit 
Ljubeznom dvorbom. 

O vi, što rad i napore ste znali, 

Kušali bijedu: smilujte se na sve. 

Koji u ljutoj oskudici vode 
Borbu za život. 





Bogatom svijetu omrazite raskoš. 

Dajte mu dušu bogatu dobrotom; 
Prijaznim okom pogledajte sve, što 
Pomoć vas mole. 

Isuse, tebi čast i vlast nek bude. 

Koji nam daješ svet života primjer 
I skupa s višnjim Ocem ko i s blagim 
Kraljuješ Duhom. 


HVALE 

O GENTE FELIX HOSP1TA 

S domara svojih presretan 
O nazaretski dome svet. 
Što zoru Crkve Božje si 
Odnjihao i iznio! 

Je T sunce žarko, lutajuć 
Po zemlji zlatnim odsjevom. 
Od tebe ikad milije 
II svetije što vidjelo? 

Do tebe često polijeću 
Nebeskih dvora glasnici. 
Kreposti sviju svetište 
Razgledaju, ukrašuju. 

O kako Isus od srca 
Sve želje vrši Josipu! 

O kako Djeva rado se 
Posala hvata majčinih! 

U ljubavi i skrbima 
Drug Zaručnici Josip je. 

Vrline izvor, milost, njih 
Sa tisuć spaja vezova. 

Međusobna im ljubav se 
U ljubav stječe k Isusu, 

A Isus im za nagradu 
Oboma ljubav uzvraća. 

Poveži, Bože, vezom nas 
Ovakve nježne ljubavi, 

Da mir nam drži u kući 
I žića jad oslađuje. 

Božanski Spase Isuse, 

Što roditelje slušo si. 

Sa Ocem višnjim, s Duhom ti 
Nek bude slava uvijeke. 




K O R I Z M A 


VEČERNJA 

AUDI, BENIGNE CONDITOR! 

Čuj, Stvoritelju milostiv. 

Naš plač i naše molitve 
U posvećenom postu tom, 

U korizmenom vremenu. 

Ti srca blag istražuješ, 

Ti slabost našu poznaješ: 
Poštedi, mi se lcajemo, 
Proštenja milost molimo. 

O mnogo, mnogo griješismo, 
Ispovijedamo, smiluj sel 
Rad slave svoga imena 
Izliječi bolne, Gospode. 

Daj moć, da žudnje tjelesne 
Uzdržljivošću morimo, 

Da srca, grijeh odbacivši. 

Ne dadu paše strastima. 

Udijeli, Trojstvo blaženo, 
Podari, Bože jedini. 

Da posti tvojim vjernima 
Donesu plod obilati. 

Sv. Grgur Veliki? 


J U T R E N J A 

£X MORE DOCTI MY$TICO 

Tajanstven vršeć običaj 
Obdržavamo ovaj post, 

Što četrdeset dana se 
Već od starine postio. 

Njim najprije su počeli 
Židovski zakon, proroci. 
Tad Isus ga posvetio, 
Vremena Kralj i Stvoritelj. 

Uzdržavajmo stoga se 
U jelu, pilu, riječima. 

Snu, zabavi i budnije 
Na osjećala pazimo. 

Izbjegavajmo poroke, 

Što mlitavce obaraju. 

Ne popuštajmo nimalo 
Prepredenomu silniku. 

Božanski gnjev ublažujmo, 
Pred višnjim Sucem plačimo, 
U molitvama vapijmo. 

Svi ponizno govorimo: 

Uvrijedili smo grijesima 
Dobrotu tvoju. Gospode, 

S nebesa na nas pogledaj 
I prosti nam milosrdan. 

Prem tako slabi, sjeti se. 

Da tvoji mi smo stvorovi, 

I slave svoga imena 
Ne daji drugom, molimo. 

Otpusti nama čine zle. 
Umnoži dobra žuđena. 

Da omilimo srcu tvom 
I ovdje i u vječnosti. 

Udijeli, Trojstvo blaženo. 
Podari, Bože jedini, 

Da posti tvojim vjernima 
Donesu plod obilati. 

Sv. Grgur Veliki? 

HVALE 


0 SOL SALUTIS, INTIMIS 

O Sunce spasa, Isuse, 

Zasini do dna u dušu. 

Dok sviće, i dan biva nam 
Za crnom noći miliji. 

Ti daješ vrijeme prijatno, 

Ti daj i suza potoke. 

Da žrtvu srca peremo. 

Sto ljubav će je spaliti. 

Nek samo šiba pokore 
Led srca našeg razbije, 

Tad s vrela, iz kog teko grijeh, 
Proteć i dobre suze će. 

Već ide dan, tvoj slavni dan, 

I s nova svud će cvasti cvijet: 
Daj smjernu radost i nama 
Obrativši nas na put svoj. 

Nek cio ti se klanja svijet. 
Dobrote puna Trojice, 

A nas nek milost obnovi. 

Da novu pjesmu pjevamo. 

VI. viek. 

VRIJEME MUKE 


VEČERNJA 

VEXILLA REGIS PRODEUNT 

Barjaci kreću Kraljevi, 
Otajstvo Križa sjaji se, 
Na kojem Život umrije 
1 smrću ljude oživi. 

Kad koplje mu se okrutno 
Zabolo šiljkom u srce. 

Sa vodom krv potekla je. 
Od grijeha nas da očisti. 

1 ispuni se silna riječ. 

Sto narodima David je 
U svetoj pjesmi doviknu: 
Zavlada Bog sa drveta. 

O drva divnog, štono sja 
U kraljevskome grimizu. 
Kom dano bi da dotiče 
Toliko svete udove. 

Na blaženim je rukama 
Tog svijeta cijenu nosilo 
1 Božje tijelo vagnuvši 
Sotoni plijen je otelo. 

Oj zdravo, Križu, nado sval 
U dane Muke Gospodnje,* 
Umnoži milost dobrima 
I digni krivnju s grješnika. 

Naš spase, sveta Trojice, 
Nek svaki duh veliča te. 

Ti dijeliš Križa plodove 
Ti vječnu slavu podaj nam. 

Sv. Fortunat. 


J U T R E N J A 

PANGE LiNGUA GLORIOSI 

Usta moja, opjevajte 
Sretno svršen slavni boj, 
Znamen Križa proslavljajte 


* U uskrsno vrijeme glasi taj stih; 
Što nosiš slavu uskrsnu. 

U drugo doba godine; 

U ovoj slavi pobjednoj. 


Himni 4 

Uzdižući jasni poj. 

Kako Isus žrtvova se. 
Žrtvom spasi narod svoj: 

Višnji Stvorac žaleć bijedu 
Adama zavedenog. 

Kada taj se usmrtio 
Voćem s drva zlokobnog, 
Nađe drvo, što će platit 
Silnu štetu drva tog. 

Trebalo je prema redu. 
Postavljenom za naš spas. 

Da omete mudrost varku. 
Koju sprede zmijin glas, 

I da otud lijek nam kane, 
Odkle dušman rani nas. 

Kada vrijeme napuni se. 

Da ta miso bude čin. 

Krenu s grada Oca svoga 
Stvorac svijeta. Božji Sin, 

1 u tijelu pojavi se 
Kao sinak Djevičin. 

Plače Dijete položeno 
Posred tijesnih jaslica. 
Povojima povija mu 
1 ijelo Majka Djevica, 

Ruke, noge Svevišnjemu 
Usko steže vezica. 

U sve vijeke budi slava 
Trojici božanstvenoj. 

Ocu, Sinu, Duhu Svetom, 

Koji tješi narod svoji 
Nek se ime višnjeg Boga 
Pjeva po vaši onoj. 

Sv. Forlunaf. 

HVALE 

LUSTRA $EX QUI JAM PEREGIT 

Trideset kad minu ljeta. 

Te mu kraju dođe put. 
Dragovoljno Spas dobrostiv 
Ispit htjede čemer ljut. 

Pa ko janje na križ kruti 
Bi za žrtvu uzdignut. 

Žuč mu daju i on gine, 

Nježan lik mu presveti 
Bodu trnje, čavli, koplje. 

Krv i voda s boka vri: 

O gle vrela, koje pere 
Zemlju i svijet čitavi! 

Križu sveti, stabio svako 
Zavidi ti čami sjaj, 

S takvim lišćem, cvijetom, plodom 
Nikoji ga nema gaj: 

Slatko drvo, slatki čavli 
Nose teret slatki taj. 

Savij grane, stablo silno, 

Mekšaj jezgru drvu svom. 

Neka mine sva tvrdoća 
Prirođena biću tvom. 

Tijelu Kralja Svevišnjega 
Budi mekšom posteljom. 

Samo ti si bilo vrijedno 
Žrtvu svijeta nositi. 

Postat lađom, što će k luci 
Potopljene voziti, 

Koju svu će Jaganjčeva 
Sveta Krv orositi. 

U sve vijeke budi slava 
Trojici božanstvenoj, 

Ocu, Sinu, Duhu Svetom, 

Koji tješi narod svoj, 

Nek se ime višnjeg Boga 
Pjeva po vasionoj. 

Sv. Fortunat. 

J E T N 


I C A 


Pjeva se kod ophoda. 

GLORIA, LAUS ET HONOR 

Slava, čast i hvala ti. 

Spasitelju, Kralju Kriste, 

Kom Hosana klicahu 
Mala usta djece čiste! 

Izraelov Kralj si ti, 

Davidov oj svijetli sine, 

Sto u ime Gospodnje 
Dolaziš nam pun miline. 

Zborovi te hvale svi 
U nebeskim dvorovima: 

Smrtan čovjek, ujedno 
I stvorenja, što ih ima. 

Puk židovski nekada 
S palmama je tebe sreto: 

S pjesmom, željom, molitvom 
Dolazimo mi ti eto. 

Oni te veličahu 

Još u smrtnom tijelu tvomu: 

Mi ti sada pjevamo 

Kao kralju preslavnomu. 

Milo njih si primio: 

I naš poklon primi tako. 
Kralju dobar, milostiv. 

Koji ljubiš dobro svako. 

Slava, čast i hvala ti 
Spasitelju, Kralju Kriste, 

Kom Hosana klicahu 
Mala usta djece čiste. 

Teodulf. 

VELIKI PETAK 


Pjeva se za vrieme klanjanja 
sv. Križu. 

IMPROPERIA L 

Puče moj preljubezni. 

Reci, što ti stvorih? 

U čem tebe ražalih? 

Sad mi odgovori! 

Okrutnome oteh te 
Ropstvu misirskomu, 

Pa zar zato spremi križ 
Spasitelju svomu? 

S neba manu davah ti 
Četrdeset ljeta, 

Zar mi zato metnu križ 
Na ramena sveta? 

U zemlju uvedoh te 
Punu blagoslova, 

Pa zar zato Spasa svog 
Na križ ti prikova? 

Odgovori, puče moj. 
Reci mi, da znadem. 
Otkrij, što je trebalo, 
Da ti jošte dadem? 

Ko svoj lijepi vinograd 
Zasadih ja tebe, 

A ti rodom urodi, 

Od kog srce zebe: 

Ocat meni pruži ti, 

Da mi žeđu gasi, 
Kopljem grudi probode 
Onom, što te spasi! 


IMPROPERIA II. 

Ja Misiru prvence 
Pobih za te s reda, 

A ti mene išiba. 

Zloj me smrti preda. 

Puče moj preljubezni, 
Reci, što ti stvorih? 

U čem tebe ražalih? 
Sad mi odgovori! 

Ja zbog tebe potopih 
Misirskog vladara, 

A ti mene izdade 
Zboru poglavara. 

Puče moj... 

Ja put za te otvorih 
U moru duboku. 

A ti kopljem otvori 
Ranu na mom boku. 
Puče moj... 

Ja u stupu oblačnom 
Ispred tebe hodah, 

A ti mene k sudnici 
Pilatovoj voda. 

Puče moj... 

Ja u ljutoj pustinji 
Dadoh tebi jelo, 

A ti bičem, šakama 
Izbi moje tijelo. 

Puče moj... 

Ja te vodom spasenja 
Napojih iz stijene, 

A ti evo napoji 
Žučju, octom mene. 
Puče moj... 

Himni 4 ★ 




73 








Ja zbog tebe krune strh 
Kanaanu mrskom, 

A po glavi mene ti 
Bit ne presta trskom. 

Puce moj ... 

Ja ti dadoh slavni znak 
Žezla kraljevskoga, 

A ti trnjem okruni 
Spasitelja svoga. 

Puče moj ... 

Ja te digoh čineći 
Znakove goleme, 

A ti mene uzdiže: 

Na križ razape me. 

Puče moj ... 

Izvor ovih tužaljki je grčki, kako su ih pjevali u Jeru¬ 
zalemu u 4. vijeku kod čašćenja Sv. Križa. 


74 


USKRS 


SEKVENC1J A 

VICTIM/E PASCHALI 

Svetoj Žrtvi uskrsnici 
Dajte slavu, krštenici! 

Janje ovce oslobodi, 

Krist nas grješne preporodi. 

Sa Životom smrt se sasta 
1 čudesna borba nasta: 

Vođa živih pade tada, 

1 živ živcat opet vlada. 

Marijo, o reci, što je? 

Što ti oko vidjelo je? 

Grob ja vidjeh Krista Boga, 
Svijetlu slavu Uskrsloga, 
Anđele i platno bijelo, 

U kom bješe sveto tijelo. 
Ufanje mi uskrslo je, 

Krist, moj Gospod i sve moje, 
Pred vama će tamo, gdje je 
Cvjetna strana Galileje. 

Znamo, da si doistine 
Uskrsnuo, Božji Sine: 
Pobjedniče, Kralju divan, 
Budi nama milostivanl 

Wipo iz Burgundije. 

USKRSNO DOBA 


VEČERNJA 

AD REGiAS AGNI DAPES 

Na gozbu Kralja Jaganjca 
U bijelom ruhu idimo, 

Kroz More prošav crveno 
Vladaru Kristu pjevajmo. 

U svojoj divnoj ljubavi 
On pit nam daje svetu Krv, 
Ta ljubav tijelo njegovo 
Ko svećenik prikazuje. 

Od krvi se na vratima 
Strahovit plaši anđeo, 

Put u moru se otvara, 
Dušmana val i gutaju. 

Naš vazam odsad Isus je, 
Vazmeno naše Janje On, 

1 čistim ljudskim dušama 
Neokaljani, čisti kruh. 

O rajska žrtvo istinska. 

Što pako si pokorila. 

Što pretrgla si smrtni vez 
I dar života donijela! 

Nadvladav pako slavno Krist 
Barjake svoje razvija. 

Raj otvara i povlači 
Ko sužnja kralja tminskoga. 

Da budeš vazda, Isuse, 
Veselje naše uskrsno. 
Preporođene izbavi 
Od grijeha smrti užasne. 

Sva slava Ocu vječnomu 
I uskrslomu Sinu mu 
Sa Tješiteljem Presvetim 
U vječne vi jeke vjekova. 

V!. vijek. 


J U T R E N J A 

REX SEMPITERNE C/EL1TUM 

Vjekovit Kralju Svevišnji 
I Stvoritelju stvari svih, 
li Ocu svom bez prestanka 
Sin jednaki si odvijeka. 

Kad postao je ovaj svijet. 

Ti, svojom slikom Adama 
Oživljujući, s prahom si 
Duh plemeniti združio. 

A kada lukav zavidnik 
Nagrdio je ljudski rod. 

Ti, uzev tijelo, vješto si 
Lik iskvaren obnovio. 

Od Djeve negda porođen 
Iz groba sada rađaš se, 

I mi, što s tobom umrijesmo, 
Iz groba ustat imamo. 

Ko Pastir vječnim krštenjem 
Ti stado svoje umivaš: 

To sveta kupelj duša je. 

To pokop ljudskih grijeha je. 

Mi davno križ zaslužismo: 
Prikovat na nj se dade ti 
I krv do kapi posljednje 
Rad našeg spasa istoči. 

Da budeš vazda, Isuse, 
Veselje naše uskrsno. 
Preporođene izbavi 
Od grijeha smrti užasne. 



Sva slava Ocu vječnomu 
I uskrslomu Sinu mu 
Sa Tješiteljem Presvetim 
U vječne vijeke vjekova. 


HVALE 

AURORA C/ELUM PURPURAT 

Već zora rumen prosipa, 

U visu pjesme ore se. 

Pun slavlja svijet odjekuje, 
Od groze urla pakao. 

Oslobođene očeve 
Iz tamnog smrtnog podzemlja 
U svijetli život izvodi 
Nebeski Kralj svemogući. 

Stražari grob mu čuvali 
1 pečatio kamen ga, 

A u grob svoj ko pobjednik 
On sada smrt sahranjuje. 

I viče sjajan anđeo: 

Nek pjesme grobne svrše se, 
Tugovat, plakat prestajte: 
Zatirač smrti uskrsnu! 

Da budeš vazda, Isuse, 
Veselje naše uskrsno, 
Preporođene izbavi 
Od grijeha smrti užasne. 

Sva slava Ocu vječnomu 
I uskrslomu Sinu mu 
Sa Tješiteljem Presvetim 
U vječne vijeke vjekova. 

VI. vijek. 

U Z A Š A S Ć 


VEČERNJA 1 HVALE 

SALIH 1$ HUMAN/E ŠATOR 

O Spase roda ljudskoga. 
Miline puni Isuse, 

Ti Stvorče svijeta novoga 
1 svijetlo svih, što ljube tel 

Što milosna te nagnalo. 

Da grijehe naše preuzmeš 
I smrt podneseš nedužan, 
Od smrti nas da izbaviš? 

U paklen bezdan prodireš 
I skidaš lance sužnjima; 

U slavlju kao pobjednik 
Uz desnu sjediš Očevu. 

Dobrota neka gane te. 

Da naše krivde popraviš 
I blaženstvom nas nadariš. 
Da lice tvoje gledamo. 


SS 


Ti vod i put si u nebo, 

Ti budi živa želja nam, 

Ti radost naša kroz suze 
I slatka naša nagrada. 

Sva slava tebi, Isuse, 

Koj povrati se u nebo, 

Sa Ocem, s Duhom preblagim 
U vječne vi jeke vjekova. 

V. vijek. 


J U T R E N J A 

/ETERNE REX ALT1SSIME 

Nebeski Kralju vječiti, 
Otkupitelju vjernika, 

Što smrt na križu pogubi 
I beskrajno se proslavi: 

Put kraja krećeš zvjezdanog. 
Da svijetom, vladat započneš, 
Gospodujuć po ovlasti 
Ne čovječjoj već Očevoj. 

I do tri evo svijeta se, 
Nebeski, zemni, podzemni, 
Podložiše i ponizno 
Pokloniše se pred tobom. 




Zapanjuju se anđeli. 

Gdje kob se ljudska okreće: 
Gle, grješnom tijelu dođe spas 
Po tijelu Boga-Čovjeka. 

O budi našom radosti 
I plaćom našom na nebu, 

Ti, koji svijetom upravljaš, 

Od svjetskih slasti miliji! 

Svom dušom tebe molimo: 
Oprosti nam opačine 
I u vis k sebi srca nam 
Povuci višnjom milosti. 

Pa kada na oblaku se 
Ko sudac javiš iznenad, 
Oprostit jad ćeš zaslužen, 
Povratit vijenac izgubljen. 

Sva slava tebi, Isuse, 

Koj povrati se u nebo. 

Sa Ocem, s Duhom preblagim 
U vječne vijeke vjekova. 

Sv. Ambrozij? 

DUHOVI 


VEČERNJA 

VENI, CREATOR SP1R1TUS! 

O dođi Stvorče, Duše Svet, 
Pohodi duše vjernika, 

Poteci višnjom milosti 
U grudi, štono stvori ih. 

Ti nazivaš se Tješitelj, 

Blagodat Boga Svevišnjeg, 
Studenac živi, ljubav, plam 
I pomazanje duhovno. 

Darova sedam razdaješ. 

Ti prste desne Očeve, 

Od vječnog Oca obećan 
Ti puniš usta besjedom. 

Zapali svijetlo u srcu, 

Zadahni dušu ljubavlju, 

U nemoćima tjelesnim 
Potkrepljuj nas bez prestanka. 

Dušmana od nas otjeraj 
I postojani mir nam daj. 
Ispred nas idi, vodi nas. 
Da svakog zla se klonimo. 

Daj, Oca da upoznamo 
I Krista, Sina njegova, 

I u te Duha njihova. 

Da vjerujemo sveudilj. 

Sva slava Ocu vječnomu 
I uskrslomu Sinu mu 
Sa Tješiteljem Presvetim 
Nek bude sad i uvijeke. 

Hraban Mavro. 


JUTRENJA 

JA/VI CHR1STUS ASTRA ASCENDERAT 

Uzađe Isus, vrati se 
U svoje rajske krajeve, 

Da Duha Svetog pošalje, 

Što Crkvi Otac daje ga. 

I minu sedam sedmica 
Po Uskrsu, i svanu dan, 
što poče vrijeme milosti 
Tim tajnim brojem javljano. 

Dok teko dana treći sat, 

A Apostoli molili, 

Na zemlji šum se oglasi 
1 javi Božji dolazak. 

Iz divnog svijetla Očeva 
Taj višnji Oganj izlazi, 

Da srca Kristu odana 
Užeže za riječ Božiju. 

Pun radosti im dršće duh 
U dahu Duha Svetoga, 

Svim jezicima veličja 
Božanstvena navješćuju. 

Svi slušaju ih: sluša Grk, 
Latinac ko i barbarin, 

I dive se: razumije 
Svak u svome ih jeziku. 

Tek Židovi su nevjerni, 
Zaslijepio ih mržnje duh. 
Pa bijede vjerne Kristove, 
Da vino ih prevladalo. 

A sveti Petar ustaje, 
Čudesima dokazuje 
I Joelom potvrđuje. 

Da pakosnici zbore laž. 




Sva slava Ocu vječnomu 
I uskrslomu Sinu mu 
Sa Tješiteljem Presvetim 
Nek bude sad i uvijeke. 


HVALE 

BEATA NOBiS GAUDIA 

Ko svake evo godine 
Dan radosti nam dolazi, 
U koji Duh se Tješitelj 
Na apostole spustio. 

U slici žarkih jezika 
Iznad njih oganj drhtao, 
A riječ im usta punila 
I ljubav srca žarila. 

vSvim jezicima govore 
Zapanjujući pogane 
Pijanstvom prekoravaju 
Njih, pune Duha Svetoga. 

Po zbi se, kad po Uskrsu 
Toliko dana proteče. 
Koliko ljeta trebaše. 

Da rob se Žid oslobodi. 

A sada, Bože predobri. 
Podijeli nama, molimo. 
Svog Duha Svetog darove, 
S nebesa što ih pošiljaš. 

Ta vjerna srca davno već 
Obdario si milošću, 

I nama prosti prestupke 
I daj nam dane spokojne. 

Sva slava Ocu vječnomu 
I uskrslomu Sinu mu 
Sa Tješiteljem Presvetim 
Nek bude sad i uvijeke. 


SEKVENCIJ A 

VENI, SANCTE SPiRlTUS! 

Dođi, Duše Presveti, 

Sa neba nas posjeti 
Zrakom svoje milosti. 

Dođi, Oče ubogih. 
Djelitelju dara svih, 
Dođi, srca svjetlosti. 





Tješitelju tako blag, 

Ti nebeski Goste drag. 
Pun miline, hlade tih. 

Umornima odmore, 

U vrućini lahore. 
Razgovore žalosnih. 

Sjaju svijetla blaženog. 
Sjaj u srcu puka svog. 
Napuni nam dušu svu. 

Bez Božanstva tvojega 
Čovjek je bez ičega. 

Tone sav u crnom zlu. 

Nečiste nas umivaj. 

Suha srca zalivaj, 

Viđaj rane ranjenim. 

Mekšaj ćudi kamene, 
Zagrij grudi ledene. 

Ne daj nama putem zlim. 

Svim što vjeru imaju. 

Što se u te ufaju. 

Sedam svojih dara daj. 

Daj nam krepost zaslužnu, 
I smrt lijepu blaženu. 

Daj vjekovit svima raj. 

PRESVETO TROJSTVO 


VEČERNJA 

Himan Večernje u subotu kroz 
godinu. 

JAM STOL RECEDIT IGNEUS 

Već žarko sunce zalazi, 

O Svjetlosti neprolazna. 

Jedinstvo, Trojstvo blaženo, 

U srca naša ljubav lij. 

Mi ujutro ti pjevamo. 

Mi uvečer te molimo, 

Udostoj nas, da smjerno te 
Sa anđelima slavimo. 

Sa Ocem skupa Sinu mu 
I tebi. Duše Presveti, 

Nek bude, ko što bila je, 

U vijeke slava vječita. 

Sv. Grgur Veliki? 

J U T R E N J A 


Hirr.an iz Jutrenje 
Hvala u petak. 

$UMM>E PARENS CLEMENTI/E 

O Oče skrajne blagosti, 

Što upravljaš vasionom 
I jesi jedan jedini 
U Osobama trima Bog: 

Pomozi svojom desnicom. 

Da duh nam trijezan ostane, 
Da gori, Boga slaveći, 

I dužnu hvalu daje mu. 

Sva slava Ocu vječnomu 
I Sinu mu jedincatom 
Sa Tješiteljem Presvetim 
U vjekovječne vjekove. 


HVALE 

Himan iz Jutrenje 
petak. 

TU TRINITATIS UNSTAS 

U Trojstvu Bože jedini, 

Što moćno vladaš svemirom, 
Čuj našu pjesmu pohvalnu, 
všto pjevamo je bdijući. 


subotu 


i Hvala 

Na svodu sja već danica, 
Ko glasnik ide pred suncem 
Noć s tminama iščezava; 

O Svjetlosti, prosvijetli nas 

Sva slava Ocu vječnomu 
I jedinomu Sinu mu 
Sa Tješiteljem Presvetim 
I sad i vječnost čitavu. 



T i J E L O V O 


VEČERNJA 

PANOE LiNGUA OLORIOSI 

Usta moja, uzdižite 
K preslavnomu Tijelu glas 
I Krv dragu proslavite. 

Što je proli za sve nas 
Čedo majke plemenite, 
Ljudskog roda Kralj i Spas. 

Dan je svima smrtnicima. 
Djeva nam ga porodi, 

I On prođe sijuć tlima 
Zrnje riječi Božijih, 

A na kraju vjernicima 
Divan spomen ostavi. 

Kad je s braćom večerao 
vSpas na gozbi posljednjoj, 
Sav je zakon obdržao 
On u hrani vazmenoj 
I ko hranu tad je dao 
Sama sebi družbi svoj. 

Gospod zbori i kruh biva 
Svetim tijelom njegovim, 
Likom vina krv se skriva, 
Okom toga ne vidim, 

Ali sama vjera živa 
Kazuje bezazlenim. 

Divnoj dakle Tajni ovoj 
Klanjajmo se smjerno mi, 
Stari zakon žrtvi novoj 
Nek se sada ukloni. 

Vjera duši čovjekovoj 
Nek spoznanje dopuni. 

Bogu Ocu, Bogu Sinu 
Hvala s pjesmom radosnom, 
Slavimo im veličinu. 

Častimo ih dušom svom, 

K Duhu Svetom nek se vinu 
Glasi s dikom jednakom. 

Sv. Toma Akvinac. 


J U T R E N J A 
SACRIS SOLEMNIIS 

Veselo svetkujmo svečani blagdan taj. 
Pjesme nek srdačne ječe kroz svaki kraj; 
Staro sve svucimo, nove nek budu sad 
Misli, riječi i sav nam rad. 


05 






Posljednju večeru slavimo danas mi, 
Kadno je s janjetom braći kruh beskvasni 
Davao Spasitelj, kako je nekad Bog* 

Reko očima puka svog. 

Poslije tog janjeta, slike tajanstvene, 
Zapalo bratski zbor tijelo je Gospodnje. 
Cijelo svi primiše, cijelo i svaki njih 
S ruku onih milosrdnih. 

Dade slabićima tijela svog zalogaj, 

Dade i tužnima presveti kalež taj 
Govoreć: Uzmite čašu, što dajem ju. 
Svima evo je: pijte nju. 

Žrtvu božanstvenu naredi činom tim, 
Vlast svećenicima predade jedinim, 

Da je prikazuju hraneći sebe njom. 
Dijeleći narodu kršćanskom. 

Kruh anđeoski, gle, čovječjim postaje, 
Slika mu negdašnjih sviju sad nestaje; 
Čudesna to je stvar: Boga ko Božji dar 
Zemni blaguje ubogar. 

Trojedin Gospode, molbu nam poslušaj, 
Kako te častimo, tako nas pohađaj. 
Svojim nas stazama vodii, gdje cilj je naš, 
K svijetlu, u kome prebivaš. 

Toma Celano. 

HVALE 


VERBUM SUPERNUM PRODIENS 

Riječ Svevišnja se pojavi. 

Uz desnu Oca ostajuć. 

Na poso ruku postavi 
I dođe kraju stradajuć. 

Dok s družbom onom zavidnom 
Smrt spremao mu učenik. 

On preda sebe zboru svom 
Zaodjev se u jela lik. 

U prilici ih dvostrukoj 
On tijelom, krvlju ponudi, 

Da tijelu, duši čovječjoj, 

Ko sveta hrana posluži. 

Po porodu nam posta drug. 

Naš kruh za časnom trpezom, 
Na smrti cijena za naš dug 
I plaća nam u carstvu svom. 

O Hostijo spasonosna. 

Što otvaraš nam širom raj. 

Sred hrvanja sudbonosna 
Ti jači nas i očuvaj. 


Himni 5 

Gospodinu trojedinom 
Nek bude slava vječita, 

Koj život vječni puku svom 
U rajskom domu neka da. 

5v Toma Akvir.ec. 


5EKVENCIJA 

LAUDA, SION, SALVATOREM! 

Hvali, Sion, Spasitelja, 

Vođu svog i Učitelja 
Pjesmama i popijevkom. 

Uzdiži ga iznad svega, 

Ne ćeš preveć hvalit njega 
Niti kojom pohvalom. 

Slava evo velika je: 

Žiivi Kruh, što život daje, 
Častit nam je ovaj dan; 

Kruh, što bi kod svetog stola 
Među dvanaest apostola 
Podijeljen i blagovan. 

Pojmo punom, jasnom riječi: 
Neka milo klikće, ječi. 

Srdaca nam skladan glas. 

Blagdan slavni svetkujemo. 
Ustanovu spominjemo 
Gozbe, što je dade Spas/ 

Novog Kralja stol je ovo, 
Na njem evo Janje novo, 
Starom Vazmu dođe kraj. 

Nesta slika toga trena, 
Ispred zbilje minu sjena. 
Tminu progna sunčan sjaj.* ** 

Što sam stvori ono veče, 
Krist to isto tvorit reče 
Dovijeka na spomen svoj. 

Poučeni kako treba. 
Prinosimo dare neba, 

U žrtvi spasonosnoj. 


* Prema izvorniku: 

Jer slavni danas svetkujemo dan, 
U koji prvom Kruh je ovaj dan 
Stolu, štono hrani nas. 

** Prema izvorniku: 

Stara sjena urninu, 

Istina nam zasinu. 

Tminu progna sunčan sjaj. 





Nauke nam svete glase: 
Kruh u Tijelo pretvara se, 
Vino u Krv Gospodnju. 

Ne shvaćamo, ne gledamo, 
A1 po jakoj vjeri znamo, 
Što van reda biva tu. 

TI dva lika tu se taje 
Silne stvari, kojima ie 
Tek vanjština razlikom. 

Tijelo hrana. Krv je piće, 
Kristovo je ipak biće 
Sve pod svakom prilikom. 

Kad ga primaš, nije dio, 
Nije kriška, nego cio 
Ljudima se predaje. 

Jeo jedan, jelo trista, 

Svaki prima svega Krista, 
Nit ga jelom nestaje. 

Dobar, opak blaguju ga, 
Kob je ipak svakom druga: 
Život lili smrtni mrak. 

Smrt je zlima, dobrim žiće. 
Gledaj: isti Kruh i Piće, 

A plod tako nejednak. 

Kad je Tajna razlomljena. 
Znaj, da čest joj odijeljena 
Ko cjelina vrijedi njena, 

Jer u svakoj sav je dar. 

Nit se manje što pri tome 
Stas ii stanje sakritome: 
Prilike se samo lome. 

Ne trga se sama stvar. 

Anđeoske eto hrane, 

Putnici se njome hrane: 

To je kruh za odabrane. 

Ne daje se svijetu zlom. 

Davno mu je spominjanje: 
Izakovo žrtvovanje. 

Izraelskog Vazma janje, 
Mana, hrana pustinjom. 

Dobar Pastir, pravo jelo, 
Smiluj nam se, Janje bijelo, 
Daj nam hranu, svoje tijelo. 
Brani, vodi stado cijelo 
K strani žića blaženog. 





Silni Bože, što nam jesti 
Na zemaljskoj daješ cesti: 

Daj nam gore s tobom sjesti: 
Među svece ti nas smjesti 
U nebu kod stola svog. 

Sv. Toma Akvinac. 

SRCE ISUSOVO 


VEČERNJA 

EN, UT SUPERBA CRIM1NUM 

Gle, kako naši oholi 
I ljuti grijesi raniše 
Božansko Srce nevino. 

Što nije tog zaslužilo! 

Zavitla vojnik sulicom, 

A naš je prijestup upravi, 

I gvožđu šiljak okrutan 
Opakost naša naoštri. 

Iz rane Srca Kristova 
Izađe Crkva njegova; 

Tu vrata se otvbriše 
Svim ljudima na spasenje. 

Odonud milost teče sveđ 
Ko potok sedmerostruki, 

Da na njem blatnu haljinu 
U krvi Janjca peremo. 

Rugobom novom nemojmo 
Ranjava! Srca blaženog, 

Već nek nam srce gori za nj, 
Ko za nas ljubav njegova. 

Sva slava tebi, Isuse, 

Što livaš milost iz Srca, 

I Ocu s Duhom preblagim 
U vječne vijeke vjekova. 


J U T R E N J A 

AlICTOR BEATE S/ECUL1 

O blažen Stvorče svijeta tog. 
Otkupitelju sviju nas. 

Od Svijetla Svijetlo prejasno. 
Od Boga Bože istiniti 

Primora tvoja ljubav te. 

Da uzmeš tijelo samrtno, 

Ko Adam nov da povratiš, 

Što onaj stari izgubi. 

Ta ljubav, što je sazdala 
Svu zemlju, more, zvjezdan svod. 
Na praoca se sažali 
I slomi naše okove. 

O nek nas vazda Srce ti 
Tom silnom ljubi ljubavlju, 
Proštenje neka narodi 
Na ovom crpe izvoru. 

Ta stoga probodeno je 
I izranjeno zato je. 

Da vodu i krv istoči 
1 njom od grijeha pere nas. 

Sva slava tebi, Isuse, 

Što livaš milost iz Srca, 

I Ocu s Duhom preblagim 
U vječne vijeke vjekova. 


HVALE 

COR, ARCA LECEM CONTINENS 

O Srce, škrinjo presveta 
Ne ropskog starog zakona. 

Već novog, punog milosti. 
Proštenja i milosrđa I 

O Srce novog zavjeta 
Neoskvrnjeno svetište. 

Nov ljepši hrame, zastore 
Prikladniji od razdrtogl 






Zapovjedila ljubav je, 

I koplje te otvorilo. 

Da ljubavi nevidljive 
Mi rane štovat možemo. 

Taj znak je višnje ljubavi 
I bol i milost ranila, 

Krist u njem kao svećenik 
Prikaza žrtvu dvostruku. 

Tko Ljubavi da ne ljubi? 
Tko spašen da je ne traži 
I u tom Srcu velikom 
Ne nastani se zauvijek? 

Sva slava tebi, Isuse, 

Što livaš milost iz Srdca, 

1 Otcu s Duhom preblagim 
U vječne vijeke vjekova. 

KRIST KRALJ 


VEČERNJA 

TE S/ECULORUM PRINCIPEM 

Ti, Kriste, Kralj si vjekova. 

Ti vladar sviju naroda. 

Ti sudac si jedincati 
Svih umova i srdaca. 

Svijet opaki povikuje: 

Mi ne ćemo, da vlada Krist! 
A mi ti evo kličemo: 

Ti višnji Kralj si sviju nas! 

O Kriste, mira vladaru. 

Pokori srca buntovna, 

U jedno stado skupi sve, 

Od tebe što odlutaše. 

Ta zato ruke šireći. 

Sa križa visiš krvavog 
I probijeno sulicom 
U plamu Srce odkrivaš. 

Ta zato kruha, vina lik 
Na žrtveniku krije te, 

I s probodenih grudi ti 
Spas djeci tvojoj izvire. 

Glavari svih te naroda 
Pred svijetom javno častili. 
Poštivala te škola, sud, 
Priznavo zakon, umjetnost. 

Znak blistao se kraljevski, 

Što smjerno ti je posvećen: 
Podloži blagom žezlu svom 
Domovinu i svaki dom. 

Sva slava tebi, Isuse, 

Što vlašću svijetom upravljaš, 
I Ocu s Duhom preblagim 
U vječne vijeke vjekova. 


J U T R E N J A 

/ETERNA IMA6C ALTISSIMI 

O vječna Sliko Višnjega, 

Od Svijetla Svijetlo, Bože naš, 
Otkupitelju, slava ti 
I čast i sila kraljevska. 

Ti sam od vijeka nada si 
Vremena svih i središte. 

Tvoj Otac s pravom dade ti, 
Da budeš vladar naroda. 

Ti cvijete stidne Djevice, 

Ti glavo roda našega, 

S vrhunca trgnut kamene, 

Što pokri zemlju čitavu. 

Pod vlasti strašnog silnika 
Svi smrtnici su stenjali, 

A1 ti im slomi okove 
I nebo njima otvori. 

Zakonoša i svećenik 
I Učitelj: na haljini 
Ti nosiš natpis krvavi: 

Svih kraljeva sam višnji Kralj. 

Mi rad ćemo te slušati, 

Ti s pravom vladaš iznad svih, 
Za društvo ljudsko sreća je, 
Da vrši tvoje zakone. 

Sva slava tebi, Isuse, 

Što vlašću svijetom upravljaš, 
I Ocu s Duhom preblagim 
U vječne vijeke vjekova. 






HVALE 


VEXILLA CHR!$TU$ INCLVTA 

Barjake Krist po svijetu svud 
U slavlju sada razvija: 

Pohiti svijete, pozdravljaj 
Svog Kralja iznad kraljeva. 

On sebi zemlju podloži 
Ne silom, strahom, porazom: 
Na drvo križa uzdignut 
On privuče nas ljubavlju. 

O države preblažene, 

U kojoj vlada Isus Krist, 

U kojoj zakon drži se 
Od Boga svijetu naređeni 

Ne bjesne u njoj pobune. 

Mir saveze učvršćuje. 

Tu sloga sveta kraljuje, 

I osiguran tu je red. 

Tu bračna vjernost drži se 
I mladost čista dozrijeva. 

Tu stidni kućni pragovi 
Vrlinom cvatu domaćom. 

To svijetlo tvoje žuđeno 
Nek sja nam. Kralju premili, 
U miru blagom neka se 
Svijet cio tebi pokloni. 

Sva slava tebi, Isuse, 

Što vlašću svijetom upravljaš, 
I Ocu s Duhom preblagim 
U vječne vijeke vjekova. 




SVI SVET 


VEČERNJA I JUTRENJA 

PLACARE, CHRISTE, SERVULIS! 

Oprosti, Kriste, slugama. 

Za koje Oca preblagog 
Nas štiteć moli Djevica 
Kod prijestolja ti milosnog. 

1 vi, o čete blažene 
Anđelskih devet zborova, 

Zla odganjajte minula 
I sadanja i buduća. 

O apostoli, proroci. 

Pred Sucem vi nas pravednim 
Zagovarajte, molite. 

Da smiluje se skrušenim. 

Vi, mučenici rumeni. 

Vi, u odijelu prebijelom 
Priznavaoci: zovite 
Iz progonstva nas u naš dom. 

Ti, čisto kolo djevica 
I zbore časni, odazvan 
Iz pustinje u zvjezdan kraj: 
Uvedite nas u svoj stan. 

Vi nevjeru odaljite, 

Zametite joj kod nas trag. 

Da svojim stadom jedinim 
Jedincat vlada Pastir blag. 

Sva slava Ocu vječnomu 
I slavnom Sinu jedinom 
Sa Tješiteljem Presvetim 
Nek vječnošću se glasi svom. 


HVALE 

SALUTIS /ETERN/E DATOR 

Pornozi nam, o Isuse, 

Što daješ vječno spasenje! 
O Djevo, Majko milosti. 
Udijeli život slugama. 

Vi milijuni anđela, 

Otaca zbore, proročkih 
Pjevača čete, grješnima 
Proštenje nam izmolite. 

O Krstitelju-Pretečo, 

I ti nebeski Ključaru, 

Sa apostolskim društvom svim. 
Od grijeha nas odriješite. 

Vi mučenici u slavi, 

I svećenički zborovi 
Sa kolom čistih djevica. 

Operite nam nepravde. 

Vladari divnih država 
U vječnom kraju zvjezdanom, 
Poduprite nam molitve; 

Za vječna dobra molimo. 

Gospodstvo, slava, hvala, čast 
Sa Ocem Sinu višnjemu 
1 s njima Duhu Svetomu 
Nek bude u sve vjekove. 

D U S N I DAN 


SEKVENC! J A 

DIES IR/E, D1ES ILLA 

U dan onaj, u dan gnjeva 
Ognjem svijet će sav da sijeva: 
Sa Sibilom David pjeva. 

Kolik strah će na sve pasti, 

Kada Sudac s višnjom vlasti, 
Dođe pretrest ljudske strasti! 

S trublje čudan zvuk romoni, 

U sva groblja budeć roni 
I pred prijesto mrtve goni. 

Smrt i narav zadivljene 
Motre ljude oživljene 
Na sud Božji sakupljene. 

Otvara se knjiga jada. 

Knjiga grješna ljudskog rada. 
Što će vagnut biti sada. 

Kada Sudac sudit stane. 

Sve će tajne biti znane. 

Sve grjehote poharane. 

všto ću jadan tada zboriti? 
Komu ću se zagovorit. 

Gdje ii dobre strah će morit? 

Kralju strašne veličine, 

Dajuć spas ko dar s visine 
Spasi mene pun miline! 

Sjeti se, o Spase mio. 

Da si za me putnik bio. 

Ne daj mi u paklu dio. 

Istući me trudan hoda. 
Spasenje mi križem poda, 

Zar da bude to bez ploda? 

Višnji Suce, pravdo stroga, 
Sagrješenja prosti mnoga 
Prije dana osvetnoga. 

Uzdišem ko krivac hudi. 
Grijeh mi stidom lice rudi, 
Dršćuć prosim: ne osudi! 

Mariju si opravdao. 

Raj zločincu obećao 
Pa i meni nadu dao. 

Molitva mi nema moći, 

A1 ti blag si, ne daj poći 
U plam vječni mojoj zloći. 

K ovcama me svojim kreni, 
Među jarad ne daj meni, 

S desne strane mene djeni. 

Kad potreseš grješnim svijetom, 
Plamenu ga predaš kletom, 
Zovni mene s vojskom svetom. 

Molim u svoj sniženosti, 

Srca puna skrušenosti: 

Daj mi umrijet u milosti. 

Avaj dana suza, straha, 

Kada grješni stvor iz praha 
Pođe k sudu posljednjemu! 

Slatki Spase, prosti njemu, 

Milo duše pogledaj. 

Pokoj vječni njima daj! 


Toma Celano? 





IM.ti! SVfTIH 









SVETKOVINE 

B L. D J. MARIJE 


VEČERNJA 

AVE, MARIŠ STELLA! 

Zdravo, Zvijezdo mora/ 
Majko Božja nježna, 
Vazda djevičanska. 

Dveri rajska zdravo! 

Ti, što začu pozdrav 
S usta Gabriela: 

Mirom nas ukrijepi. 
Mijenjaj ime Evi. 

S krivca lance skini, 
Slijepu daj da vidi, 
Tjeraj naše jade. 

Sve isprosi dare. 


Isti himan rimovan nalazi se u Dodatku 

Majkom se pokaži. 
Molbe nam prikaži 
Onom, rad nas što je 
Posto dijete tvoje. 

Djevo osobita. 
Smjerna ko ni jedna, 
Grijehu ti nas otmi. 
Smjerne, čiste tvori. 

Daj nam sveto živjet. 
Sigurno putovat. 

Uz Isusa vijekom 
Radovat se s tobom. 

Slava Bogu Ocu, 
Višnjem Kristu dika 
Ko i Duhu Svetom, 
Isti poklon trima. 

VII. vijek. 


J U T R E N J A 

QUEM TERRA, PONTUS, SIDERA 

Kog zemlja, more, zvjezdan svod 
Uzvisuju, navješćuju. 

Vladara triju svjetova 
U krilu nosi Marija. 

Kom sunce, mjesec, svaki stvor 
Kroz vjekove se klanjaju. 

Tog nosi Djeva pod srcem 
U tijelu punu milosti. 

O Majko, Gospo blažena. 
Božanski svijeta graditelj, 

U čijoj ruci sav je svijet, 

U tebi se zatvorio. 

Nebeski glas te usreći. 

Duh Gospodnji te osjeni, 

Iz tebe dođe Spasitelj 
Očekivan od naroda. 

Sva slava tebi, Isuse, 

Kog rodi Djeva Marija, 

I Ocu s Duhom preblagim 
U vječne vijeke vjekova. 

Sv. Fortunat. 


HVALE 

0 GLORIOSA VIRGIN UM 

O slavo bijelih djevici, 
Od sviju svetih najviša. 

Ti Stvoritelja hraniš sveg 
Ko djetešce na grudima. 




Što tužna Eva uzela. 

Po Sinu ti nam povraćaš; 
Nebeska vrata otvaraš. 
Jadnike puštaš u nebo. 

Poklikuj, spašen narode. 

Toj dveri Kralja višnjega. 
Tom sjajnom dvoru, Djevici, 
Po kojoj nam je život dan! 

Sva slava tebi, Isuse, 

Kog rodi Djeva Marija, 

I Ocu s Duhom preblagim 
U vječne vijeke vjekova. 

Sv. Forfunat. 


124 


SVETIM APOSTOLIMA 


VEČERNJA I HVALE 

Večernja i Hvale izvan uskrs¬ 
nog vremena. 

EXULTET ORB1S GAUDilS 

Poklikuj, svijete radosno, 

Odjekuj, nebo, hvalama: 

Zbor apostola Gospodnjih 
Sa zemljom zvijezde pjevaju. 

0 suci roda ljudskoga 
I svijetu svijetla istinska, 

Iz svega srca molimo: 

Uslišite nam molitve. 

Vi zatvarate riječju raj 
I otvarate njega njom: 

Od krivnje naše, molimo, 

Odriješite nas grješnike. 

I bol i zdravlje spremni su 
Da zapovijed vam slušaju: 

Izliječite nam slabi duh 
I kreposti umnožite. 

Pa kada Krist ko Sudac se 
Na kraju vrati na zemlju, 
Nek i nas tada milostiv 
Veseljem vječnim nadijeli. 

Sa Ocem Sinu višnjemu 
I tebi. Duše Presveti, 

Nek bude, ko što bila je, 

I sad i vazda slava sva. 

IX. vijek. 


J U T R E N J A 

Jutrenja izvan uskrsnog vremena, 

/ETERNA CHR1ST1 MUNERA 

Veselja puni pjevajmo 
Božanskog Spasa darove. 

Zbor apostola preslavnih, 

I palme im veličajmo. 

Crkveni to su knezovi, 

U boju slavni vojvode. 

Vojnici rajskih dvorova 
I svijetu svijetla istinska. 

1£6 


Odanost vjere svetačke 
Sa nadom im nesvladivom 
I savršenom ljubavi 
Vladara svijeta satire. 

Nebeski Otac po njima 
I njegov Sin i Sveti Duh 
U svijetu slave pobjede, 

A raj se puni radošću. 

Se. Ocem Sinu višnjemu 
I tebi, Duše Presveti, 

Nek bude, ko što bila je, 

I sad i vazda slava sva. 

Sv. Ambrozij. 


VEČERNJA I JUTRENJA 

Večernja i Jutrenja 
vrijeme. 

TRISTES ERANT APOSTOLI 

Zbor apostolski tužio 
Rad gorke muke Kristove, 

Kog smrću najokrutnijom 
Zli robovi umoriše. 


uskrsno 

Tu dođe sveti anđeo 
I reče tužnim ženama: 

Ne kasneć Isus glavom će 
Veselje donijet vjernima. 

Do apostola dršćućih 
Mah lete one s glasom tim, 
A sav ih sjajan sreta Krist, 
I one grle noge mu. 

U galilejske planine 
Zbor apostolski odlazi. 

Tu želja im se ispunja: 

U slavi Krista gledaju. 

Da budeš vazda, Isuse, 
Veselje naše uskrsno, 
Preporođene izbavi 
Od grijeha smrti užasne. 

Sva slava Ocu vječnomu 
I uskrslomu Sinu mu 
Sa Tješiteljem Presvetim 
U vječne vijeke vjekova. 

VI. vijek. 

HVALE 

Hvale u uskrsno vrijeme. 

PASCHALE MUNDO G7UIDIUM 

Krasotom većom sunce sja 
Svud šireć radost uskrsnu. 

Dok apostoli Isusa 
U novoj motre svjetlosti. 

Na svetom tijelu Kristovu 
Ko zvijezde rane sijevaju 
To vide oni, dive se. 

To vjerno pripovijedaju. 

0 Kriste, Kralju milosni, 

U duši našoj zavladaj. 

Da jezik nam bez prestanka 
Po dužnosti te proslavlja. 

Da budeš vazda, Isuse, 

Veselje naše uskrsno. 

Preporođene izbavi 
Od grijeha smrti užasne. 

Sva slava Ocu vječnomu 
I uskrslomu Sinu mu 
Sa Tješiteljem Presvetim 
U vječne vijeke vjekova. 

1 go 


Himni 6 





ZA JEDNOG MUČENIKA 


VEČERNJA I JUTRENJA 

DEUS TUORUM M1LITUM 

O Bože, kruno, nagrado 
I srećo svojih boraca: 
Svjedoka tvoga slavimo. 

Od poroka nas izbavi. 

On gorku žuč je gledao 
U svjetovnim užicima 
I prijevarama zamamnim, 

I u nebo je ušao. 

Sve muke hrabro susreo 
I muški ih podnosio, 

Za tebe krv je prolio: 

Sad vječna dobra uživa. 

O ovom slavlju njegovu, 

O Bože blagi, molimo. 

Svog mučenika pogledaj 
I prosti grijehe slugama. 

Sa Ocem Sinu višnjemu 
I Tješitelju Svetomu 
Nek bude svaka slava, čast 
U vječne vijeke vjekova. 


HVALE 

1NVICTE MARTVR, UNICUM 

O junače neslomljivi, 

U vojsci Sina Božjega 
Nadvladao si dušmane 
I rajsku krunu dobio. 

Pomozi nama molitvom, 
Od ljage grijeha peri nas, 
Od kužnih zala brani nas, 
Olakšaj muke življenja. 

Smrt mučenička tebe je 
Od tijela tvog odijelila: 

Od zloće tako i ti nas 
Odijeli Božjom milosti. 

Sva slava Ocu vječnomu 
I jedinomu Sinu mu 
Sa Tješiteljem Presvetim 
I sad i vječnost čitavu. 


ZA Vi S E MUČENIKA 


VEČERNJA 

SANCTORUM MERITIS 

Pjevajmo, braćo, svi svetačke radosti. 
Djela im slavnih sjaj, ko što zaslužuju, 
Srca žar nuka nas pjesmom da častimo 
Pobjednike najslavnije. 

Ludi svijet držao njih je za mahnite, 
Oni ga neplodna, nelijepa prezreše. 
Tvojim se slavnim imenom ponoseć, 
Rajski Kralju blag, Isuse! 

Poradi tebe su bjesnilo, mučila. 

Strašne sve udarce ni za što držali, 
Moreći ljuti ih greben umarao 
Žica duši ne uzev im. 

Nalik na janjce ih klali, ubijali, 

Nit je tko mrmljao, nit se tko tužio, 

Duh neustrašiv im u srcu junačkom 
Mirno snosio do kraja. 

Gdje da riječ zahvati, jezik da izrekne, 
Kakav ti pripravljaš dar mučenicima? 
Krvca rumeni ih njihova, čela im 
Sjajna vjenča lovorika. 

Ti nam, o Gospode najviši, jedini. 
Grijeha oprosti dug, napasti otjeraj, 
Podaj mir slugama svojim, da dovijeka 
Pjevat slavu ti uzmognu. 

Hraban Mavro. 


JUTRENJA 

CHRISTO PROFUSUM SANGU1NEM 

Veselja puni pjevajmo 
Krv prolitu za Isusa 
I mučeničke pobjede 
I lovor neba dostojan. 

Nadvladali su svjetski strah 
I muke tijela prezreli. 

Smrt svetu trenom podnijeli 
1 vječnu slavu dobili. 

Predavali ih plamenu 
1 divljih zvijeri zubima. 

Pun bijesa oštrim grebenom 
Njih razdirao mučitelj. 

Van visjela im utroba, 

Krv posvećena lila se, 

A1 stali su neslomivi 
Na život vječni misleći. 

Otkupitelju Isuse, 

Čuj sluga svojih molitvu, 

I mučeničkom društvu nas 
Pridruži za sve vjekove. 

Sv. Ambrozij. 


HVALE 

Ujedno Večernja i 
uskrsno vrijeme. 

R£X GLORIOSE MARTYRIIM 

O Kralju mučenika svih, 

Što krunom slave kruniš njih: 
Ti sve, što zemlju prezreše, 

U rajske dižeš krajeve. 

Dobrostivo nas pogledaj 
I molitvu nam uslišaj, 

Mi pobjednike- slavimo. 
Proštenje grijeha prosimo. 


Hvale u 

U njima ti pobjeđuješ, 
Svjedoke svoje miluješ: 
Pobijedi naše pakosti, 

0 djelitelju milosti. 

Sva slava Ocu vječnomu 
I jedinomu Sinu mu 
Sa Tješiteljem Presvetim 
I sad i vječnost čitavu.* 

VI. vijek. 


* U uskrsno vrijeme glasi ta strofa 

Sva slava Ocu vječnomu 
I uskrslomu Sinu mu 
Sa Tješiteljem Presvetim 
U vječne vijeke vjekova. 






S V. PRIZN A V AOCI M A 


VEČERNJA ! JUTRENJA 
ISTE CONFESSOR 

Gospodnji svetac, štono pobožno ga 
Narodi slave širom svega svijeta. 
Današnji dan je prepun sreće steko 
Dvore nebeske.* 

Pobožan, mudar, smjeran, stidljiv bješe, 
Provodeć život trijezan i bez ljage, 
Dokle na svijetu samrtno mu tijelo 
Duh oživljavo. 

Poradi veljih zasluga mu često 
Kršćanska braća, štono bolna leže, 
Svladavajući bolesti tolike 
Postižu zdravlje. 

Zato naš zbor mu s pravom u čast pjeva, 
Savija sjajne pobjedne mu vijence, 

Da milostivim molbama nas svojim 
Pomaže vazda. 


Ako nije dan svečeve smrti glasi taj stih: 
Najvišu hvalu. 

Slava, čast i moć Bogu Trojednomu, 
Što s prijestolja se rajskog blistajući 
Upravlja slavno silnim stvorovima 
Čitavog svijeta. 


HVALE 

Hvale za priznavaoca biskupa. 

JESU, REDEMPTOR OMN11IM! 

Otkupitelju Isuse, 

Pastira vijenče vječiti, 

U ovaj dan dobrostivo 
Oprosti svim, što mole te. 

Ta danas slavno zasja se 
Tvog imena priznavalac. 

Što svetkovinu godišnju 
Puk pobožni mu proslavlja. 

Svjetovna on je prolazna 
Veselja s pravom prezreo 
I nagradu je vječitu 
Med anđelima dobio. 

Pomozi blag, da njegovim 
Mi pošli bismo stopama. 

Na njegov sveti zagovor 
Oprosti grijehe slugama. 

Nek bude, Kriste, Kralju blag, 
Sa Ocem tebi slava sva 
Ko Tješitelju Presvetom 
I sad i u sve vjekove. 


HVALE 

Hvale za priznavaoca, koji nije 
biskup. 

JESU, CORONA CELSIOR 

O uzvišena istino 
I slavna kruno, Isuse, 

Što nagradom neprolaznom 
Svog vjernog slugu darivaš. 

Po zagovoru njegovu 
Oprosti, smjerno molimo, 

Sve opake nam prijestupke, 

Polomi grješne okove. 

Po navršenoj godini 
I opet svanu svijetli dan, 

U koji tvoj se svetitelj 
Sa zemlje krenu k zvijezdama. 

Veselja sva je ništava 
I zemna dobra blistava 
Za jadno blato držao 
I sada klikće u nebu. 

0 Kriste, Kralju predobri, 
On tebe je priznavao. 
Đavolske varke gazio, 
Vladara tminskog svladao. 

Vrlinom, vjerom odličan. 
Za slavu tvoju goreć sav. 
On postima se morio 
I k višnjoj gozbi prispio. 

Dobrote pun Gospodine, 
Svi ponizno te molimo: 

Na sveca svoga pogledaj 
I prosti bič nam zaslužen. 

Nek trajna slava Ocu je 
Sa Sinom mu jedincatim 
I s Tješiteljem Presvetim 
U vjekove vjekovite. 

SVETIM D J £ V i C A M A 


VEČERNJA I HVALE 

JESU, CORONA V1RGINUM 

O vijenče djeva, Isuse, 

Kog zače Majka blažena. 
Što djevom rodi jedina. 

Čuj naše prošnje milostiv. 

Med lijerovima stupaš ti 
U kolu čistih djevica 
Ko sav u slavi zaručnik. 
Što zaručnice dariva. 

Kud kreneš ti, i djevice 
Ko pratnja tvoja polijeću. 
Veličaju te idući 
I slatke pjesme izvode. 

Svim srcem mi te molimo. 
Daj milost našim dušama, 
Da nikada ih ne rani 
Ni sjenka grijeha nečistog. 

Gospodstvo, slava, hvala, čast 
Sa Ocem Sinu višnjemu 
I s njima Duhu Svetomu 
Nek bude u sve vjekove. 

Sv. Ambrozij? 


JU1RENJA 

Julrenja za djevicu mučenicu. 

VIRGIN1S PROLES 

Djevičin Sine, Stvorče svoje Majke, 
Koja te zače Djevom, Djevom rodi, 
Pjevamo evo djeve mučenice 
Pobjedu slavnu. 

Krunama dvjema ona se ovjenča: 
Posudu krhku tijela svoga stegom 
Cijelu očuva, svlada nasilnika 
Žednoga krvi. 

Ne mareć za smrt ni za sviju onih 
Tisuće muka, koje k smrti vode, 

Krv svoju proli, zavrijedi da ravno 
U nebo uđe. 

Po zagovoru njenu, Bože blagi, 

Prosti nam kazne grijehom zaslužene, 
Da čistim srcem pjevat bismo mogli 
Vječnu ti pjesmu. 

Ocu i Sinu njegovomu slava. 
Slava i Duhu jednakomu njima; 
Tri puta sveti Bože, vječna slava 
Jedinom tebi. 


JUTREN J A 

Jutrenja za djevicu, koja ni j 
mučenica. 


VIRGINIS PROLCS 

Djevičin Sine, Stvorče svoje majke. 
Koja te zače Djevom, Djevom rodi. 

Po djevi, što je proslavljamo danas. 
Molbe nam primi. 

Po zagovoru njenu. Bože blagi. 

Prosti nam kazne grijehom zaslužene, 
Da čistim srcem pjevat bismo mogli 
Vječnu ti pjesmu. 

Ocu i Sinu njegovomu slava. 

Slava i Duhu jednakomu njima; 

Tri puta sveti Bože, vječna slava 
Jedinom tebi. 

SVETIM ŽENAMA 


VEČERNJA I HVALE 

FORTEM VIRILI PECTORE 

Svi jaku ženu poštujmo, 

U koje srce muško je, 
Glasovita zbog svetosti 
Svim svijetom ona slavno sja. 

S božanske plačuć ljubavi 
Zlu ljubav ona odbija 
I strmim putem putuje 
K nebeskom kraju blaženom. 

Post njeno tijelo morio, 

A slatka hrana molitve 
Duh sveudilj joj hranila; 

Sad rajsku radost uživa. 

O snago jakih, Isuse, 

Što sam ta čuda izvodiš, 

Po zagovoru svetice 
Usliši blag, što molimo. 

Sva slava Ocu vječnomu 
I jedinomu Sinu mu 
Sa Tješiteljem Presvetim 
I sad i vječnost čitavu. 

Silvij Anfonian. 


J U T R E N J A 
HUIUS ORATU 

Po zagovoru njenu. Bože blagi, 

Prosti nam kazne grijehom zaslužene, 
Da čistim srcem pjevat bismo mogli 
Vječnu ti pjesmu. 

Ocu i Sinu njegovomu slava, 

Slava i Duhu jednakomu njima; 

Tri puta sveti Bože, vječna slava 
Jedinom tebi. 

POSVETA CRKVE 


VEČERNJA I JU TRENJA 

C/ELESTIS IIRBS JERUSALEM 

Nebeski Jeruzolime, 

Božanskog mira gledanje, 

Od živog stijenja tvrđavo, 

Što k vječnom svodu dopireš, 
A anđela milijun te 
Ko nevjestu okružuje! 

O kćeri dobro udana. 

Što slava Očev miraz ti, 

A svaka milost mužev dar; 
Od sviju ljepša kraljice, 

S vladarom Kristom vjenčana 
Nebeska svijetla državo. 

Tu biser-vrata blistaju 
I otvorena svima su. 

Jer na njih samo kreposti 
Uvesti mogu smrtnika. 

Što ranjen svetom ljubavi 
Za Krista patnje podnosi. 

Kamenar dlijetom krepkim je 

I udarcima čekića 

Baš mnogo stijene gladio. 

Što u tu zgradu ulaze, 

I zgodnim vezom sljubljene 
Do takva visa penju se. 

Sva slava, ko što doliči, 

Nek bude Ocu višnjemu 
I jedinomu Sinu mu 
Sa Tješiteljem preslavnim: 
Gospodstvo njemu, čast i vlast 
U vječne vijeke vjekova. 


HVALE 

ALTO EX OLYMPI VERTICE 

S vrhunca visa rajskoga 
Jedinac Oca Svevišnjeg, 

Ko kam sa brda odvaljen, 

Na naša tla se spustio 
I vječni dom je združio 
Sa smjernim zemnim dvorima. 

No dom domara blaženih 
Šved ori se od pjesama 

I Gospoda trojedinog 
Uzvisuje bez prestanka: 

S njim skupa i mi pjevajmo 
Sa svetima se natječuć. 

Nebeski Kralju, svjetlošću 
Poplavi ove hramove, 

O dođi amo zazivan 
I primaj molbe naroda; 

Sva srca naša sveudilj 
Nađahnjuj višnjom milosti. 

Nek ovdje tvoji vjernici 
U molitvi dobivaju 
Nebeskog doma darove 
I trajno ih uživaju. 

Dok s tijelom se ne razriješe 
I ne uđu u blaženstvo. 

Sva slava, ko što doliči, 

Nek bude Ocu višnjemu 
I jedinomu Sinu mu 
Sa Tješiteljem preslavnim: 
Gospodstvo njemu, čast i vlast 
U vječne vijeke vjekova. 

OŽJ! UQOObnC! 










neokaljano začeće 
B L. D J. MARIJE 

SVETKOVINA: 8. PROSINCA 


J U T R E N J A 

PR/ECLARA CUSTOS VIRGINUM 

O zaštitnice djevica, 

Sva čista Majko Božija, 

Što nada si i rajska dver, 
Veselje vječnih dvorova. 

Od trnja ovit ljiljane, 

Golubice s krasotom svom, 

I mladice, što korijen ti 
Lijek daje svijetu ranjenom. 

Sotoni strašna tvrđavo 
I zvijezdo lađi nasjeloj. 

Od zasjeda nas očuvaj, 
Prosvjetljui, vodi narod svoj. 

Rasprši tamne zablude, 
Odmakni skriven greben ljut. 
Na burnom moru siguran 
Zalutalima kaži put. 

Sva slava tebi, Isuse, 

Kog rodi Djeva Marija, 

I Ocu s Duhom preblagim 
U vječne vijeke vjekova. 

STOLICA S V. PETRA 

SVETKOVINA: 18. SIJEČNJA 


VEČERNJA 

OUODČUMOUE 1N CRPE 

Sve, što na zemlji budeš, Petre, svezao, 
To svezano bit će i u nebesima, 

I sve, što ovdje danom vlašću odriješiš, 
Bit odriješeno na nebu će visokom; 

Na strašnom sudu ti ćeš ljude suditi. 

Nek bude slava Ocu u sve vjekove, 

I tebi ćemo pjevat pjesme pohvalne, 

O vječni Sine; tebi, Duše Svevišnji, 

Sva čast i dika budi: nek se dovijeka 
Bez prestajanja slavi Trojstvo Presveto, 

Paulin Akvilejski. 

SVETA MARTIN A 

SVETKOVINA: 30. SIJEČNJA 


VEČERNJA 
MARTIN/C CELEBR1 

Rimski građani, glas Martine slavite, 
Njenu slavu i čast pjesmom uznosite. 
Punu zasluga nju dičite, Kristovu 
Mučenicu i djevicu. 

Biia ona je kći kuće glasovite. 

Posred slasti je svih živjela, mamio 
Svud ju ugodni sjaj, svakim izobiljem 
Dom ju bogati kružio. 

Al mekoputan njoj život se ne svidje, 
Bogu preda se sva, rukom, darežljivom 
Blago razdijeli med Kristove uboge 
Tražeć nagradu vječitu. 

Od nas otjeraj draž opasnih naslada 
Ti, što podaješ moć svim mučenicima, 
Bože Trojedin: daj svjetlosti slugama. 
Kojom duše usrećuješ, 

Papa Urban VIII, 

J U T R E N J A 


NON ILLAM CRUCIANS 

Niti greben je ljut ne plaši nit zvjerovi, 
Niti šibe je strah, kruto što ranjava, 

S visa rajskoga k njoj dolaze anđeli, 
Višnjom hranom je jačaju. 

I sam ostavlja lav pomamno bjesnilo, 

K nogama baca se njoj krotak u obličju; 
Smrti, Martino, mač istom te predaje, 
K rajskim šalje te četama. 

Oltar, s kojeg dah mirisnog tamjana 
Pušeć diže se, sveđ zove te molbama 
I uništuje laž gatanja poganskog 
Moću imena tvojega. 

Od nas otjeraj draž opasnih naslada 
Ti, što podaješ moć svim mučenicima, 
Bože Trojedin: daj svjetlosti slugama. 
Kojom duše usrećuješ. 

Papa Urban VIII. 

HVALE 


TU NATALE SOLUM 

Štiti rođeno tlo, kršćanskim stranama 
Blagosloveni mir vazda uživat daj, 
Ljuta oružja zvek, okrutne ratove 
Nakraj svijeta ti otjeraj. 

Skupi država svih vojsku pod križa stijeg 
Oslobodi od zlog ropstva Jeruzalem, 
Sveteć nevinu krv, potpuno uništi 
Cijelu neprijateljsku moć. 

Naša obrano ti, slavni nam nakite, 
Gledaj, koliko naš osjeća za te duh! 
Blago uslišaj Rim, koji ti pobožno 
Pjeva evo i časti te. 

Od nas otjeraj draž opasnih naslada 
Ti, što podaješ moć svim mučenicima, 
Bože Trojedin: daj svjetlosti slugama, 
Kojom duše usrećuješ. 


Papa Urban VIII. 


LURDSKA GOSPA 

SVETKOVINA: 11. VELJAČE 


J U T R E N J A 

TE DiCiMUS PR/ECONIO 

Milinu tvoju pjevamo, 

O Majko Božja nevina, 

Ti pjesmu nam dobrostivo 
Naplati svojom milošću. 

Mi Adamovo koljeno 
U grijehu svi se rađamo. 
Bez ove ljage očinske 
Ti jedina si. Djevice. 

Zlu glavu zmaja zavidnog 
Ti svojom nogom satireš 
I jedina se slavom sjaš 
Neokaljano začete. 

O ljudskog roda ponose, 
Što brišeš krivnju Evinu, 
Ti skrušene zaštiti nas, 

I digni nas, kad padnemo. 

Pomrsi zmiji namjere 
I odbij njene navale. 

Da s tvojom jakom pomoći 
U vječnu radost uđemo. 

Sva slava tebi, Isuse, 

Kog rodi Djeva Marija, 

I Ocu s Duhom preblagim 
U vječne vijeke vjekova. 


HVALE 

AURORA SOLIS PR/EV1A 

O zoro, sunca glasnice, 

Što javljaš naše spasenje, 

U mračnoj noći. Djevice, 
Tvoj narod tebe zaziva. 

Bujica se, što vuče sve 
Put bezdna kobnim valima, 
Primiruje, dok prelaziš 
Preko nje, škrinjo zavjetna. 

U rosi ti si jedina. 

Dok suho sve je okolo. 

Ni kap te opet ne kvasi. 
Dok .cijela zemlja mokra je. 

Već kobna zmija digla se, 

Da otrov na te izbaci, 

A1 glavu njenu nabreklu 
Ti satireš nesvladiva. 

O Majko blaga, pogledaj 
I čuj naš plač i molitve: 

U boju s paklom dušmanskim 
Ti, pobjednice, brani nas. 

Sva slava tebi, Isuse, 

Kog rodi Djeva Marija, 

I Ocu s Duhom preblagim 
U vječne vijeke vjekova. 


VEČERNJA 

OMNIS £XPERT£M 

Marija sva je bez i jedne ljage; 
Vjerski nas glavni učitelj to uči: 
Kršćani po svem svijetu raduju se 
Njezinoj slavi. 

U Lurdu Djeva djevojčici smjernoj 
Milo se javi, osokoli plašnu. 

Ustima svetim bezgrješno joj otkri 
Svoje začeće. 




Pećino sretna, slavna s pojavljenja 
Gospodnje Majke! Spiljo posvećena. 
Koja protekla obilnim si vrelom 
Vode života! 

Pobožni narod hrpimice k tebi 
Ovamo hrli, s bliza i s daleka. 

Dan i noć Djevu molitvama žarkim 
U pomoć zove. 

Preblaga Majka otire mu suze. 
Bolnima daje željkovano zdravlje. 
Mnoštvo se otud s uslišanom molbom 
Povraća kući. 

Smiluj se. Djevo, našim nevoljama. 
Jači nas svagda u svakome trudu. 
Tužnima slatku radost nam izmoli 
Vječnog života! 

Ocu i Sinu njegovomu slava. 

Slava i Duhu jednakomu njima. 

Tri puta sveti Bože, vječna slava 
Jedinom tebi. 

SEDAM UTEMELJITELJA 

SVETKOVINA: 12. VELJAČE 


JUTREN JA 
BEILA DUM LATE 

Bjesnio svijetom rat, i s bratske krvi 
Gradovi tužni svud rumenili se: 

Tad usta Djeva, nove da donese 
Majčine dare. 

Sedam će sluga ona zvat, što vjerno 
Sa tugom boli spominjat će, koje 
Podnese Isus, podnese i ona 
Uza nj pod križem. 

Slušaju oni smjesta poziv njezin, 

Dvore i blago svoje ostavljaju. 

Odlaze u dalj, iz grada u spilje 
Senarske gore. 

Pokorom teškom more tu tjelesa, 

Za krivde grješnih naknađuju ljudi. 
Molitvom, plačem odvraćaju tešku 
Gospodnju srdžbu. 

Majka ih boli štiti, nalaže im. 
Žalosnim da se odjenu odijelom; 
Pobožni pothvat svetog zbora raste, 
Divno se širi. 

Palma u zimi cvate, očituje 
Otačku slavu; majkama sa grudi 
Napršćad mala »Slugu Marijinih« 
Ime im daje. 

Ocu i Sinu njegovomu slava. 

Slava i Duhu jednakomu njima. 

Tri puta sveti Bože, vječna slava 
Jedinom tebi. 


HVALE 
SIC PATRES 

Življahu tako oci u samoći 
Nalik na lijera sedam ko snijeg bijelih, 
Djevici svetoj milih; sjaj im vidje 
Mučenik Petar. 

Plam ih božanski svijetom tad odnese, 
Oblaze hitro gradove i sela 
Nastojeć u sve duše utisnuti 
Majčine boli. 


log 


Moć im je dana, slijepi gnjev da krote, 
Nesložna, divlja srca mirom vežu; 
Pobožna riječ im žalosne sokoli. 

Obraća grješne. 

Čuvaše vazda Djeva svoje sluge. 
Napokon k rajskim stranama ih diže 
U blaženstvu ih okruni za vječnost 
Vijencima sjajnim. 

Blaženi oci, uzdisaje čujte 
Svih, što vas mole, trud im pogledajte; 
Molitve naše vazda susretajte 
Milosnirn okomi 

Ocu i Sinu njegovomu slava, 

Slava i Duhu jednakomu njima, 

Tri puta sveti Bože, vječna slava 
Jedinom tebi. 


VEČERNJA 

MATRIS SUB A LM/E NUMI NE 

Na milostive Majke mig 
Do sedam izbi mladica, 

Na njen se poziv popeše 
K vrhuncu strmom senarskom. 

Čim zemlja će uroditi. 

Kad mladice se razviju. 

To uči loza, iznenad 
Otežala od grozdova. 

Njih, pune lijepe kreposti, 
Smrt sveta sprema za nebo, 
U raju sluge Djevini 
Zauzimaju stanove. 

O četo sretna, kraljevstvo 
Nebesko ti si postigla, 

A mi smo evo ostali 
U kraju mreža paklenih. 

Nebeske Majke ranama 
Mi prosimo vas ponizno: 

Iz uma mrak nam tjerajte, 
Oluje srca tišajte. 

Božansko Trojstvo, jakošću 
Nebeskom ti nas napuni, 

Da sretno ići možemo 
Otaca svetih stopama. 


SVET! JOSIP 

SVETKOVINA: 19. OŽUJKA 


VEČERNJA 

TE, JOSEPH, CELEBRENT 

Neka te, Josipe, nebo uzvisuje. 

Svaki kraj kršćanski nek ti se raduje, 

Ti si pun zasluga, prečistom ženidbom 
Združen s Djevicom nevinom. 

Kada se slavni plod pod srcem javi njoj, 
I ti bi, čudeć se, u brizi tjeskobnoj, 
Anđeo reče tad: Djetešce presveto 
Božjim Duhom je začeto. 

Nježni se rađa Bog, i ti ga miluješ, 

S njime u Egipat bježeći putuješ, 

A kad on iščeznu, tražiš ga, nalaziš, 

Pun veselja već ne tužiš. 

Istom smrt pravedna druge posvećuje, 
Borce, što pobijede, slavom usrećuje, 

Ti ko duh iz raja — udesa blaženog! — 
Živ još uživaš Boga svog. 

Trojice višnja, čuj, budi nam u pomoć, 
Podaj po Josipu u nebo nama doć. 

Da te svi uvijeke ondje u domu tvom 
Pjesmom slavimo zahvalnom. 

Gerson. 


JUTRENJA 

C/EL1TUM, JOSEPii 

Josipe, diko visokih nebesa. 

Ufanje naše, svega svijeta štite. 

Blago nam primi pjesme, štono k tebi 
S radošću hite. 

Bog htjede, Djevin Zaručnik da budeš, 
Da njegov Sin te ocem zove svojim. 
Spasenje svijeta povjeri Gospodin 
Skrbima tvojim. 

Proroci zovu Spasa tek s daleka, 

Tvoje ga oči sretne gledat mogu 
U staji, gdjeno ponizno se klanjaš 
Djetešcu Bogu. 

Višnji Gospodar, Kralj nad kraljevima, 
Čijeg se miga svi u paklu boje. 

Kom služi nebo: smjeran spremno vrši 
Naredbe tvoje. 

Uvijeke slava Svevišnjemu Trojstvu, 
Koje u slavi vječnoj uzdiže te; 

I nama Ono na riječ tvoju dalo 
Radosti svete. 

XV!. vijek. 


HVALE 
ISTE, 01!EM l/EU 

Josipe, koga častimo s veseljem, 
Pojuć ti slavlje prepuno krasota. 

Na ovaj dan si stigao u radost 
Vječnog života. 

Neiskazane gledaj sreće tvoje: 

U zadnji čas ti pokraj tebe bdiju 
Isus i Djeva, s oka im miline 
Na te se liju. 

Svladavši pako, u mirnome sanku 
Ostavljaš uzu, čisto svoje tijelo. 

Ideš u vječnost, gdje ti vijenac divni 
Ovija čelo. 

O ti, što blažen kraljuješ sad gore, 
Moli, da nama oproste se grijesi. 

Da dobijemo mir, što vijekom višnje 
Krajeve resi. 

Hvala i dika tebi, Trojedini, 

Što kraljuješ i svakim dobrom puniš 
Svog slugu vjernog, zauvijeke krunom 
Zlatnom ga kruniš. 

XVI. vijek. 

SV. G A B R I J E L ARKANĐEO 

SVETKOVINA: 24. OŽUJKA 


VEČERNJA I JUTRENJA 
CHRISTE, SANCTORUM 

0 Kriste, slavo anđela nebeskih: 

Stvorče i Spase ljudskih naraštaja. 
Milostiv podaj nama stić u dvore 
Rajskoga kraja. 

Anđele jaki, Gabrijele, tjeraj 
Zlotvora starog, što oko nas gmiže 
Pohađaj svijetom hramove, što Krist ih 
Pobjednik diže. 

Djevice, Majko svjetlosti i mira, 

I ti, o vojsko anđeoska časna, 

Svi sveti Božji, sveđ pomažite nam 
Sa neba jasna. 

Podaj nam ovo. Trojice Božanska, 

O Oče, Sine, Duše milostivi, 

Kom slava svijetom svim odjekujući 
Vječito živi. 

HVALE 

PLACARE, CHR!STE, SERVULiS 

Oprosti, Kriste, slugama, 

Za koje Oca preblagog 
Nas štiteć moli Djevica 
Kod prijestolja ti milosnog. 

Pomozi, Arkanđele svet, 

Što nazivaš se Božja moć: 
Okrijepi slabe sile nam 
1 budi tužnim u pomoć. 

I vi, o čete blažene 
Anđelskih devet zborova, 

Zla odganjajte minula 
I sadanja i buduća. 

Vi nevjeru ođaljite, 

Zametite joj kod nas trag, 
Da svojim stadom jedinim 
Jedincat vlada Pastir blag. 

Sva slava Ocu vječnomu 
On sve, što Sin ih otkupi, 
Što Tješitelj ih posveti, 

Po Anđelima čuvao. 

SEDAM ŽALOST! 
B L D j. M A R ! J E 

SVETKOVINA: U PETAK IZA GLUHE NEDJELJE 


VEČERNJA 

ŠTAB AT MATER DOLOROSA I. 

Stala plačuć tužna Mati, 
Gledala je, kako pati 
Sin joj na križ uzdignut. 

Dušom njenom razboljenom, 
Rastuženom, ražaljenom, 
Prolazio mač je ljut. 

O koliko ucviljena 
Bješe ona uzvišena 
Majka Sina jedinog! 

Bol bolova sve to ljući 
Blaga Mati gledajući 
Muke slavnog Čeda svog. 

Koji čovjek ne bi plako 
Majku Božju videć tako 
U tjeskobi tolikoj? 

Tko protužit ne će s Cistom, 
Kada vidi, gdje za Kristom 
Razdire se srce njoj? 

Zarad grijeha svoga puka 
Gleda njega usred muka 
I gdje bičem bijen bi. 

Gleda svoga milog Sina, 
Ostavljenog sred gorčina. 
Gdje se s dušom podijeli. 

Vrelo milja, slatka Mati, 

Bol mi gorku osjećati 
Daj, da s tobom procviiim! 

Neka ljubav srca moga 
Gori sveđ za Krista Boga, 
Da mu u svem omilim. 


JUTRENJ A 

STABAT MATER DOLOROSA li. 

Rane drage. Majko sveta, 
Spasa za me razapeta 
Tisni usred srca mogl 

Neka dođu i na mene 
Patnje za me podnesene 
Sina tvoga ranjenog. 

Daj mi s tobom suze livat, 
Raspetoga oplakivat, 

Dok na svijetu budem ja. 

U tvom društvu uz križ stati, 
S tobom jade jadovati 
Želja mi je jedina. 


HVALE 

STABAT MATER DOLOROSA lih 

Kruno djeva, Djevo divna, 
Budi meni milostivna, 

Daj mi s tobom dijelit plač. 

Daj mi nosit po sve dane 
Isusovu smrt i rane. 

Osjećati muke mač. 

Neka rane izrane me, 

Neka svega , opoje me 
Sina tvoga križ i krv. 




Ti na sudu za me zbori, 
Djevo sveta, da ne mori 
Pakleni me vječni crv. 

Kada dođu smrtni čaši, 
Kriste Bože, nek me spasi 
Majke tvoje zagovor. 

Kad. mi zemlja tielo primi, 
Dušu onda uzmi ti mi 
U nebeski blažen dvor. 

Jacopone da Todi? 

S V. HERMENEGILDO 

SVETKOVINA: 13. TRAVNJA 


VEČERNJA i JUTRENJA 

REGALI SOLIO 

Za iberijski tron, Hermenegildo svet, 

Ti si jutarnji sjaj, ti mučenička čast, 
Što ih Kristova ljubav 
Rajskim pridruži četama. 

Kako postojan sveđ držiš se posluha 
Bogu obećanog! Ništa toliko ti 
Nije na srcu, mudro 
Zamke odbijaš zamamne. 

Kako svladavaš moć žudnja, što davaju 
Hranu za svaki grijeh; sigurnim korakom 
Stope upravljaš, kuda 
Kreću putovi istine. 

Bila vječita čast Ocu Gospodinu, 

Sina slavila sva usta, što mole se, 

Duha svetoga hvalom 
Višnjom vazda veličala. 

Papa Urban VIII.? 

HVALE 

NULLIS TE GENiTOR 

Laskom nikakovom otac te ne ganu. 
Nit se uhvatit daš raskošnim življenjem, 
Niti alema sjajem. 

Niti željom za vladanjem. 

Ljute grožnje ni mač oštri te ne plaše 
Ni smrtonosni bijes divljega krvnika. 

Jer od prolaznih voliš 
Trajne radosti u nebu. 

S visa rajskoga štit budi nam milostiv, 
Spremno molbe nam čuj, uslišaj vazda 
Koji pjevamo slavlje, [nas, 

Što si smrću ga stekao. 

Bila vječita čast Ocu Gospodinu, 

Sina slavila sva usta, što mole se. 

Duha svetoga hvalom 
Višnjom vazda veličala. 

Papa Urban VIII.? 

S V. V E N A N C I J 

SVETKOVINA: 18. SVIBNJA 


VEČERNJA 

MARTYR DEI VENANTUJS 

Venancij, Božji mučenik. 

Sjaj Kamerina svojega, 

I krvnika i sudiju 
Nadvladav, slavi pobjedu. 

Još pravo dijete, okovan 
I zatvaran i šiban bi. 

Tad lavove izgladnjele 
Nahranit njime zažele. 

A1 mučenik nevinošću 
I zvijerke zna ublažiti: 

Za bijes i glad svoj ne mare, 
Tek noge ližu momčiću. 

Naglavce tad bi obješen 
I mora dim udisati. 

Na obje strane zubljama 
Još rebra, meso pale mu. 

Sa Ocem Sinu slava sveđ 
I tebi. Duše Presveti. 
Izmoli nam, Venancije, 

U raju život blaženi. 


J U T R E N J A 

ATHLETA CHR1STI NOBILIS 

Za Krista hrabro boreć se 
Idole on pogrđuje 
I ranjen Božjom ljubavlju 
Sve prezire pogibelji. 

U remenje ga vezana 
Sa hridi strmoglavljuju, 
Trn obličje mu probada, 

O hridi tijelo deru mu. 

Dječaka svetog mrcvareć 
Od žeđe klonu krvnici, 
Venancij križa znamenjem 
Iz stijene vodu izbija. 

O mučeniče, junače. 

Što krvnicima opakim 
Iz kama piće podaješ, 
Orosi i nas milošću. 

Sa Ocem Sinu slava sveđ 
I tebi. Duše Presveti. 
Izmoli nam, Venancije, 

U raju život blaženi. 


HVALE 

PUM NOCTE PULSA LUCIFER 

Odagna tminu danica 
I skori dan navješćuje: 
Venancij nama donosi 
Preblaženoga svijetla, dar. 

Odagna i on mrkli mrak 
Grjehote i- noć paklenu 
I s istinitom svjetlošću 
Upozna svoje građane. 

U krsnom vrelu svetome 
On domovinu očisti, 

Vojnike u raj krštene 
Ko mučenike otpremi. 

Med anđelima sada si, 

Pomozi smjerne molbe nam, 
Odgoni sve, što grješno je, 

I svoje svijetlo nama daj. 








Sa Ocem Sinu slava sveđ 
I tebi. Duše Presveti. 
Izmoli nam, Venancije, 

U raju život blaženi. 

B L. D J. MARIJA 
POSREDNICA SVIH MILOSTI 

SVETKOVINA: 31. SVIBNJA 
Još nije opća svetkovina. 


JUTREN J A 

CHRISTUS, HUMANI GENER1S 

Ljudskomu rodu smilova se Isus: 
Nemila smrt nas zasluženo stiže, 

On krvlju svojom opra nas, na život 
Viši nas diže. 

Blažena rijeko, što zlo svako čistiš, 
More dobara, koje svetim tijekom 
Kroz tajna sedam spasenje i život 
Šalješ nam vijekom! 

A1 tko da crpe otkupljenom ljudstvu 
Tu vodu divnu? Ta je služba dana 
Mariji, ona ravna izvorima 
Vječitih strana. 

Sve blago, što ga Isus nama steče, 

Ti nam, o Majko, dijeliš sa visina, 
Kada ti rekneš, prosiplju se na nas 
Dari tvog Sina. 

Hvala i dika tebi. Trojstvo sveto. 
Kojega moć nam sve stvorenje priča; 
Duh svaki vjerom, pjesmom jezik svaki 
Nek te veliča. 


HVALE 

MARIA, QU/E MORTALIUM 

O Marijo, što ljubezno 
Obazireš se na naš glas. 
Svom smjernošću te molimo, 
Bez prestanka pomaži nas. 

Pomozi, kada prestupci 
Ko lanac ljut nas okuju, 
Odriješi brzo veze sve, 

Što srce grijehom stiskuju. 

Priteci, kada stane svijet 
Da privlači nas obmamom. 
Ne pusti, raj da prezremo 
I udarimo stazom zlom. 

Priteci, kada kakav bol 
I naše tijelo spopane. 

Daj mirno nam živ6vati. 

Dok vječni dan ne osvane. 


182 


Zaštiti svoju djecu svu. 

Kad bit im bude smrtni boj, 
Da s tobom nać se uzmognu 
U domovini vječitoj. 

Sva slava tebi, Isuse, 

Kog rodi Djeva Marija, 

I Ocu s Duhom preblagim 
U vječne vijeke vjekova. 





sv. JULIJAN75 

SVETKOVINA: 19. LIPNJA 


VEČERNJA I JUTRENJA 

C/ELESTiS AGNI NUPTIAS 

O Julijana, želeć se 
Zaručit s rajskim Janjetom, 
Dom roditeljski ostavljaš 
I vodiš kolo djevica. 

Za Zaručnikom raspetim 
Po noći, danu tužeći. 

Dok mač te boli probada. 
Lik Zaručnikov dobivaš. 

I sedam rana noseći 
Uz noge plačeš Gospine, 

A1 ljubav, suzom kvašena. 
Sve raste, bukti plamenom. 

Pred smrću blizom klonulu 
Neiskazanim načinom 
Sokoli te i hrani Bog 
Nebesku hranu dajuć ti. 

Vjekovit Stvorče stvari svih, 
Viekovit Sine Oca svog. 
Obama jednak. Duše Svet, 
Sva slava tebi jedinom. 


F. Lorenzini. 






rođenje 

SV. IVANA KRSTITELJA 

SVETKOVINA; 24. LIPNJA 

VEČERNJA 

UT OUEANT LAX1S 

Da uzmognemo zanosnom ti pjesmom 
Čudesna djela pravo opjevati, 

Izbriši grijeh nam s usta okaljanih 
Ivane sveti! 

Dolazi glasnik s neba visokoga. 

Tvom ocu javlja tvoje porođenje 
I veličinu, ime tvoje kaže 
I tok života. 

Sumnja u glase svetog obećanja 
Tvom roditelju tada jezik sveza. 

Ali kad ti se rodi, izgubljeni 
Govor mu vrati. 

Još skrit u majci osjećao ti si. 

Da blizu Kralj je u svom divnom dvoru, 
Tad roditelji zaslugama tvojim 
Otkriše tajnu. 

Svevišnjem Ocu slava, slava Sinu, 
Slava i tebi, moći njih obaju. 
Vječiti Duše, jedan Bože, u sve 
Vjekove vječne. 

Pavao Đakon. 


JUTRENJA 

ANTRA DESERTI 

Odbjego mlad si jošte ljudsku vrevu, 
U pećine si pustih mjesta pošo, 

Da niti lako ne bi riječi kojom 
Kaljao duše. 

Svetom ti tijelu tvrda halja bješe 
Kamilja dlaka, ovčja koža pojas, 

Pojio izvor tebe, hranili te 
Skakavci s medom. 

Proroci drugi gledeć u budućnost 
Javljahu, da će doći vječno Sunce, 

A ti u Onog, što nam skida breme, 
Up'ireš prstom. 

Na širokom se svijetu ne porodi, 

Tko svetiji od Ivana bi bio, 

Cn krsti Onog, što u krvi svojoj 
Pere grijeh svijeta. 



Svevišnjem Ocu slava, slava Sinu, 
Slava i tebi, moći njih obaju. 
Vječiti Duše, jedan Bože, u sve 
Vjekove vječne. 

Pavao Đakon 


HVALE 
O NIM1S FEL1X 

Preblažen Svece kreposti goleme. 
Kojem čistoće ništa ne oskvrnu, 
Div-mučeniče, pustinjače slavan, 
Proroče glavni! 

S nekih se sjaju vijenci, što plod nose 
Tridesetori, dvaput taki s drugih. 

Tebe tri krase vijuć se pod krupnim 
Stostrukim plodom. 

Zasluga silnih prepun Svetitelju, 
Našega srca tvrde stijene miči. 

Put hrapav gladi, stazu, što krivuda, 
Svuda nam ravnaj. 

Da Stvorac blagi i Otkupitelj nam 
II srce može doći očišćeno 
l milostivan onud lako stupat 
Korakom svetim. 

Nek pjevaju ti građani nebeski, 
Jedini Bože u tri lica višnja, 

A mi te smjerno molimo: oprosti 
Spašenom puku. 

P. V/arnefrid. 


189 



SV. PETAR i P A V A 0 

SVETKOVINA: 29. LIPNJA 


VEČERNJA 
DECORA Ll!X 

Krasote puno rajsko svijetlo vječito 
Natopilo je sjajem sreće zlatni dan. 

Što poglavice apostolske vjenčava 
I grješnicima prolaz k nebu otvara. 

Nebeski Vratar i s njim svijeta Učitelj, 
1 i oci kima, suci sviju naroda, 

U vijeću rajskom sjede s lovor-vijencima, 
Na križu prvi, mačem drugi pobijedi. 

O blažen Rime, štono te posvetila 
Vladara ovih dvaju krvca preslavna: 

U grimizu se njezinu rumeneći 
Ljepote svijeta svega sam nadilaziš. 

Nek bude slava vječna s čašću, štovanjem 
I s radosnicom pjesmom 

Trojstvu Presvetom, 
Što u jedinstvu svakim stvorom upravlja 
Po svem kolikom nizu vječnih vjekova 

X. vijek. 

HVALE 


BE7VTE PASTOR - EGREGIE DOCTOR 

Čuj milostivo, Petre, blažen pastiru. 

Što molimo te, pa nam grijeha okove 
Odriješi riječju, kad ti vlast je predana, 
Da zemlji nebo otvaraš i zatvaraš. 

Naučitelju Pavle, živjet uči nas, 

I vuci srca naša u raj sa sobom, 

Dok vjera gleda svijetlo iza vela svog, 
A kao sunce samo ljubav kraljuje. 

Nek bude slava vječna s čašću, štovanjem 
I s radosnicom pjesmom 

Trojstvu Presvetom, 
Što u jedinstvu svakim stvorom upravlja 
Po svem kolikom nizu vječnih vjekova. 

X. vijek. 

SVETKOVINA 
PREDRAGOCJENE KRVI ISUSOVE 

SVETKOVINA: 1. SRPNJA 


VEČERNJA 

FESTIVIS RESONENT 

Pjesme svečane svud neka odjekuju 
Neka lica se sva radošću zasja ju, 

S plamenim zubljama sad redom u povorci 
Neka krene se star i mlad. 

Krvi presvete mi, što ju iz premnogih 
Rana livao Krist na tvrdom drvetu, 
Spominjemo se sad, i dok je častimo, 
Daj da suze bar livamo. 

Snašla ljudski je rod preljuta nevolja, 
Starog Adama grijeh u nju ga srušio: 
Adam nevini nov, divne svetosti pun, 
Svima život nam povraća. 

Silni Isusov klik s križa se uzdiže 
K višnjem Ocu, i on u nebu prima ga, 
Oca više još Krv sveta pomiruje. 

Sve nam radi nje oprašta. 

Krsnu haljinu tom Krvlju operimo. 

Ona odnosi grijeh, podaje rumen blist. 
Po kom bivamo tad nalik na anđele, 

Dragi Kralju nebeskomu. 

Nitko odsad nek put pravi ne ostavlja, 
Prispjet svima je red k svrsi nam 

posljednjoj, 

Da nebeski nam dar predobri dade Bog, 
Koji putem nas pomaže. 

Milo pogledaj nas. Oče svemogući, 
Svima, štono nas Krv Sina tvog otkupi 
I što blagi nas tvoj tješi i krijepi Duh, 
Mjesto u svome raju daj. 


J U T R E N J A 

IRA JUSTA COND1TORIS 

Stvoritelj u gnjevu svetom 
Grješnu zemlju potopi. 

Od tog suda osvetnoga 
Samo Noe spašen bi. 

Ali dođe čas, i ljubav 
Krvlju ljude očisti. 


Himni 8 

Sretna zemlja, natopljena 
Kišom tom spasonosnom. 
Mjesto trnjem stade cvasti 
Ljiljanom i ružicom. 

Gorki pelin posta tada 
Rajskom hranom medenom. 

Strašna zmija bacila je 
Kobni otrov u taj par, 

Krutih zvijeri bijes je presto 
Da po zemlji čini kvar: 
Ranjenoga Janjca slava 
Donijela je ovaj čar. 

O visine nepristupne 
Božjeg uma beskrajnog! 

O dobrote veličajne 
Milostivog srca tog! 

Sluga smrti vrijedan bio, 
Kralj za slugu umro svog. 

Kada grijehom kaznu Božju 
Zazivamo na se mi. 

Krv nek sveta za nas tada 
Višnjem Sucu govori. 

Da nas minu zaslužene 
Ljute šibe jada svih. 

Čuvajući dare drage 
Nek te slavi spašen rod, 

Slavni Spase, koji k nebu 
Upravljaš nam vazda hod, 
Gdjeno s Ocem, s Duhom slaviš 
U svom carstvu vječni god. 


HVALE 

SALVETE, CHR1ST1 VULNERA! 

O zdravo, rane Kristove, 
Svjedoci Božje ljubavi, 

Iz kojih krvca rumena 
Sve teče, teče potokom! 

Od zvijezda vi ste sjajnije, 
Od ružica mirisnije. 

Od alemova draže ste. 

Od mednog saća slađe ste. 

Vi vrata našoj duši ste 
U zaklon najugodniji. 
Bjesnoća ljutih dušmana 
Provalit u vas ne može. 

Koliko pada bičeva 
U sudnici po Isusu! 

Koliko kapi krvavih 
Iz tijela teče ranjenog! 



Božansko čelo prekrasno 
Trnovit vijenac probada, 

A zatupljeni čavli mu 
Kroz ruke, noge prodiru. 

A kada dušu predade 
Sa ljubavlju i hotice, 

U prsa koplje roni mu, 

I s krvlju voda izbija. 

Da potpuno nas otkupi, 

U tijesku biva izažet. 

Za sebe sama ne mareć 
I kaplju daje posljednju. 

Svi okaljani grijesima. 

Na izvor spasa dođite: 

Tko u njemu se okupa 
Od blata će se očistit. 

Zahvaljujmo Gospodinu, 

Što sjedi s desne Očeve, 

On krvlju nas je spasio 
I Svetim Duhom krijepi nas. 

S V. ĆiRIL S METOD 

SVETKOVINA: 7. SRPNJA 


JUTRENJA i VEČERNJA 
SED1BUS C/ELS 

Slavite, vjerni. Božja dva junaka, 

Što Bog im sjajni rajski prijesto poda, 
Dva neumorna divna apostola 
Slavenskog roda. 

Združila ista ljubav tu je braću. 

Iz pustinje ih vukla žudnja ista: 

Da vječnu sreću mnogima donesu 
Vjerom u Krista. 

Bugari, Česi, Moravljani k tomu 
Primaju od njih višnje svijetlo milo, 
Narode mlade hitro oni vode 
Crkvi u krilo. 

Blaženi sveci s krunom zasluženom, 

Nek plač vas naš i molitva nam gane: 
Čuvajte dare predane nam od vas 
U davne dane. 

Vijekom nek sjaju svijetlom prave vjere 
Sinova vaših kraji plemeniti, 

Ko negda tako sveđer blagoslovom 
Rim će im biti. 

Ljudskoga roda Stvoritelju, Spase, 
všto blag nam dijeliš dobra prevelika, 
Dobroti tvojoj u sve vijeke budi 
Hvala i dika. 

Leon XIII.? 


HVALE 

LUX O DECORA PATRI/E 

Vi krasne zvijezde doma svog 
I cijelog svijeta slavenskog, 

O braćo sveta, godišnjom 
Veličamo vas popijevkom. 

Ususret Rim vam pohrli, 

Ko otac djecu izgrli 
I pastirsku vam dade vlast 
I blagoslov i velju čast. 

U stranama, gdje vlado mrak, 
Vi podigoste Kristov znak, 
Množinu duša, mnogi kraj 
Razasja svete vjere sjaj. 

Gdje stezo srca grijeha jad, 
Zaplamsala je ljubav sad. 

Gdje rasto trn i korov klet, 
Nebeski stao cvasti cvijet. 

Domovinom vam sad je raj, 

0 čujte vruć nam uzdisaj: 

Vrh roda bdijte slavenskog. 

Da ostane uz Boga svog. 

U ovčarnici Kristovoj 
Nek stan se nađe braći svoj. 
Da sveđ u vjeri rastu tu 
I s pređima se natječu. 

0 Trojstvo sveto, čuj nam glas 
I ljubavlju potakni nas, 

Da krenemo se snagom svom 
Po slavnom tragu otačkom. 

Leon XIII.? 

SV. ELIZABETA PORTUGALSKA 

SVETKOVINA: 8. SRPNJA 


J U T R E N J A 
0OMARE CORD1S 

Obuzdat srce, služit Bogu uboštvom. 
To Elizabeti je 
Od krune bilo milije. 

U sjajne sad je rajske dvore primljena: 
Svetim radostima dom 
Zvjezdoviti je napunja. 

Sad s građanima rajskim vlada sretnija 
S neba poučava nas, 

Gdje istinska imanja su. 

Gospodstvo Ocu, slava Sinu njegovu, 

Tebi vjekovita čast 

Nek bude. Duše preblagi. 


Papa Urban VIII. 

HVALE 
OPES DECUSOliE 

Sjaj s bogatstvom si ostavila kraljevskim, 
Posvetila se Bogu, sveta kraljice: 

Sad, gdje si sretna primljena med anđele, 
Od zlotvorske nas spremno štiti prijevare. 

Put k spasu kazuj: ići ćemo za tobom. 

0 da bi jedne misli bili kršćani. 

Da svaki njihov čin bi bio miris blagi 
To traži ljubav, skrita tvojim ružama. 

0 sveta li je ljubav, koja može nas 
U rajske dvore zauvijeke smjestiti I 
Nek s Ocem Sinu bude slava najviša, 

I tebi vazda dika, Duše preblagi. 

Papa Urban VIII. 

SV. MARIJA MAGDALENA 

SVETKOVINA: 22. SRPNJA 


VEČERNJA 

PATER SUPERNI LIIMINIS 

Nebeskog svijetla Izvore, 
Kad Magdalenu pogledaš, 
Plam ljubavi uspiruješ, 

Led srca njena rastapaš. 

1 leti žarom nošena 
Da svete noge pomaže, 
Opere suzom, vlasima 
Da otre ih i cjeliva. 

Pod križem stoji bez straha, 
S tjeskobom uz grob ostaje. 
Vojnika se ne prepada: 

Ne pozna ljubav bojazni. 

O Kriste, prava ljubavi, 

Ti grijehe naše očisti. 

Ti srca puni milošću, 

Ti daj nam rajsku nagradu. 

Sa Ocem Sinu vječnomu 
I tebi, Duše Presveti, 

Ko otprije što bila je, 
Nek bude slava uvijeke. 

Sv, Robert Bellarmino. 


J U T R E N i A 

MARIA CAST1S OSCUL1S 

Cjelivala je nevino 
Božanske noge Marija 
I mila suzom, kosama 
Njih trla, nardom mazala. 

Sva slava Ocu vječnomu 
1 jedinomu Sinu mu 
Sa Tješiteljem Presvetim 
I sad i vječnost čitavu. 


HVALE 

SUMMI PARENTIS UN1CE 

Jedincat Sine Svevišnjeg, 
Što raskajanu Mariju 
U rajsko pozva blaženstvo, 
Pun milosti nas pogledaj. 





Sad novac, što bi izgubljen, 

U blagajni je kraljevskoj; 

I biser, s kog je opran kal, 
Od zvijezda ljepše blista se. 

O Spase, rana meleme, 

Sve pokorničko ufanje: 

Rad suza Magdaleninih 
I nas od grijeha očisti. 

Ti blaga Majko Božija, 

Kroz ovog žica valove 
Potomstvo jadno Evino 
Put luke spasa upravljaj. 

Sva slava Bogu jedinom. 

Što milošću nas obsiplje; 

On grješnicima oprašta 
I nagrade podjeljuje. 

$V. PETAR U OKOVIMA 

SVETKOVINA: 1. KOLOVOZA 


VEČERNJA 
MIRIS MODIS 

Oslobođen je čudom Petar iznenad, 

I skida gvožđa on na nalog Isusov, 
Ovaca pastir, vođa stada Božjega, 

Na pašu pušta i na svete izvore 
I čuva ovce Božje, tjera vukove. 

Nek bude slava Ocu u sve vjekove; 

I tebi ćemo pjevat pjesme pohvalne, 

O vječni Sine; tebi. Duše Svevišnji 
Sva čast i dika budi: nek se dovijeka 
Bez prestajanja slavi Trojstvo presveto. 


J U T R E N J A 

OUODCUMOUE IN ORBE 

Sve što na zemlji budeš, Petre, svezao, 
To svezano će bit i u nebesima, 

I sve, što ovdje danom vlašću odriješiš, 
Bit odriješeno na nebu će visokom; 

Na strašnom sudu ti ćeš ljude suditi. 

Nek bude slava Ocu u sve vjekove, 

I tebi ćemo pjevat pjesme pohvalne, 

O vječni Sine; tebi. Duše Svevišnji, 

Sva čast i dika budi: nek se dovijeka 
Bez prestajanja slavi Trojstvo Presveto. 

Paulin Akvilejski. 


HVALE 

BEATE PASTOR, PETRE 

Čuj milostivo, Petre, blažen pastiru. 

Što molimo te, pa nam grijeha okove 
Odriješi riječju, kad ti vlast je predana, 
Da zemlji nebo otvaraš i zatvaraš. 

Nek bude slava vječna s čašću, štovanjem 
I s radosnicom pjesmom 

Trojstvu Presvetom, 
Što u jedinstvu svakim stvorom upravlja 
Po svem kolikom nizu vječnih vjekova. 

X. vijek. 


SOd 


PREOBR AŽEN JE ISUSOVO 

SVETKOVINA: 6. KOLOVOZA 


VEČERNJA I JUTRENJA 

OUICUMOUE CHR1STUM OU/ERIT1S 

Svi, koji Krista tražite. 

Sad oči uvis dižite. 

Tu moći ćete vidjeti 
Znak očit slave vječite. 

O prizora čudovitog I 
To svjetlost je neprolazna 
Sjaj uzvišen, bez granica. 

Od neba, zemlje stariji. 

To Kralj je sviju naroda. 
Židovskog puka Kralj je to, 

Što Abrahamu zauvijek 
I djeci bi mu obećan. 

To onaj je, kog proroci 
Navješćuju, označuju. 

Kog Otac nam pokazuje 
I veli: Svi ga slušajte! 

Sva slava tebi r Isuse, 

Što malenima javljaš se, 

I Ocu s Duhom preblagim 
U vječne vijeke vjekova. 

Prudencij. 


HVALE 

LUX ALMA, JESU, MENTIUM 

O svijetlo duša, Isuse, 

Kad srca naša pohađaš. 
Grjehote tamu izgoniš 
I slatkosti nas napunjaš. 

Sav blažen je, kog pohodiš 
Ti, Sine, jednak Ocu svom, 
Ti sunce doma pravoga, 
Skriveno oku smrtničkom. 

Ti sjaju slave Očeve, 
Milosrđe neshvatljivo, 

U nama vazda prebivaj 
I ljubavlju nas napajaj. 

Sva slava tebi, Isuse, 

Što malenima javljaš se, 

I Ocu s Duhom preblagim 
U vječne vijeke vjekova. 

SEDAM ŽALOSTI 
B L. D J. MARIJE 

SVETKOVINA: 15. RUJNA 


VEČERNJA 
JAM TOTO SUB1TUS 

Smjesta po nebu svud večer nek nastane, 
Sunce od straha kraj danu nek učini. 
Dokle promatram smrt prepunu užasa. 
Kojom Bog je postradao. 

Majko, samrtni jad prebolna razgledaš. 
Ali duh je tvoj čvrst kao diamanat, 

Dok usmrćuje križ Sina ti raspetog, 

Sto u mukama vapije. 

Visi pred tobom Sin, mrcvaren šibama, 
Sin ti, ranama sav preljutim izoran; 
Kakvim nožima taj prizor neiskazan 
Cijelu dušu ti probada! 

Jao! pljuvanke, bič, rane i udarci. 

Čavli, aloj i žuč, spužva i sulica, 

Žeđa, trnje i krv — kolikim jadima 
Nježno srce ti stiskuju! 

Jača, Djevice, ti od mučenika svih 
Stojiš uza križ tu; po čudu novome. 
Majko, podnoseć smrt ipak ne umireš, 
Puna prestrašnih bolova. 

Hvala, slava i čast Svevišnjoj Trojici, 
Koju ponizno sad usrdnom molitvom 
Prosim takovu moć, kakvu je Djevica 
U tjeskobama imala. 


J U T R E N J A 
O QUOT UNDIS LACRIMARUM 

Kolike li suze liva 
Puna bola dubokog 
Djeva Majka rascviljena, 

Dokle motri Sina svog. 

Gdje u krilu leži njenu 
Skmut s drva krvavog! 

Suzom kvasi slatka usta. 

Bok i grudi premile. 

Desne ruke dlan proboden 
i božanske ljevice, 

I u krvi ogreznuie 
Noge one rumene. 

Grleći mu grudi, ruke 
Nikad se ne umara, 
Zagrljajem rane drage 
Pri vi ja do njedara 
I u bolnim cjelovima 
Cijela tako izgara. 

Zaklinjem te, Majko, tvojim 
Suzama prolivenim, 

Pokopom ti milog Sina, 
Ranama mu krvavim, 

Napuni nam. srca svima 
Svojim bolom velikim! 

Slava Ocu, slava Sinu, 

Slava Duhu njihovu, 
Svevišnjemu budi Trojstvu 
Slava vječna s čašću svom, 
Sad i u sve vijeke vijeka 
Dika s hvalom beskrajnom. 


HVALE 

SUMM/E, DEUS, CLEMENTI/E 

0 Bože, krajna blagosti, 
Promatrat daj nam pobožno 
Žalosti sedam Djevinih 
1 rane Sina njezina. 





Nek spasenje donesu nam 
Tolike suze Majčine: 

Sav svijet od grijeha u njima 
Moguće ti je oprati. 

Svi, koji mišlju zarone 
U Isusovih rana pet 
I časte boli Djevine, 

Nek vječnu radost osjete. 

Sva slava ti, o Isuse, 

Što za sluge si trpio, 

1 Ocu s Duhom preblagim 
U vječne vijeke vjekova. 

$ V. MIHOVIL 

SVETKOVINA: 29. RUJNA 


JUTRENJA I VEČERNJA 

TE SPLEDOR ET V1RTUS PATRIS 

Ti sjaju, moći Otca svog, 

Ti žice naše, Isuse, 

Sa anđelima vjernim ti 
Mi slavu tvoju pjevamo. 

Nebeska vojska bezbrojna 
Za tebe u boj polazi, 

Ispred nje križa zastavu 
Mihovil nosi pobjednik. 

On silu zmaja okrutnog 
U bezdno ruši pakleno. 

Sotonu s vojskom buntovnom 
Ko munju baca sa neba. 

Na poglavicu oholih 
Za ovim vođom stupajmo, 

Da krunom slave vječne nas 
Ovjenča Eožji Jaganjac. 

Sva slava Ocu vječnomu: 
On sve, što Sin ih otkupi. 
Što Tješitelj ih posveti, 

Po Anđelima čuvao. 


HVALE 

CHRISTE, SANCTOiUJM 

Kriste, o slavo anđela nebeskih: 
Stvorče i Spase ljudskih naraštaja, 
Milostiv podaj nama stić u dvore 
Rajskoga kraja. 

Anđele mira, Mihaele, siđi 
S visokoga neba na zemne nam pute, 
Očuvaj mir nam, otpremaj u pako 
Ratove ljute. 

Anđele jaki, Gabrijele, tjeraj 
Zlotvora starog, što oko nas gmiže, 
Pohađaj svijetom hramove, što Krist ih 
Pobjednik diže. 

Anđele zdravlja, Rafaele, s neba 
Lijekove noseć u pomoć nam hodi, 
Ozdravljaj bolne, mučne poslove nam 
K svrsi privodi. 

Djevice, Majko svjetlosti i mira, 

1 ti, o vojsko anđeoska časna, 

Svi sveti Božji, sveđ pomažite nam 
Sa neba jasna. 

Podaj nam ovo, Trojice Božanska, 

0 Oče, Sine, Duše milostivi, 

Kom slava svijetom svim odjekujući 
Vječito živi. 

Hraban Mavro. 

SV. ANĐELI ČUVARI 

SVETKOVINA: 2. LISTOPADA 


JUTRENJA I VEČERNJA 

CUSTODES HOMINUM 

Vama pjevamo sad, premili anđeli. 

Što za slabašne nas Višnji vam naredi. 
Da nas pratite svud i da nas čuvate 
Od svih zamka sotoninih. 

Otkad oboren bi anđeo buntovnik. 
Kojem velika čast s pravom je uzeta, 
Oori zavisću sav, kopa pod onima. 

Što ih u nebo zove Bog. 

Hiti dakie, o naš Anđele Čuvaru, 

Od domovine, što Eog ti ju predao, 
Tjeraj duševna zla i sve, što pokoja 
Ne da narodu njezinu. 

Hvala pobožna sveđ Presvetoj Trojici, 
Koje svemoćni mig vječito upravlja 
Svijetom trostrukim svim, 

slava joj beskrajna 
U sve vijeke gospođuje. 

HVALE 


/ETERNE RECTOR SIDERUM 

Vjekovit zvijezda Vladaru, 

Što moć ti silna stvori sve, 

I nad stvorenjem vladaš tim 
Tolikim isto promislom: 

Pomozi nama, molimo, 
Nedostojnim ti slugama, 

U novog dana osvitu 
Daj duhu nove svjetlosti. 

Nek bude s nama Anđeo 
Za zaštitu nam određen, 

Da može nas očuvati 
Od primjera sablažnjivih. 

On osnove nek pomrsi. 

Što snuje zmaj ih zavidni, 

Da zlotvor mrežom bezbrižnih 
Ne ulovi nam srdaca. 

On svaku prijetnju dušmansku 
Nek tjera nam od granica, 

Od bolesti nas očuva 
I za naš mir se pobrine. 

Sva slava Ocu vječnomu: 
On sve, što Sin ih otkupi. 
Što Tješitelj ih posveti. 

Po Anđelima čuvao. 

5v, Roberf Bellarmino. 


SIS 


SVETKOVINA SV. KRUNICE 

SVETKOVINA: 7. LISTOPADA 


VEČERNJA 

C/ELEST1S AUL/E NUNTIUS 

Nebeskog dvora poslanik, 
Što javlja tajne Gospodnje, 
Milosti punu Djevicu 
Ko Majku Božju pozdravlja. 

I Djeva na put polazi 
Do majke svetog Ivana, 

A taj iz tijela majčina 
Veseljem javlja: Krist je tu! 

Božanska Riječ, što rođena 
Od Oca svog je odvijeka, 
Ko smrtno sad se Djetešce 
Od Majke rađa Djevice. 

Dječaka nose u crkvu, 
Gospodar vrši zakon svoj, 
Otkupitelj se žrtvuje 
1 darkom se otkupljuje. 



Za izgubljenim Majka je 
tugovala, a domala 
Sva vesela ga nalazi. 

Gdje uči ljude učene. 

Sva slava tebi, Isuse, 

Kog rodi Djeva Marija, 

I Ocu s Duhom preblagim 
U vječne vijeke vjekova. 

Eustahij Sirena. 


J U r R E N J A 

IN MONTE OLIV1S CONSITO 

Na gori moleć Maslinskoj 
Na lice pada Spasitelj, 

Pun žalosti je, zgraža se 
I klone, krvlju znoji se. 

Svog meštra Juda izdaje. 

Na muke Boga povlače 
I užima ga vezana 
Krv lijući mu bi čuju. 

Za porugu mu krunu sad 
Od trnja pletu oštroga, 

U blatni grimiz obučen 
Kralj slave njom je okrunjen. 


Bez milosti ga nagone. 

Da znojan, stenjuć, posrćuć 
K vrhuncu gore nosi križ. 

Što trostruko je težak za nj. 

Na tužnom križu razapet 
Med razbojnike Pravednik 
Za svoje moli krvnike 
I klone, dušu izdiše. 

Sva slava tebi, Isuse, 

Kog rodi Djeva Marija, 

I Ocu s Duhom preblagim 
U vječne vijeke vjekova. 

Eustahij Sirena. 

HVALE 

JAM MORTE VICTOR OBRUTA 

Smrt svlada Isus pobjednik 
I već od mrtvih ustaje, 

On skrši grijeha okove 
I nebo nam otključava. 

Na zemlji dosta gledan bi 
Pa sad u nebo odlazi 
I sjeda zdesna Ocu svom 
Ko drug u slavi Očevoj. 

Obeća negda svojima. 

Da Duha Svetog dat će im. 
Sad šalje im ga tužnima 
U jezicima ognjenim. 

U sjajnom tijelu laganom 
U nebo Gospu uznose. 

Tu primljena je s kliktanjem 
I anđeoskim pjesmama. 

Od dvanaest zvijezda kruna je 
Na glavi Majke preslavne, 

Uz prijesto Sinov ona sad 
Stvorenju svemu kraljuje. 

Sva slava tebi, Isuse, 

Kog rodi Djeva Marija, 

I Ocu s Duhom preblagim 
U vječne vijeke vjekova. 

Eustahij Sirena. 


!l. VEČERNJA 

TE GESTIENTEM GAUĐNS 

Nebeska Majko Djevice, 
Mi pjevamo te radosnu 
I žalostima ranjenu 
I slavom zaodjevenu. 

gpo 


0 zdravo, puna radosti, 

Što začinješ i pohađaš. 

Što rađaš, daješ, nalaziš 
Svog Sina, Majko blažena. 

0 zdravo, koja podnese 
U srcu stisku Sinovu 
1 bičeve mu, trnje, križ, 

Od mučenika prva svih. 

0 zdravo, što uz Sina svog, 
U ognju Duha Presvetog, 

U rajskoj časti, svjetlosti 
Sva sjaš se, slavna Kraljice. 

Svi amo ljudi: ružice 
Iz ovih tajna berite 
I Majci lijepe ljubavi 
Tajnene vijence pletite. 

Sva slava tebi, Isuse, 

Kog rodi Djeva Marija, 

I Ocu s Duhom preblagim 
U vječne vijeke vjekova. 

Eustahij Sirena. 

SVETKOVINA 
MATERINSTVA BL. DJ. MARIJE 

SVETKOVINA; 11. LISTOPADA 


JUTRENJ A 

C/ELO REDEMPTOR PR/ETULIT 

Od raja Spasu milije 
Bi tijelo Djeve blažene, 

I u njem posta čovjekom. 
Da bude jednom žrtvovan. 

I rađa sveta Djevica 
Izbavitelja našega. 

Što krvlju nas otkupljuje. 
Sve muke pati razapet. 

Ta Majka Sinu prinosi 
Naš plač i naše molitve: 

Sa radošću se nadajmo. 
Tjeskobu nadom tjerajmo. 

Sin sluša riječi Majčine, 

Na njene želje pristaje: 

Nju poštivajmo vazda svi 
I zovimo u nevolji. 

Sva slava Trojstvu Presvetom, 
Što netaknutu Majku tu 
Božanskim Čedom obdari, 

I hvala njemu uvijeke. 


HVALE 

TE MATER A LM A NUMINIS 

Sva slavna Majko Božija, 

Sa smjernošću te molimo. 

Da svojom sjenom štitiš nas 
Od prijevare sotonine. 

Rad vječnog spasa sviju nas. 
Što sruši grijeh nas praočev. 
Kralj višnji tebe uzdiže 
Do časti Majke preslavne. 

Dobrostiv stoga spusti gled 
Na pali porod Adamov: 

Ublaži Sina molitvom. 

Da ne kazni nas razgnjevljen. 

Sva slava tebi, Isuse, 

Kog rodi Djeva Marija, 

I Ocu s Duhom preblagim 
U vječne vijeke vjekova. 


Himni 9 

SV. TEREZI JA AVILSKA 

SVETKOVINA: 15. LISTOPADA 


JU TRENJA I VEČERNJA 

REGIS SUPERNt NUNTIA 

Ko Kralja višnjeg vjesnica 
Dom ostavljaš, o Terezo, 

Da krajevima poganskim 
II Krista daš ili svoju krv. 

A1 blaža tebe čeka smrt 
I slađa muka za te je: 

Od strijele past ćeš, njom će te 
Božanska ljubav raniti. 

O žrtvo svete ljubavi. 

Zapali srca i nama, 

I narode, što štitiš ih. 

Od ognja brani paklenog! 

Nek s Ocem Sinu bude čast 
I Tješitelju blagomu. 

Božanskoj višnjoj, Trojici 
I sad i u sve vjekove. 


2£6 


HVALE 


H/EC EST D1ES, OUA CANDID/E 

U ovaj dan poletjela 
Terezijina duša je 
Ko prebijela golubica 
U svetu Crkvu u nebu. 

Glas Zaručnikov čula je: 

S Karmela dođi, sestrice, 

Sa gore na pir Janjetov, 

Po krunu dođi preslavnu. 

O Zaručniče djevica, 

Veličali te anđeli, 

Sveđ pirnu pjesmu pjevali 
I pred tobom se klanjali. 

Papa Urban VIII. 

S V. IVAN K E N T S K ! 

SVETKOVINA: 20. LISTOPADA 


VEČERNJA 

GENTIS POLON/E GLORIA 

Ti diko poljskog naroda 
I divan sjaju svećenstva, 

Ti časti škole, oče drag 
Domaje, slavni Ivane! 

Božansku učiš nauku 
Ko učitelj i vršiš je; 

Što vrijedi znanje? Uprimo, 
Da živimo po zakonu. 

Ko putnik u Rim pješačiš 
Na apostolske grobove: 

K Domaji, koju tražimo. 
Uputi naše korake. 

U Jeruzolim putuješ, 

Tu častiš stope Kristove, 
što krv ih sveta bilježi, 

I suzama ih natapaš. 

0 bolne rane Kristove, 

Vi naše srce ranite. 

Da nebo, spasa nagradu, 
Sveđ nastojimo postići. 

Sav svijet se tebi klanjao. 
Dobrote puna Trojice, 

I mi preporođeni te 
U novoj pjesmi pjevali. 

J U T R E N J A 

CORPIIS DOMAS JEJUNIIS 

Ti postom oštrim krotiš se 
I biješ bičem krvavim, 

Ko vojnik nevin polaziš 
Za pokorničkim vojskama. 

Hajdemo i mi pomnjivo 
Po tragu oca dobroga, 
Hajdemo, da nam može duh 
Obuzdat obijest tjelesnu. 

Za ciče zime pokrivaš 
Odijelom svojim uboga, 

A jelom, pićem tišaš glad 
I žeđu ljudi nevoljnih. 


PPO 



O ti, što vazda svakog si 
Pomago, tko te molio. 
Zaštiti zemlju očinsku. 
Poljaci, stranci mole te. 

Sa Ocem Sinu hvala sva 
I tebi. Duše Presveti, 

A Ivanove molitve 
Nebesa nam izmolilel 


HVALE 

TE DEPRECANTE CORPORUM 

Na tvoje molbe ostavlja 
Sva nemoć tijelo, odlaze 
I ponajgore bolesti, 

A prvo zdravlje vraća se. 

Tolike u smrt tjeraju 
Čir, suha bolest, groznica; 
Ti žrtve, smrti predane, 

Iz njenih ralja otimlješ. 

Na tvoju molbu blago sve. 
Što rijeka bujeć uze ga, 

A Božja ruka ustavi, 

Uz struju plovi unatrag. 

Kad tako silnu imaš moć, 
U rajskom domu, molimo, 
Usliši naše molitve 
I zazvan dođi u pomoć. 

0 Trojstvo vazda jedino. 
Jedinstvo vazda trostruko. 
Na Ivanove molbe nam 
Udijeli vječnu nagradu. 

SV. RAFAEL ARKANĐEO 

SVETKOVINA: 24. LISTOPADA 


VEČERNJA I JUTRENJA 

CHR1STE, SANCTORUM 

O Kriste, slavo anđela nebeskih: 
Stvorče i Spase ljudskih naraštaja. 
Milostiv podaj nama stić u dvore 
Rajskoga kraja. 

Anđele zdravlja, Rafaele, s neba 
Lijekove noseć u pomoć nam hodi. 
Ozdravljaj bolne, mučne poslove nam 
K svrsi privodi. 

Djevice, Majko svjetlosti i mira, 

I ti, o vojsko anđeoska časna, 

Svi sveti Božji, sveđ pomažite nam 
Sa neba jasna. 

Podaj nam ovo. Trojice Božanska, 

O Oče, Sine, Duše milostivi. 

Kom slava svijetom svim odjekujući 
Vječito živi. 


Hraban Mavro. 


HVALE 


PLACARE, CHRISTE, SERVULIS! 

Oprosti, Kriste, slugama. 

Za koje Oca preblagog 
Nas štiteć moli Djevica 
Kod prijestolja ti milosnog. 

Pomozi, Arkanđele svet, 

Što nazivaš se Božji lijek: 
Tjelesa bolna liječi nam, 

Od duša grijeh odvrati prijek. 

I vi, o čete blažene 
Anđelskih devet zborova. 

Zla odganjajte minula 
I sadanja i buduća. 

Vi nevjeru odaljite, 

Zametite joj kod nas trag. 

Da svojim stadom jedinim 
Jedincat vlada Pastir blag. 

Sva slava Ocu vječnomu: 

On sve, što Sin ih otkupi, 

Što Tješitelj ih posveti. 

Po Anđelima čuvao. 

CISTERCITSKI HIMNI 

S V * BERNARD 

SVETKOVINA: 20. KOLOVOZA 


VEČERNJA 

BERNARDUS, DOCTOR INCLYTU$ 

Bemardo, slavni učitelj, 

Sav živio je za Boga 
I plaću divnu dobio 
Od Sina Oca vječnoga. 

U rajskim su mu dvorima 
Pun sjaja prijesto spremili; 

Ti slugu svog si krunio. 

Naš Spasitelju premili. 

San javio rođenje je 
Naučitelja gorljivog; 

Taj san si majci poslao 
Ti, Stvorče svijeta širokog. 

Još malen vidje Isusa, 

Što rodi se, i jaslice; 

Tim darom ti ga obdari. 
Božanska svijetla Trojice. 

U Svetom Pismu tumači 
Otajstva sveti učitelj, 

I kako Djevu uzvisi 
Stvorenja sviju Stvoritelj. 

Riječ slatka mu pokazuje. 
Da duh mu pun je milosti: 
To ti si ga napajao, 

O viru višnje mudrosti. 

On opsjednute ozdravlja 
1 liječi boli bolesnim, 
Veseli srca žalosna. 

Pomoći uvijek znade svim. 

Uz pomoć Majke Marije 
On sretno je proživio; 

Sad uz nju dare uživa. 

Od Krista što ih primio. 

O Bože, ime Svevišnje 
Nek sveđ ti bude hvaljeno, 
A nama iza nevolja 
Veselje podaj blaženo. 

DOMINIKANSKI HIMNI 
SRCE ISUSOVO 


J U T R E N J A 

QUICUMQUE CERTUM OU/ERITI$ 

Gle, ljudi, što vas muči grijeh, 
II kazne križ vas pritisnu. 

Pa olakšicu tražite: 

Naš Spasitelj vam nudi nju. 

Tek hajte k blagom Srcu mu, 
Što rana nam ga otvori, 

On nevini je Jaganjac, 

Kog strašni grijeh naš umori. 

Zar ne čujete? Zove sve. 

Miline punim riječima: 

O amo k meni umorni 
I pritisnuti grijesima! 

Što blaže je od Srca tog? 
Krvnike najodvratnije 
Ispričava i k Ocu svom 
Za milost njima vapije. 

O Srce, rajska radosti 
I nado rodu smrtničkom. 
Na takav poziv k tebi nas 
Sa žarkom evo molitvom. 

U krvi, kojom provireš, 
Ti ranjene nas umivaj. 
Svim, što te bolni zazivlju. 
Ti novo srce darivaj. 

Nek bude Ocu višnjemu 
Sa Sinom čast i slava sva 
I s njima Duhu Svetomu 
U vječne vijeke vjekova. 


u 

S V. DOMINIK 

SVETKOVINA: 4. KOLOVOZA 


VEČERNJA 

GAUDE, MATER ECCLESIA! 

0 majko Crkvo, raduj se. 

Dok danak blagi proslavljaš, 
Što novog sina miloga 
U rajske dvore otpravljaš. 

Dominik, vođ i otac svet 
Svog Reda Propovjedničkog, 
Već iznad ovog svijeta sja 
Ko domar neba blaženog. 

Iz uze tijela izbavljen 
Nebesku slavu uživa. 

Za pojas svetog uboštva 
Ko kralj sad halju dobiva. 

Sa velikim krepostima 
Iz groba mili mirisi 
Za slugu traže Kristova, 

Da višnji Kralj ga uzvisi. 

Trojedinom Gospodinu 
Moć, hvala, čast i slava k tom 
On u nebo nas priveo 
Dominikovom molitvom. 


J U T R E N J A 

NOVUS ATHLETA DOMiN! 

Svi kličimo Dominiku, 
Junaku novom Božjemu, 
Što živi, ko što zove se, 
Evanđelje sja u njemu. 

Lijer djevičanstva bijeloga 
Neoskvrnjen je čuvao, 

Za grješnih duša spasenje 
Ko zublja on izgarao. 

Taštinu svjetsku zgazivši 
Na poso išo snagom svom. 
Goloruk sreto zlotvora 
Sa milošću je Kristovom. 

Sveđ riječju, čudom bio se 
Po svijetu braću šaljući, 

Uz postojane molitve 
Tolike suze lijući. 

Trojedinom Gospodinu 
Moć, hvala, čast i slava k tom; 
On u nebo nas priveo 
Dominikovom molitvom. 


HVALE 

HIMNUM NOV/E L/ETIT1/E 

Veselja novog popijevku, 

Naš zbore, sada zapjevaj 
I svetoga Dominika 
U miloj pjesmi proslavljaj. 

U suton svijeta Crkvi se 
Od nove zvijezde zasja krov, 
U zatvor grijeha k sužnjima 
Uniđe glasnik spasa nov. 

Evanđeoskom naukom 
On drži svijetu propovijed, 

I krivovjerje suzbija 
Osnivajući novi Red. 

To maleni je onaj vir. 

Što silnom rijekom postaje 
Pa čudotvorno svijetu sad 
Napitak divan podaje. 

Trojedinom Gospodinu 
Moć, hvala, čast i slava k tom 
On u nebo nas priveo 
Dominikovom molitvom. 

SV. TOMA AKVINAC 

SVETKOVINA: 7. OŽUJKA 


VEČERNJA 

EXULT£T MENTIS JUBiLO 

Iz duša naših, kršćani, 

Nek leti poklik slavan, jak, 
Jer zraka sunca novoga 
Odgonit stade bludnja mrak. 

Od Svevišnjega dobiv dar 
Kreposti svih i mudrosti 
U suton svijeta prosu nam 
Akvinac blago milosti. 

Iz vira svijetla njegova 
Sad zublje riječi blistaju 
1 pravila, što istini 
I Svetom Pismu pristaju. 

On znanjem silnim sjaji se 
I od čistoće sav je bijel, 
Čudesa tvori velika 
Veseleć Božji narod cijel. 

Nek slava višnjem Ocu je 
I Sinu s Duhom Presvetim, 
On u nebo nas doveo 
Po zaslugama Tominim. 


JUTRENJA 
THOMAS, SNSIGNIS GENERE 

Od slavnog Toma koljena. 
Od djedova glasovitih 
U Red će Propovjednički 
Još za malena stupiti. 

Ko danica kroz oblake 
Cn šija sve to sjajnije. 
Mudraca starih nauke 
Ko nitko shvatit umije. 

Duboko roni, iznosi 
Na svijetlo stvari skrovite, 
Nepristupne za sjetila, 
Tajnenom tamom ovite. 

Na vode, štono protječu 
Kroz Eden, nalik biva on. 
Na trublju, mač i vrč i luč. 
Što nosio ih Gedeon. 

Nek slava višnjem Ocu je 
I Sinu s Duhom Presvetim, 
On u nebo nas doveo 
Po zaslugama Tominim. 


HVALE 

LAUDA, MATER ECCLESIA! 

O majko Crkvo, proslavljaj 
Smrt sretnu Tome svetoga. 

Što dobi nebo sijući 
Riječ blagu žića vječnoga. 

Sud zemljan blaga milosti 
U Fossanovi ostaje, 

A Isus Tomi baštinu 
Nebeske slave podaje. 

Na zemlji sja se naukom 
I tijelom, cijelo što mu je, 

Što mio miris izdiše, 

1 bolesne iscjeljuje. 

Da, vrijedan je, da slavi ga 
Sa zemljom, morem rajski dvor: 
Nek i nas vazda pomažu 
Dobrota mu i zagovor. 



Nek slava višnjem Ocu je 
I Sinu s Duhom Presvetim, 
On u nebo nas doveo 
Po zaslugama Tominim. 

$ V. RUŽA L I M S K A 

SVETKOVINA: 30. KOLOVOZA 


VEČERNJA 

TELLURIS OMNES INCOME 

Na danak limske Ružice 
Po svijetu, ljudi, kličite, 

Od istoka do zapada 
Svi nju s veseljem dičite. 

Još prije grudi majčinih 
Nju milost je zadojila, 

I puna Boga Ruža je 
Bez mila sebe morila. 

Na svoje tijelo nevino 
Svim mukama jurišala, 

Na glavi trnje nosila, 

U hranu žuč je miješala. 

Sad vesela zbog pokore 
U dvorima je vječitim 
I novu pjesmu pjevajuć 
Za Janjcem stupa nevinim. 

Sva slava Onom, koji njoj. 
Darova takve darove 
I koji vlada svijetom svim 
Bog trojedin u vjekove. 


JUTRENJA 

U MANA REGUM CIV1TAS 

U Limi, gradu kraljeva. 

Dar kraljevski je svijetu dan: 
Porodila se Ružica, 

Cvijet rajski Bogom milovan. 

Od zvijezda ljepše sjala se. 
Zemaljski mrak odgonila 
I poput duša blaženih 
U grudma milost nosila. 

Ni nasilja ni rugla se 
Sotonskog nije bojala, 

Samoću svetu ljubeći 
Od svjetske vreve bježala. 

O Ružo sveta, gledni nas, 
Što pjevamo ti dušom svom, 

I očišćene vodi nas 
U višnju radost sa sobom. 

Sa Ocem tebi, Isuse, 

Što Zaručnik si djevica, 

I Tješitelju Presvetom 
Sveđ slava, čast bez granica. 


HVALE 

AURORA C/ELUM PURPURA! 

Već zora rumen prosipa, 

I jutro poput ružice 
Na pjevanje nas potiče 
U slavu Ruže djevice. 

Nju hvale sveti anđeli 
I cio rajski zavičaj, 

Nju hvale svijetom smrtnici, 
I zna joj djela svaki kraj. 

Tu prvu žrtvu ljubavi 
Svijet nov oltaru podade, 

Pa pruža zemlji jaki štit 
I nevin uzor postade. 

Vid ona vraća slijepima 
1 jezik nijem odrješuje, 

Sa zemlje hromog podiže, 
Svud bolesne iscjeljuje. 



Božansko Trojstvo dovijeka 
Od stvorova ti slava svih. 
Po Ruži svetoj vodi nas 
Na svadbu dvora vječitih. 

FRANJEVAČKI HIMNI 

SV. FRANJO ASIŠKI 

SVETKOVINA: 4. LISTOPADA 


I, VEČERNJA 

0 DIVI AMORIS VICTIMA! 

Ti žrtvo Božje Ljubavi, 

Što krvariš sa rana pet, 

0 Franjo, što prikazuješ 
Lik živi križa Kristoval 

Božanskim žežen plamenom, 
Za Krista želee dati krv 
U nevjerničke krajeve 
Po triput si se spremao. 

To zaman želee, ne daješ 
Da plam ti gine neplodno. 
Već plamteći od ljubavi 
Nebeske budiš požare: 

U svojoj djeci živući 
Po divljim ideš stranama, 

Sa leđnih srca topiš led, 

Da svetim ognjem uzbukte. 

Tim oružjem strahovitim 
Zlog zavidnika obaraš 
I čvrsto rame podmećeš 
Pod raskliman vrline hram. 

O Oče, čuj nam molitvu, 

1 vatru, kojom tvoja je 
Golema ljubav gorjela, 

U našim pali dušama. 

Sva slava Ocu, Sinu sva, 
Sva Tješitelju slavnomu. 
On nasljedovat dao nam 
Duh našeg Oca predobrog. 


J U T R E N J A 

FRANCISCUS ALMO PERCITUS 

Od žarke taknut ljubavi 
U spilju Franjo krije se, 

Da ondje bude siguran 
Od buke svijeta taštoga. 

O šume tihe, kakva ste 
Čudesa vi promatrale 
I djela, što u zatišju 
Samoće svete nastašel 

Ne, većom slavom blaženom 
Ne zasja nikad pustinja: 
Stanara noseć takova 
Od sreće kliču planine. 


0 kolikim je suzama 
Natapo šumska bespuća, 
Onuda tužno cvileći 
Ko turobna golubical 


Ne jednom digo žarki duh 
Sa zemlje uvis tijelo mu 
Ko grumen da poletio 
Iz jasna ognja živoga. 

0 blaženoga zaklona. 

Gdje glasnik dana popijeva 
Pa rajskim blaži zvucima 
I sluh i grudi tjeskobnel 

Udijeli, Trojstvo blaženo. 

Da Duh nam dahne ii srce 
I prezirat nas nauči 
Taštine svijeta ovoga. 



HVALE 


NON SOLA FERVET PCENiTENS 

Krivicu ljuto bičuje 
Žar pokorničke ljubavi, 

A1 isto tako nevinost 
Vrlinu krvlju oblijeva. 

Svom silom Franjo težeći 
Da ide tragom Kristovim 
Spasonosnim se bolima 
Na čisto tijelo obara. 

Po stijenju, trnju, snijegu se 
On valjat zna bez odjeće 
Ranjavajuć se nemilo, 

I uči trpjet junački. 

Isječen kamen biva mu- 
Za bolne ude uzglavnik, 

A posti s groznim suzama 
Priređuju mu obroke. 

Prem takav, ipak žaca se. 

Dok svetu Tajnu promišlja, 
Ko čovjek se nedostojan 
Od svećeništva usteže. 

Ni duh od vrela bistriji 
Ne čini mu se dosta čist: 
On uči, da još čistiji 
Bit ima Kristov svećenik. 

Daj nama, višnja Trojice, 
Oltaru sveto služiti 
I vazda tebi svetinju 
Prinosit svetim srcima. 


II. VEČERNJA 

JAM NOCTIS UMBRA OBDllXERAT 

Već sjena noćna padala 
Na sjaj po zemlji razasut, 

Kad zadnji Ocu došo dan; 

A on je znao za svoj čas. 

0 postojanstva muškoga, 

O čvrste vjere njegove! 

Žestine ognja žarkoga. 

Što srce mu je žegao! 

U tuzi plaču sinovi 
I oko oca nariču. 

Kroz suze kliču: Pastiru, 

Što bolno stado ostavljaš? 


Himni 10 

On k nebu oči uzdiže 
I blagu desnu govoreć: 

Nek milost nježna brižljivo 
Nebeskom kišom rosi vas. 

Za bludnju um vaš ne znao 
Ni dom za ljagu nečistu. 
Vrlina sveđ jedincata 
Iz vaših srca sijevala. 

To reče, duh mu odseli; 

Ko krasnu zvijezdu blistavu 
Tih oblak njega ponese 
I stavi među blažene. 

Sva slava Ocu, Sinu sva, 

I Tješitelju ista čast; 

U raju oni blaženstvom 
Obdarili nas zauvijek. ~ 

RANE SV. FRANJE 

SVETKOVINA: 17. RUJNA 


VEČERNJA 

SALVETE,. SACRA ST16MATA! 

Da zdravo ste, o žigovi, 

Što srce Franji raniste, 

A onda ljubav višnja vas 
I na tijelo mu udari! 

Vi Kristov žar i rane mu 
U naša srca tisnite, 

Tu najprije nas združite, 

A onda u Domovini. 

Sva slava tebi, Isuse, 

Što malenim se otkrivaš, 

Sa Ocem, s Duhom preblagim 
U vječne vi jeke vjekova. 

J U T R E N J A 


JESLIM CRUENTO STiPITI 

Pod lomnim vrhom Franjo se, 
Od žarke goreć ljubavi, 

Sav zamišlja u Isusa 
Na drvu križa pribitog. 

I viče: Tko da čavlima 
I moje ruke probije, 

I šiljkom koplja okrutnim 
U moje prsi udari? 

S nebeskog bila do njega, 
Rumeneć se od rana pet, 

Ko seraf krilma odjenut 
Najednom Isus doleti. 

I okrećući strijela pet. 

Od kojih žig će ostat sveđ, 
Široko ruke, noge, bok 
Svom miljeniku probada. 

O Franjo, što si užio, 

Što P muka tad pretrpio? 

Da T jače ljubav osjeti 
TI ljutu bol: to tajna je. 

Sva slava tebi, Isuse, 

Što malenim se otkrivaš. 

Sa Ocem, s Duhom preblagim 
U vječne vijeke vjekova. 


HVALE 

ALVERN.I/E OUID CONSCiO 

U spilji čemu kriješ se 
Alvernskoj, koja tajnu zna? 
Što ondje, Franjo, zaklanjaš 
S nebesa dane rane ti? 

Sa vrha sadi svetoga 
Na tijelu noseć skroviti 
Lik Isusov, ne umjećom 
Već rukom slikan njegovom. 

Taj lik nam dade Spasitelj 
Na tvojem tijelu vidjeti, 

Da pokaže nam dokaze 
Tolike spram nas ljubavi. 

Ai višnji otkri žigove, 

I divi im se cio svijet 
Pa časti Kralja ranjenog 
U ranjenome sluzi mu. 

bva slava tebi, Isuse, 

Što malenim se otkrivaš. 

Sa Ocem, s Duhom preblagim 
U vječne vijeke vjekova. 


262 


S V. ANTUN PADOVANSKA 

SVETKOVINA: 13. LIPNJA 


VEČERNJA 

HEROS NITENTI DESUPER 

To junak je, što gleda ga 
U jasnom svijetlu Božji raj, 
Rad zaštite mu blaženim 
Padovanski se zove kraj. 

On udarce strahovite 
Oluja bijesnih stišava, 

On svete riječi govoreć 
Oblačine obuzdava. 

Tvrdoglavci, što ne htješe 
Da vjeruju mu, gledaju, 

Gdje ribe stoje u moru 
I Svečev govor slušaju. 

Kad on je zvan, tad ne ude 
Smrt, guba, đavo, bolovi, 

I požar tada prestaje 
I okovi i valovi, 

Ta čemu bludnja, pomor, grad 
Po zemljama da pustoše? 

Gdje ljudi njemu mole se, 
Odonud jadi odoše. 

Kad budeš moljen, Ante svet, 
Pomozi s neba i naš kraj. 

Rat, kugu, glad i vihore. 

Bič svaki od nas odvraćaj. 

Božanskom Ocu, Sinu mu 
I Tješitelju Presvetom 
Čast, dika, hvala beskrajna 
Nek vječnošću se pjeva svom. 


J U T R E N J A 

O Qll! PERENNI PROMICAS 

O ti, što sijevaš divotan 
Čudesa slavom vječitom: 
Dobrostiv čuj, gdje molimo, 

I molbe naše ispuni! 

Blagosloven u dalekim 
Krajevima se porađaš 
I širom Luzitaniju 
Svu svijetlom krasnim napunjaš. 

Imutak, slavu prezireš 
Svog roda časnog, staroga. 
Taštine svjetske ostavljaš 
I tvrdi križ odabireš. 

U noći suze prolivaš 
0 svetinji razmišljajuć 
I iz dna srca šaljući 
Put neba žarke uzdahe. 

Čast, dika, slava vječita 
Božanskom Ocu, Sinu mu 
1 Tješitelju Svetomu 
U vječne vijeke vjekova. 


HVALE 

QU3D SOLV1S ALTO CARBASA? 

Što jedra uvis podižeš 
Da dijeliš se s Iberijom? 

Zar tražiš grimiz rumeni? 

Dat ne će njega vis ti plav. 

Ne, Bog te ne određuje. 

Da krvnik život uzme ti, 

Krv tvoga vrata afričke 
Omastit ne će sjekire. 



U Italiju zovu te. 

Tu bojevi te premnogi 
Očekuju, tu slava će 
U vjekove ti trajati. 

I grob ti častni budi tu: 

Tu došljak će te štovati 
I vršeć svoje zavjete 
Cjelivat žarko oltar tvoj. 

Čast, dika, slava vječita 
Božanskom Ocu, Sinu mu 
I Tješitelju Svetomu 
U vječne vijelce vjekova. 


S V ♦ KLARA DJEVICA 

SVETKOVINA: 12. KOLOVOZA 


VEČERNJA 

VIČTRIX GEMENTEM DESERIT 

U boju Klara pobijedi 
I plačnu zemlju ostavlja. 

Golema vojska blaženih 
Sva sjajuć djevu susreta. 

O kakve pjeva pobjede 
U divnom kolu svetačkom! 

O s kakvim žarom polijeće 
Na svadbu s Božjim. Janjetom! 

Lahorci blagi služe nju 
Pod nogom joj se svijajuć, 

A zora sipa ljiljane 
Ispred nje putem, stupajuć. 

To plaća je, što njome raj 
Vrlinu časti takovu 
I vjeru, što se ne vara, 

I pravu ljubav Kristovu. 

Sva slava Ocu, Sinu sva 
I Tješitelju Presvetom; 
Svi pjevajmo u vjekove 
Gospodinu Trojedinom. 


J U T R E N J A 

O PULCHRA, C/ELO Oll/E' REDIT 

Nebeskog svijetla krasnoga 
Sa jedne zvijezde jasnice. 

Što u novu nam kitu svi 
Siromašice djevice! 

Na zemlji Klara rađa se, 

O porodu joj pjeva raj, 

Da svijetlom svoje kreposti 
Sunčani će nadmašit sjaj. 

Svijet, zlato, biser prezire 
Svom svojom dušom junačkom, 
I čvrstim stupa stopama 
Po mučnom putu Franjinom. 

Tlo tvrdo njezin odar je, 

S bunčra piće uživa, 

A bolne njene udove 
Odijelo grubo pokriva. 


268 


Sva slava Ocu vječnomu 
I Božjem Sinu jedinom 
Sa Tješiteljem Presvetim 
Nek vječnošću se ori svom. 


HVALE 

CUSTODE RERUM VIRGINE 

U domu vlada djevica, 

I on je cio čist i lijep, 

Divljaka pod njim hvata strah 
I bježi u dalj smućen, slijep. 

Sa bijesnom vikom sjeverac 
Pred zidima se našo tim, 

Ko jastreb pandžom prijeteći 
Golubicama plašljivim. 

A1 s Kruhom rajskim Klara je 
Ko jaka tvrđa stala tu 
I mačem tim oborila 
S visine silu bezbožnu. 

Pomozi nama, djevice, 

S nebeskog visa blaženog 
U vječne stići radosti 
Nadvladavši dušmana zlog. 


269 



Sva slava Trojstvu Presvetom 
I dika svud vjekovita, 

U neprestanoj popijevci 
Od hvala kruna savita. 

ISUSOVAČKI HIMNI 

SVI SVETI 
DRUŽBE ISUSOVE 

SVETKOVINA: 6. STUDENOG 


VEČERNJA 

JESU DIC/VTA N OMI NI 

Vojnika četa, vojujuć 
Pod Isusovim Imenom, 

Podjarmila je dušmane 
I slavi slavlje pobjedno. 

Ignacij vod, zakonoša. 

Na čelu stupa vojsci toj. 

Veselja pun, što bio boj 
U sinovima ovim svim. 

Vojaci to su s lovorom, 

Što zarumeni krvca ih, 

I koji dare Kristove 
U ljudska srca uniješe. 

Tu oni su, što ljiljanom 
Čistoća bijela kruni ih, 

I oni, što ih posveti 
Vrlina praga domaćeg. 

U Isusovu svijetlu su 
I pjesme njemu pjevaju. 
Zahvaljujući nose mu 
Sa palmom, krune, ljiljane. 

Sva slava Ocu vječnomu 
I jedinomu Sinu mu 
I Tješitelju Svetomu 
Nek bude u sve vjekove. 


J U T R E N J A 

SOL NOCTIS UMBRAS DISCUTIT 

Već sunce tjera noćni mrak 
I zemlju puni svjetlošću: 

O Kriste, svijetlo vječito, 

U duše naše spusti se. 

Mi braći se veselimo, 

Što hodali su za tobom, 

I sada poju blaženi 
Tvom Imenu bez prestanka. 

O Ime divno, presveto, 

Od svakog veće imena, 

Što sveđ si štit vojnicima, 

A protivniku smrtni strahl 

Naš ponose, o Isuse, 

Sva nado vjerne vojske ti. 
Pod tvojom štono zastavom 
Nebesku služi nagradu: 

Daj nama blag, da stupamo 
Otaca slavnih stopama; 

Nek tebe ljube srca nam, 

U svakom srcu zavladajl 

Sva slava Ocu vječnomu 
I jedinomu Sinu mu 
I Tješitelju Svetomu 
Nek bude u sve vjekove. 


HVALE 

0 V1RGO, MATER VIRGINUM 

O Djevo, cvijete djevica, 

1 Majko, koju Družba nam 
Od zipke svoje naziva 
Tim sladkim majke imenom! 

Po sretnoj rani zovnu ti 
U sveti boj Ignacija 
1 ljubav ti se majčinska 
Malenoj četi nasmiješi. 




Ko jasno svijetlo uz njih si 
I morske tišaš valove. 

Oluje bijesne razgoniš. 
Blagodat mira povraćaš. 

Vrlina s tvoga daha sja 
I ružice crvene se. 

Bez ljage krini cvjetaju, 

I palmu stiče mučenik. 

I Kralj i Vod nam Isus je, 
A Ti, o Majko, Kraljica, 
Vojnici mi smo njegovi 
I tvoji, služeć oboje. 

Sva slava Ocu vječnomu 
I jedinomu Sinu mu 
I Tješitelju Svetomu 
Nek bude u sve vjekove. 

HIMN! U ČAST SPASITELJU 

MOLITVA ISUSU 


Prema kancionu »Jesu 
omor meus«. 

JESU DEUS, AMOR MEUS 

Sva ljubavi mi, Isuse, 

Zapali moje srce sam, 

Ražari ljubav u njemu. 

Da izgara ga njezin plam. 

0 Isuse, ja vjerujem, 

Što rekao si, Bože moj, 

Ti istina si vječita. 

Utvrdi me u vjeri toj. 

0 Isuse, ja ufam se, 

Milosrđe si s£mo ti, 

Oprostit ćeš mi, dati mi 
U raju život vječiti. 

0 Isuse, ja ljubim te, 

Ti dobro si nad dobrom svim, 

Od svega draži ti si mi, 

Taština ne ću da vidim. 


Deus, 

Mog srca Bože, Isuse, 
Usiiši prošnje srcu momi 
Ja vjerujem i ufam se 
I ljubavlju te ljubim svom. 

XV. vijek. 

CORDE NATUS EX PARENT1S 

Sine, rođen od svog Oca 
Od vremena vječitih, 

Zvan početak i svršetak, 

Vir i uvir stvari svih, 

Što su bile, što su sada 
I što još će biti ih: 

0 goleme sreće naše, 

Kad te u čas blaženi 
Osjenjenjem Duha Svetog 
Djeva Majka porodi, 

Kad se kao dječak divan 
Za spas svijeta pojavi I 

S anđelima skupa svima 
Neka nebo klikuje. 

Što je igdje koje moći 
Bogu nek zahvaljuje, 

Nek u poju složnom sada 
Svaki glas odjekuje. 

O ti, što si od pjevača 
Prastarih uzvisivan, 

Što od drevnih proroka si 
Bio dugo dozivan: 

Sad, gdje ideš, od stvorenja 
Budi svih blagoslivanl 

Dičio te zbor dječaka. 

Hvalio te star i mlad, 

S djevicama roditeljke. 
Nježna ženska nejačad, 

Slavio te svetom pjesmom 
Sviju grla mili sklad. 

Prudencij. 


A6N0SCAT OM NE S/ECULUM 

Sav svijete znaj, da dođe Krist, 
Sto dat će sebe za naš spas: 
Sotona ljut nas ujarmi, 

A Isus skida jaram s nas. 

Što proreče Izaija, 

Na Djevici se ispuni: 

Kad javi joj se anđeo. 

Tad Sveti Duh je osjeni. 

Vijest vjerom prima Marija, 

I Riječ božansku začinje: 

Kog svemir ne obuhvata, 

Tog nosi krilo Nevine. 

Procvjeta cvijet iz korijena, 

I rodom rodi mladica: 
vSa bremenom se rastade 
1 osta Majka - Djevica. 

U jasle Izvor svjetlosti 
Položit sebe dopušta: 

Sa Ocem nebo sazda On, 

A sad ga Majka povija. 

Gle, Kralj, što crta zakon svoj 
U srca i na ploče dvije. 
Dobrostiv postav čovjekom 
Sam zakonu se podlaže. 

Što Adam stvori nečistim. 

To novi Adam očisti; 
što onaj ohol obori. 

To ovaj smjeran uspravi. 

Već jasna svjetlost goni noć, 
Već smrt se strta previja. 

O dođi, svijete, uzvjeruj: 

Gle, Boga rodi Marijal 


Sv. V. Fortunat. 



!N BETHLEM TRANSEA/VUIS! 

Božični kancion. 

S veseljem putujući 
U Betlem hitajmo 
I Dijete gledajući 
Svim srcem pjevajmo: 

O zdravo. Božji Sine, 

S davnine dozivan, 

Pun beskrajne miline. 

Od sviju željkovan! 

Vjekovit Vladaoče, 

Stvorenja Stvorče svih. 

Ti bratom zvat se poče 
Sinova čovječjih! 

A gdje su dvoranici 
Spram veličanstva tvog? 

Gdje dvor ti, tron, vojnici 
I mekan fini log? 

Spram ljudi ljubav sputi 
U lik te sitni taj, 

Tu spremi postelju ti 
Moj ružni prekršaj. 

Svi ljubav promatrajte 
U Čedu nejakom 
I hvalu Bogu dajte 
Na daru takovom. 


SSS 


Moj Spase, što da vratim 
Za ljubav tvoju tu? 

Ah, čim da ubog platim 
Dobrotu bezmjernu? 

Ja bit ću stajica ti 
A slama tijelo mi, 

Za jaslice pak na ti 
To srce cijelo mi. 

0 Riječi upućena, 

0 glavo svijeta sveg, 

Rad mene ponižena 
Do roba posljednjeg! 

Sa Ocem hvaljen budi 
l Ti i Tješitelj, 

Što posto Spas ši ljudi. 
Naš brat i prijatelj. 

XV. vijek. 


LUX EST ORTA GENTIBUS 

Negdašnja božična sekvencija. 

U suncu se sjaji kraj, 

Što ga krio tamni vaj. 

Po kom pado smrtni sjen: 

Bijedni puk se raduje, 
Jerbo Dječak njemu je 
Od Djevice porođen. 

Da se ljudi uzvise. 

Beg i Čovjek spusti se 
K čovječanskoj slabosti 
Tko da hvale ne pjeva, 
Tko da srećom ne sijeva. 
Pred tim čudom milosti? 

Ima I 7 išta milije. 

Ima T išta skritije 
Od otajstva božićnjeg? 
Kako puna čuda je. 

Kako divno nježna je 
Dobrostivost Svevišnjeg! 

Tajni, što se ovdje zbi, 
l judski um se ne dovi. 

Da je dovijek prevraća. 

A1 nek i ne pojmim tog. 
Ipak znam, da može Bog, 
Čega razum ne shvaća. 

Osnove preduboke, 
Tajnosti previsoke, 

Što je krije stajica! 

Šiba cvijetom kruni se. 

Rosa s runa truni se. 

Sina rađa Djevica. 

Cvijet u bašči sađen toj 
Ne povrijedi stida njoj, 

Ne taknu ga poničuć: 

Kao bijela lilija 
Bijela osta Marija 
Začinjuć i rađajuć. 

Zvijezdo mora prejasna, 

Iza Boga nado sva 
Lađi svijeta razbitoj: 

Gle dušmana bezbrojnih, 
Jakih, bijesnih, lukavih, 

Koji muče narod tvoj. 

Ti, o Majko, moć nam daj. 
Ti sotonu otjeraj 
I ponizi njegov bijes; 
Preporuči Sinu nas. 

Da u smrtni teški čas 
Ne smrvi nas suda trijes. 


Adam od sv. Viktora? 



DORMI, JESU! 


Pjesma Majke Isusove uz jaslice. 

Spavaj, Dijete, tvoja Mati 
Smiješkom slatkim san ti prati, 

Spavaj Spase maleni! 

Kada ne spiš. Majku boli, 

Preduć plače, pjeva, moli: 

»Dođi, sanče mileni!« 

XV. vijek. 

0 F I C I J 
GFTSEMANSKOG VRTA 


J U T R E N J A 
VENU E C/ELO 

Dolazi k nama Posrednik s nebesa, 
Kog s davna sveti javljahu pjevači: 
Prođi se tuge, prođi gork ; h suza. 
Sionska kćeri! 

Vrt prvi, stari, usmrti nas grijehom, 
Život, gle, nosi vrt nam ovaj novi, 

U kojem svoju molitvu u noći 
Govori Isus. 

Osvetnu srdžbu Očevu on blaži, 
Ustavlja jakom rukom plamne munje, 
Okajat naše grijehe ide, da nam 
Spasitelj bude. 

On kida zamke zjala paklenoga, 

Otvara nebo dugo zatvoreno, 

K veselju slatkom kraljevstva vječnoga 
Poziva nas sretne. 

Hvala i slava Ocu ko i Sinu, 
Kom dano Ime nad imenima je, 
I Tješitelju Svetom moć i dika 
U vi jeke budi. 

0 F I C I J 
MUKE ISUSOVE 


HVALE 

S/EVO DOLORUM TURBINE 

Svi jadi na nj se survaše. 

Od svih je muka obuzet. 

Svu gorkost pije Spasitelj 
Na drvu križa razapet. 

Na rukama i nogama 
Gle čavala mu okrutnih. 

Gle glave, grudi, udova: 
Božanska krv se toci s njih. 

On plače, moli, s klikom mre, 
A Majka gine s klika tog. 

Ah, Majko, Sine, ljut vam bol 
Nek smekša kamen srca mog! 

I cijepaju se gora, hrid, 

1 zijeva grob i dršće svijet, 
Poljane, vode tresu se, 

A para hramski vel se svet. 

Himni 11 



U plaču sva je priroda. 

Od bola sunce lice skri: 
Mališi, žene, muževi 
O proplačite sada vi! 

Kraj križa stojeć mirisom 
Bož&nske noge mažite. 

Njih mijte suzom, cjelujte, 

I kosama ih tarite. 

O Spase, žrtvo ljubavi. 

Ti krvlju nas spasonosnom 
U djecu Božju pretvori. 

Da možeš praštat puku svom. 

Veselje, pokoj, Isuse, 

I život nama budi ti, 

Na putu vod i svijetlo nam, 
U raju vijenac vječiti. 

O F I c I J 
TRNOVE KRUNE 


VEČERNJA 

EKITE, SION FiLI/E! 

Iziđte, kćeri sionske. 

Vi stidne djeve Kraljeve, 

I vijenac Kristov gledajte, 
Što vaša majka splela ga. 

Sa kosom strši rasutom 
U trnju glava krvava. 
Izobličeno lice mu 
Smrt skorašnju iščekuje. 

O koje tlo podivljalo, 

U trnje, draču zaraslo, 

Taj tužni dar je donijelo? 

I koja ruka brala ga? 

Trn, rumen s krvi Kristove, 
U ruže mijenja bodljike; 

Od palme bolji noseć plod, 
Za slavlje trn je zgodniji. 

Naš grijeh je trn zasadio. 

Što tebe, Kriste, ranjava: 
Iščupaj naš nam iz srca 
I svoj nam sadi u njega. 

Gospodstvo, slava, hvala, čast 
Sa Ocem Sinu višnjemu 
I s njima Duhu Svetomu 
Nek bude u sve vjekove. 


HVALE 

LEGIS FIGURIS PINGITUR 

Trag divnom vijencu Kristovu 
U starom ima zavjetu: 
Svjedoči ovan u trnju 
I u plamenu kupina. 

Po kovčegu se zavjetnom 
Ko ures vijenac svijao, 

I stol ga imo hljebova 
I časni oltar tamjanov. 

O zdravo, vijenče preslavni, 
Što znadeš boli Kristove, 

Od alemova sjajniji 
I istih kruna zvjezdanih. 

Gospodstvo, slava, hvala, čast 
Sa Ocem Sinu višnjemu 
I s njima Duhu Svetomu 
Nek bude u sve vjekove. 




o F I c I j 

koplja i čavala 


J U T R E N J A 

SALVETE, CLAVES ET LANCEA! 

O zdravo, čavli, sulice. 

Što prije rđa jela vas, 

A sada se rumenite 
Od krvi tijela Kristova. 

Židčvski svijet vas nevjeran 
Iz&bra za opačinu, 

Al Bog s nebesa uze vas 
U službu svoje milosti. 

S koliko rana nekad vi 
Božansko tijelo raniste, 

S toliko vrela probitih 
Sad vru nebeski darovi. 

Sva slava tebi, Isuse, 

Kog čavli, koplje raniše, 

I Ocu s Duhom preblagim 
I sad i u sve vjekove. 

HVALE 


TINCTAM ERGO CHRiS I \ SANGU1NE 

Rrt, u krv Božju umočen 
Put mene vi okrenite 
I kazneć krivca srce mi 
I ruke, noge ranite. 

Tek ove rane, što mi ih 
Rad grijeha s pravom zadate, 

Tom svetom krvi taknite, 

Da liek mi duhu postanu. 

Nek noge već mi ne griješe, 

Zlo činit ruke prestanu, 

A iz srca mi ranjenog 
Sva svjetska ljubav iziđe. 

Sva slava tebi, Isuse, 

Kog čavli, koplje raniše, 

I Ocu s Duhom preblagim 
I sad i u sve vjekove. 

Himan kod ophoda 
subotu. 

SALVE, FEŠTA DIES! 

Zdravo, dane svečani. 

Svemu svijetu častan, mio, 
Kadno svlado pako Bog, 

Nama nebo pribavio! 

Obnovljena priroda 
Zbori eto svojim čarom, 

Da svi dari dođoše 
S njezinim joj Gospodarom. 

Iza muka užasnih 
Pobjednika Krista netom 
Posvud milo pozdravlja 
Lišćem gaj i travnjak cvijetom. 

Slomiv zakon paklenski 
Povrh zvijezda Gospod hoda, 
Pobožno ga slave sad 
Svjetlost, nebo, kopno, voda. 


Veliku 

Bog, što bješe razapet, 

Po svem svijetu evo vlada. 
Sva stvorenja Stvorcu svom 
Svečano se mole sada. 

Sv. V. Forfunaf. 


L/ETARE, C/ELUM, DESUPER 

Veseljem, nebo, javljaj se, 
Poklikuj, zemljo s morima, 
Krist razapeti uskrsnu 
I dade život ljudima. 

Već milo vrijeme dolazi, 

Već dan se spasa pomalja. 

Iz tame dignut svijet se svud 
U Jaganjčevoj krvi sja. 

Križ sveti ranu žestoku, 

Što drvom bješe zadana, 
Potomstvu oca našega 
Izviđa, raniv dušmana. 

Smrt ona, muka samrtna. 

Od grijeha nas odrješuje, 
Sveđ traje snaga Kristova, 
Krist pobijeđen pobjeđuje. 


Himni 11 * 


Z 7 i 



Nek dive svi se vjekovi 
Tom slavlju križa tajstvenog. 
Znakova gle mu doličnih 
Ko spomenika pobjednog: 

Tad sunce velje vidjelo. 

Što dnevne čaše prolazi. 

Od strave svijetu sakri se. 
Kad novu tajnu opazi. 

Crninom glavu pokrivši 
Sva svijetla trnut okrenu, 
Potrpje, da mu luta noć 
Po podnevnome vremenu. 

I stijenje silno cijepa se. 
Posvuda špilje zijevaju, 
Tjelesa grobljem dižu se. 

Na život mrtvi ustaju. 

Van vraća kruto podzemlje 
Te svete duše, ne moguć 
Prisuće podnijet onoga. 

Što silan k sebi sve zna vuć. 

To hrana našoj nadi je. 

Što vjernicima kaže svim. 

Da napokon će ustati 
I živjet žićem blaženim. 


Sa žarom stoga Uskrs bijel, 
Što izvorom je sreće te, 

Svi svetkujmo uz braće množ 
Na novi život rođene. 

VII. vijek. 


CH01U1S NOV/T JERUSALEM 

Sićna novog zbore poj, 

Sad čas je pjesmi svečanoj, 

Sa radošću se najčišćom 
Veseli danu uskrsnom! 

Na glavu zmaju nogom stav 
Cd mrtvih usta Isus - lav. 

Pa uzdignuvši jaki glas 
Od mrtvih budi mrtve nas. 

Već zlotvor naš u lance spet, 
Iz ropstva svoga vraća svijet; 
A s paklenim se rastav zlom 
Sad ide puk za Isusom. 

U slavi blista Čovjek-Bog 
I vrijedan žezla vječitog 
Zemaljski i nebeski dom 
On tvori jednom državom. 



O Kralju, poj nam smjerni čuj. 
Vojnike svoje pomiluj. 

Kad posljedni nam dođe dan, 

D sjajni svoj nas primi stani 

Do vijeka, kom se ne zna kraj. 
Božanski Sine, slavan sjaj 
U društvu Oca vječitog 
I Tješitelja Presvetog. 

Sv. Fulberf. 

SURSUM SONET 

Leti, pjesmo, u visinu. 

Kralj se vojska k nebu vinu 
Višnjom silom uzdizan. 
Svlada našeg dušmanina, 

Ote roblje carstvu tmina 
Pa se vraća ovjenčan. 

Kliči, nebo, u veselju. 

Pjevaj s nama Spasitelju 
Hvalospijeve radosne; 

Prvi prijesto pripravljaj mu, 
Vječna vrata otvaraj mu. 

Da Kralj slave uniđe! 

Tko je ovaj Kralj na glasu, 
Po kom svaki čar se rasu 
Sa krasotom čudesnom? 
Vladar svijeta brižni to je, 
Koji život spasio je 
Adamu potonulom. 

Kakvu ovo ima halju? 

Zar nebeskom treba Kralju 
Da se ičim pokrije? 

Haija to je tijelo milo. 

Što ga dade sveto krilo 
Djevičanske Marije. 

Što je haija isparana. 

Rupama isprobijana, 

I ko krv da šara nju? 

To su rane dobivene. 

Vrela krvi prolivene 
Za obitelj čovječju. 

Otkud zbor taj dostojanstven. 
Sjaj mu tako veličanstven. 
Kamo ide Kralj božanstven 
Praćen silnim svijetom tim? 
To su duše proslavljene. 

Iz zle jame izbavljene. 

Gdje su bile zasužnjene 
Roditeljskim činom zlim. 

Nek vam dakle ovog dana 
O Tri Vlasti rajskih strana, 
Ječi pjesma odabrana 
U čast Sinu Djevinom, 

Koji narav poprimljenu. 
Svojom smrću popravljenu, 
Kao ženu urešenu 
Uze u raj sa sobom. 

XV. vijek. 

AQUILON£ PULSO, VENi 

Prognav buru, juže, dođi, 

S neba dođi, vrt naš prođi. 
Da on dah ti osjeti; 

Ti, što duše svojih bijeliš. 
Bijele rosiš, plod im dijeliš: 
Dođi, Duše Presveti! 

Dođi uma luči danja, 

Plame, miru osjećanja, 
Tvorče djela zaslužnih! 

Dođi, istin učitelju. 

Svetog žara djelitelju, 
Daritelju dara svih! 

Kad ti učiš, mrak se krije. 
Kad što tražiš, teško nije, 

S tobom nema puta zlog; 
Kalja li nas zloća ljagom, 

Ti je čistiš rosom blagom 
Dobra sedmerostrukog. 

Mudar mudrost uživa ti, 
Kog ti hvatiš, taj te shvati. 
Blažen tko te dobije; 

Ti si sreća zdravih duša, 
Tko te primi, tko te kuša, 
Višnje slasti užije. 

Dođi, svijetlo djece dana. 
Dođi, oče sirotana, 

Dođi, pa nas darivaj! 
Oca, Sina Duše mio. 
Jednak njima, neba dio 
Milostiv nam pripravljaj! 

PRESVETI OLT. SAKRAMENAT 


ADOUO TE DEVOTE 

Klanjam ti se smjerno, tajni Bože naš, 
Što pod prilikama tim se sakrivaš, 

Srdce ti se moje sasvim predaje, 

Jer dok promatra te, svijest mu prestaje. 

Vid i opip, okus varaju se tu, 

Al za čvrstu vjeru dosta je, što čuh; 
Vjerujem u svemu Kristu Bogu svom, 
Istine nad ovom nema istinom. 

Samo Bog na križu bješe oku skrit, 
Ovdje je i čovjek tajnom obavit, 
Vjerujem u oba, oba priznajem, 

S razbojnikom isto skrušen vapijem. 

Rana kao Toma ja ti ne vidim. 

Ipak Bogom svojim priznajem te s njim; 
Daj, da vjera moja uvijek življe sja, 

Da se ufam u te, da te ljubim ja. 

Uspomeno smrti Spasa premilog, 

Živi Kruše, što si život puka svog: 

Daj da sveđ od tebe i moj živi duh, 
Dokraj žica budi najslađi mu kruh. 

Pelikane nježni. Spasitelju moj, 

Blatna me u krvi peri presvetoj: 
j Kap njena može svijet da spasi cijel. 
Da bez ljage bude, posve čist i bijel. 

Isuse, kog sad mi krije veo taj. 

Žarku želju, molim, ti mi uslišaj: 

Daj, aa otkri to ti lice ugledam 
I u slavi tvojoj blažen uživam. 

Sv. Toma Akvinac. 


O ESCA ViATORUM! 

O čovječanska hrano, 

O anđeoska mano, 

O rajski Kruše tif 
Nahranit gladne teci. 
Slatkoće ne odreci. 

Tko nje ti zaželi! 

O piće puno slasti. 

Što jasni izvor Spas ti, 
lz Srca Njemu vreš; 
Napoji žedne svoje. 
Čeznuće sve nam to je, 
I ti mu dostaješ! 

O Spase, štono milo 
Tu lice ti se skrilo 
Pod krušnom prilikom. 
Kad veo s njega mine, 
Nek u nebu nam sine 
U svemu sjaju svom! 

XV. vijek. 


Kancion u čast Presv. Olt. Sa¬ 
kramentu. 

AVE, VERUM CORPUS! 

Zdravo, Tijelo, porođeno 
Ko plod tijela Djevinog, 

Ispaćeno, prineseno 
Zarad ljudstva čitavog, 

Koje livaš, probodeno, 

Krv i vodu s boka svog, 

Budi nama podijeljeno 
U čas boja samrtnog! 

Isuse slatki, 

Prepun miline, 

Isuse, Marijin Sine! 

SRCE ISUSOVO 


Ovaj himan je najstariji himan 
spjevan u čast presv. Srcu Isu¬ 
sovu. 

SUMMI R£G!$ COR, AVETOl 

Zdravo, Srce Kralja Boga! 

Primi poklik srca moga. 

1 ebe grlim srcem cijelim. 

Razgovarat s tobom želim, 

1 i nadahni govor moj. 

Kakva ljubav gonila te, 

Kakva muka mučila te, 

Kadno sebe posve strati. 

Da se možeš nama dati. 

Otet smrti narod svoji 

O koliko gorka, bona, 

Nemilosna smrt bi ona, 
všto sred samog hrama sveta, 

U kom živ je Život svijeta, 

Krenu na te zubom zlim! 
vSmrti ove užas cio, 

Koji za me tebe mlio, 

Nek mi srce k tebi vuče, 

Da za tebe ono tuče; 

Više od sveg o tom snim. 


308 


Mij, o Srce milovano. 

Moje srce izvarano, 
Otvrdnulo u taštini; 
Pobožnim ga, zdušnim čini, 
Tjeraj od njeg ružni hlad. 
U dubine srcu momu 
Prestupnomu, krivičnomu 
Spusti ti se, ondje plani, 
Ljubavlju mi srce rani 
Budeć u njem sveti glad. 


Poput ruže razvij krunu 
Mirisnoga daha punu, 

S mojim srcem sebe združi, 
Utješi ga i rastuži: 

Što je patnja uz tvoj žar? I 
Nad kim ljubav ima vladu, 

Ne zna truda taj u radu. 

Ne može se on uspregnut. 
Ljubav svoju mjerom stegnut; 
Svaka smrt za nj ima čar. 


Slatko Srce, molim glasno, 
Ti si meni milje krasno, 

K srdcu mojem ti dohrli, 
Da te ljubi, da te grli 
Vjerno ti se predajuć. 




Daj, da tvojim žarom bije, 

Da u tromom snu ne gnjije; 
Daj da k tebi plačuć viče. 
Tebe časti, tebi kliče 
Vazda te uživajuć. 

Ružo Srca, razvij krunu 
Mirisnoga čara punu. 

Širi ti se, blago budi 
Srce moje, da iz grudi 
S čežnjom k tebi pogleda. 

Vij mi srce k svom, o Kriste, 
Tisni u nj mi rane iste: 

Bit će ono slika tvoga, 

Kad probodu potpuno ga 
Strijele ljutih uvreda. 

U prsi ga svoje metni. 

Da ti bude susjed sretni; 

U radostnoj da žalosti, 

U prelijepoj skrušenosti 
Živi, na. se ne misleć. 

Isuse, o Bože živi. 

Molbi toj se ne protivi. 

Tebe slijedit srce žudi. 

Stan i odmor ti mu budi, 

Iz Srca mu ne daj veći 

Bi Herman Josip (XIII. vijek). 

MALA SLUŽBA 
SRCU ISUSOVU 


JUTRENJ A 

C/ELESTIS AUL/E GAUDIUM 

Nebeskih dvora radosti, 

Ti sjaju slave Oca svog. 

Što dođe da se žrtvuješ 
Rad čovječanstva nevoljnog! 

O milje srca, Isuse, 

Zapali plam u srcu mom, 

Da mogu pjevat dostojno 
Božanstvenomu Srcu tvom. 

Ti Srce blago, ljubezno, 

Što goriš za nas, glas mi čuj, 
Ti bolno si od ljubavi: 

I mene bijedna pomiluj. 

O Srce Spasa Isusa, 

Ti prijatelju nevinih, 

Nek čista srca ljube te, 

Ti budi Kraljem srca svih. 

HVALE 

COR, D36NA SEDES NUMINE 

O Srce, Višnjeg prijestolje, 
U krilu Majke nevine 
Duh Sveti te je stvorio 
Od čiste krvi njezine. 

Božanskog Trojstva ponose. 
Veselje ti si Oca svog. 
Ujedinjen je s tobom Sin, 

Ti dom si Duha Presvetog. 

Ti spas si palim ljudima. 
Stanovit mir za vjerni svijet. 
Ti obrana neporočnih 
I čistih srca zaklon svet. 

O Srce Spasa Isusa, 

Ti prijatelju nevinih, 

Nek čista srca ljube te. 

Ti budi Kraljem srca svih. 

PRVI ČAS 
O COR, AMORIS VICTIMA! 

O Srce, žrtvo ljubavi. 
Veselje raja vječito. 

Ti utjeha si smrtnika 
I ufanje im jedino, 

Golemom ranom ljubav te 
Otvorila ko oštrac ljut 
I s nje nas zove: Uđite, 
Načinila sam vama put. 

Svu krv si, Spase, prolio, 

Da grješne nas opereš njom: 
U svojim podaj grudima 
Vjekovit pokoj puku svom. 

O Srce Spasa Isusa, 

Ti prijatelju, nevinih, 

Nek čista srca ljube te, 

Ti budi Kraljem srca svih. 


TREĆI ČAS 

0 COR, AMORE SAUCIUM! 

O Srce, ljubav rani te, 

I naša srca rani njom: 
Nebesko piće blaženih, 
Opoji nas milinom tom! 

Za hranu svoje tijelo nam 
U novoj tajni daje Bog, 

Za piće nama daje krv 
Kod stola svoga čudesnog. 




Od svetih čašćen anđela. 
Božanstva svoga divni čar 
Pod velom tajnim krije on, 
Da blaguje ga ubogar. 

O Srce Spasa Isusa, 

Ti prijatelju nevinih, 

Nek čista srca ljube te. 

Ti budi Kraljem srca svih. 


ŠESTI čas 

COR, ARA C/ELO CELSIOR 

O Srce, sveti oltaru 
Od neba, zemlje silniji, 
Sve žrtve Višnji odbija, 
Što ne primiš ih prije ti. 

Vrlina sviju carstvo si, 

U tebi sve su skupljene 
Ko druge i čuvarice 
Nevinosti bezazlene. 

Sva prava svijeta čitavog 
U grudima su višnjim tu. 
Nebeske vode milosti 
Za duše otud proviru. 


314 


0 Srce Spasa Isusa, 

Ti prijatelju nevinih, 

Nek čista srca ljube te. 

Ti budi Kraljem srca svih. 


DEVETI CAS 

COR, SOLE PURO PURIUS 

0 Srce, čišće od sunca, 

I hrame ljepši nego raj, 
Božanskog Sina svetište. 
Divota svih si sadržaj. 

Kad kucneš, vazda dostojno 
Nebeskog Oca proslaviš, 

I on po pravu daje ti 
Sve, što ga ikad zatražiš. 

Na grješnike se gnjevi Bog, 
AT kada na te pogleda, 

U trenu umilostivljen 
Pokarat nas zaboravlja. 

O Srce Spasa Isusa, 

Ti prijatelju nevinih, 

Nek čista srca ljube te, 

Ti budi Kraljem srca svih. 




VEČERNJA 

O COR, DEC PAR VICTIMA! 

O Srce, žrtvo dostojna, 

I žrtveniče Božji svet, 

Na kojem prinos vječiti 
Od grijeha čisti ovaj svijet. 

Ti grlicama gnijezdo si, 
Golubicama bistri vir. 

Ti cvjetna bašča prekrasna 
I zaručnica svojih mir. 

Tu širi miris ljiljan bijel, 

Od kojeg sijeva djeva lik, 
Rumeni tu se ružica 
Što njom se kiti mučenik. 

O Srce Spasa Isusa, 

Ti prijatelju nevinih, 

Nek čista srca ljube te. 

Ti budi Kraljem srca svih. 


POVEČERJE 

COR MATRIS AD COR FIL1I 

U Srcu Majke Marije 
Sveđ gori ljubav žarom svim: 
Za sebe ono ne mari. 

Za Srcem čezne Sinovim. 

Vez ljubavi vjekovite 
Udružuje ta Srca dva; 

U ljubavi se natječu, 

Iz oba isti oganj sja. 

O Srce Spasa Isusa, 

Ti prijatelju nevinih, 

Nek čista srca ljube te, 

Ti budi Kraljem srca svih. 




HiMNi U ČAST BL. DJ. MARIJI 

POZDRAV MAJCI BOŽJOJ 


Ovo je valjda najstarija latin¬ 
ska molitva Majci Božjoj u sti¬ 
hu. Prvom strofom počinje »Pri¬ 
stup« u općoj Misi u čast BI. 
Dj. Marije. 

SALVE, SANCTA PARENS! 

Zdravo sveta Rodiljo, 

Majko Kralja vječitoga. 

Komu ruka ima vlast 
Iznad svijeta čitavoga. 

O bez kraja blažena, 

S majčinskom što nježnom slasti. 
Združila si nevina 
Djevičanskog vijenca časti! 

Slične ne bi pred tobom 
Nit bi iza tebe take, 

Omiljela Kristu si 
Iznad ljudske kćeri svake. 


Seduiij. 

SEKVENCIJE 
U ČAST MAJCI BOŽJOJ 


Negdašnja sekvencija iz obće 
Mise u čast BI. Dj. Mariji. 

VERBUM BONUM ET SUAVE 

Proslavljajmo riječ s visina, 

Onaj »Zdravo« pun milina, 

Po kom Djeva Božjeg Sina 
Primi pod svog tijela krov: 

Ovim »Zdravo« pozdravljena. 

Posta Majkom divna žena, 

Lijer med trnjem svih vremena, 

Slavni korijen Davidov. 

70 R ob 

Zdravo, runo Gedeona, 

Majko pravog Salomona, 

Što mudraci s tri ti ona 
Dara časte sveti plod! 

Zdravo ti, što Sunce rodi 
Davši Čedo, što k slobodi 
I k životu slavnom vodi 
Palog ljudstva spašen rod! 

Zdravo Majko višnjeg Boga, 
Znače grma plamenoga. 
Luko mora svijeta toga, 
Gospo svetih anđela! 

Na stazu nas dobru vrati, 
Obraćene ti nas prati. 

Da nam Sin tvoj može dati 
Slavu, koja vijekom sja. 

XI. vijek. 


Negdašnja sekvencija na Ve¬ 
liku Gospu. 

AVE, VIRGO SINGULARIS! 

Zdravo Djevo, djeva slavo. 

Našeg Spasa Majko, zdravo. 

Zvijezdom mora zvana pravo. 

Zvijezdo neprevarljiva! 

Morem vala uzbibanih 
Putujemo k vječnoj strani, 

Moli Sina, da nas brani 
Desnica mu brižljiva. 

Bjesni more, vjetar vije. 

Val na val se grdan lije, 

Leti lađa i već bije 

Boj sa novim svijetom zlim; 

Tu sirene mame klete. 

Pas i gusar tuda lete. 

Svi ti jadi smrću prijete 
Putnicima klonulim. 

Sad u bezdan čamac tone. 
Sad ga k nebu vali gone. 
Škripi jarbol, jedro klone. 
Mornar poso ostavlja: 

Čovjek jadan, stvor od gline, 
U zlu takvu brzo gine: 

Spasi, Majko sa visine. 

Smrt već na nas eto zja. 

Ti od rajske rose sveta. 
Bijela poput ljiljan-cvijeta. 
Dade za spas svega svijeta 
Novim putem novi cvijet: 
Sin, sa Ocem jedno što je, 
U tijelo se skrio tvoje 
I tu čovjek postao je 
Tvojim krilom obuzet. 

Od vjekova Bog te znao, 

On te silan odabrao, 
Djevičanstva ne takao 
Materinstva dav ti sjaj. 

Eva pati rađajući, 

A ti Spasa podajući. 


Himni 12 

Marijo, o radi tvoga 
Silnog blaga duhovnoga 
Dignuta si ti od Boga 
Nad anđele kora svih. 
Danas na dan sreće puni. 
Što u raju tebe kruni, 

Nek se milost na nas truni 
S pogleda ti majčinih. 

Sveta sipko iz korijena, 
Cvjetna lozo umiljena. 
Maslino nekalamljena. 
Koja tako urodi: 

Zubljo zemlje, sjaju raja. 
Iznad sunca snagom sjaja. 
Moli Sina, u dan vaja 
Neka nas ne osudi! 

Zbori Kralju svemoćnomu 
O svom puku ubogomu. 
Što unatoč grijehu svomu 
Milostivu čeka riječ. 
Sudac, koji praštat znade. 
Koga slavit sveđ valjade. 
Zalog nade nama dade 
Sebe za nas prinoseć. 

Porodi ga ne znajući. 

Što je bolan porođaj. 

Isuse, kog Djeva rodi. 

Kroz sve bure s nama hodi, 
Ti nas uči, ti nas vodi 
U nebeski zavičaj! 

Ti na krmi drži ruku, 

Tišaj ljutu vjetra huku, 

U tihu nam stići luku 
Po milosti svojoj daj! 

Adam od sv. Viktora. 


Negdašnja sekvencija na Malu 
Gospu. 

SALVE, MATER SALVATORiS! 

Zdravo, Majko našeg Spasa, 

Sude časti, sude krasa, 

Sude rajske milosti; 

Od vjekova predviđeni 
Sude slavno izrađeni 
Rukom vječne Mudrosti! 

Zdravo, Majko Riječi svete, 

Sam bez trna s trna cvijete, 

Slavo trnja čitavog; 

Mi smo trnje, mi bodeni 
Grijehom smo i krvavijem, 

A ti nemaš trna tog. 

Zatvorena dveri tajna. 

Vrelo bašča, izbo sjajna 
Mirisa i čara svih; 

Što su cimet balzam, mira 
Napram tvoga trajnog vira 
Blagovonja čarobnih? 

Zdravo ti, što djevam sjaješ, 
Novi život ljudstvu daješ, 
Roditeljko spasenja; 

Mirto strogih svih vrlina, 
Narde cijenjen rad milina, 
Ružo svega strpljenja! 


Poniznosti drago cvjetna, 
Netaknuta zemljo sretna, 
Koja tako urodi: 

Cvijet, što cvate livadama, 
Ljiljan, ures dolinama, 
Krist iz tebe dohodi. 

Raju neba uzvišena, 
Liban-goro nesječena. 
Štono sipaš mio dah; 

U tebi se sve krasote. 
Svaki miris, sve milote 
Nalaze u jedan mah. 

Salamunov stole slavan. 

Kom ni koji nije ravan 
Građom niti iimjećom: 

Ljubav on ti zlata blistom 
A čistoću slika čistom 
Sjajnošću bjelokostnom. 

Pobjednice, kakve ne bi. 
Zemlja nema ravne tebi, 

Ne zna takve rajski zbor; 

Diko ljudske porodice. 

Ti imadeš povlastice 
Kao niti koji stvor. 

Mjesečinu nadsja sunce, 
Mjesec zvijezde sve potpunce, 
Gospa svaki stvoren čar; 

Sjaj čistoće Djevičine 
Ne zna, što su pomrčine: 
Ljubav joj je vječit žar. 


Zdravo, Majko pobožnosti, 
Stole svake čestitosti. 

Što se cijelim Trojstvom sjaš. 
Ali ipak posebice 
Za božansko drugo Lice 
Stalno mjesto pripravljaš. 




Marijo, o zvijezdo mora, 
Čudo divno rajskih dvora. 
Što vrh sviju višnjih kora 
Uzdiže te blagi Bog; 
Postavljena vrh visina. 

Moli za nas svoga Sina, 

Da ne surva nas hitrina 
Niti sila duha zlog. 

Kada bude boj nam biti, 

Ti dobiti, ti nas štiti. 

Ti se dostoj pogaziti 
Zmijsku glavu, smest joj niti. 
Odbit lukav napadaj. 

Sine Očev, Spase ljudi. 

Uz Majčine sluge budi. 
Prosti grijehe, ne osudi. 

Već kad minu zemni trudi 
U svoj nas uroni sjaj. 

Adam od sv. Viktora. 

MALA SLUŽBA 
U ČAST NEOKALJANO ZAČETE 


JUTREN JA 
SALVE, MUNDI DOMINA 1 

Zdravo, rajska Kraljice, 
Gospo zemnih strana. 
Zdravo, zvijezdo danice. 
Djevo odabrana! 

Zdravo, puna milosti. 

Puna svijetla divna: 

Hiti svijetu u pomoć, 
Gospo milostivna. 

Oduvijek odabra te 
Bog za Majku Sinu, 

Po kom stvori ovaj svijet 
I neba visinu. 

Višnji na te Zaručnik 
Sasu milje svako. 

Tužni prijestup Adamov 
Nije te se tako. 

P R V ! C A S 
SALVE, VIRGO SAPIENS! 
Zdravo, mudra Djevice, 
Dome Božji vrijedan. 

Što ga sedam stupova 
I stol krasi jedan. 

Ljagom nikad nikakvom 
Okaljana nisi. 

Još u tijelu majčinu 
Sveta bila ti si. 

Ti si majka živima, 

Dver si svetim svima. 
Jako vije va zvijezda si, 
Gospa anđelima. 

Đavlu si strahovita 
Kao* vojska cijela: 
Lukom našom budi ti. 
Štitom duše, tijela. 

T R E Č ! C A S 
SALVE, ARCA FCEDER5S! 

Zdravo, škrinjo zavjetna, 
Trone Salamuna, 

Lijepa dugo, kupino 
Divne vatre puna. 


Šibiko procvjetala. 

Runo Gedeona, 

Zatvoreni ulaze 
I mede Samsona. 

Maknuti je trebalo 
Od višnjega Kralja 
Kal, što majku Evu nam 
Nekada okalja. 

Grijeh ni koji ne smio 
Da se one hvati, 

Koja bit je imala 
Slavna Božja Mati. 


ŠESTI ČAS 

SALVE, VIRGO PUERPERA! 

Zdravo, Djevo rodiljo, 
Crkvo Trojstva sveta, 
Skrovište nevinosti. 

Milje rajskih četa. 

Tužnih ljudi utjeho. 

Vrte, pun ljupkcče, 

Vita palmo strpljiva, 
Cedru sve čistoće. 

Svećenička zemlja si. 
Sva blagoslovena. 

Sveta si, bez istočne 
Ljage porođena. 

Krasni grad si Višnjega, 
Ulaz s istoka si. 

Milost sva u tebi je. 
Čudo jedno sva si. 

DEVETI ČAS 

SALVE, ims REFUGII! 

Zdravo, grade zaklona. 
Tvrđo Davidova, 

Puna svakog oružja, 
Najčvršćih zidova. 

Ljubavlju si gorjela 
U začeću svome. 

Strašnu moć si satrla 
Zmaju paklenome. 

Jaka ženo, Judito, 

Djevo Abisago, 

Koja mjesto Davida 
Grliš dijete drago. 


Rahel negda Egiptu 
Rodi hranitelja. 

Naša Gospa donese 
Svijetu Spasitelja. 

VEČERNJA 

SALVE, HOROLOG1UM! 

Zdravo, sate, na komu 
Sunce maknu sjenu 
Deset crta unatrag: 
Riječ u tijelo krenu. 

Da se mi iz bezdana 
Dignemo u vise. 

Malko ispod anđela 
Višnji ponizi se. 

Ovim Suncem Marija 
Sva je obasjana; 

U začeću blista se 
Kao zora rana. 

Bijela ko u trnju lijer 
Zmiji glavu gazi. 
Lijepa poput mjeseca 
Dovodi nas k stazi. 

POVEČERJE 
SftLVE, VIRGO FLORENS! 

Zdravo, Majko Djevice, 
Sveđ u cvatu punom. 
Milostiva Kraljice 
S tom od zviezda krunom. 

Od anđela čistija 
Zlatnu noseć halju, 

S desne strane stala si 
Nebeskomu Kralju. 

Daj, o Majko milosti. 

Nado prestupnika. 

Zvijezdo jasna nad morem, 
Luko utopnika. 

Daj nam, dveri nebeska, 
Bolnog svijeta zdravlje. 
Vidjet Kralja Višnjega 
I svih svetih slavlje. 

PREPORUKA 
SUPPLICES OFFER1MUS 
Molitvama evo smo 
Hvalu tebi dali. 

Blaga Djevo, primi ih 
Kao darak mali. 

Sretno putem vodi nas, 
A u smrtnoj grozi, 

Mila Majko Marijo, 
Grješne nas pomozil 

A N T S F O N E 
BL. D J . MARIJE 


Od Došašća do Svijećnice. 

ALMA REDEMPTORIS MATER! 

Slavna Majko Spasitelja, 

Rajska dveri milpstivna. 

Koja vjerne vodiš k sreći. 

Iznad mora zvijezdo divna! 

O pomozi palom svijetu. 

Koji želi ozdravljenje. 

Ti, što rodi Stvorca svoga 
Prirodi na udivljenje. 

Čuvši pozdrav Gabrijela 
Donese nam život svima. 

Djevom zače. Djevom osta; 

Smiluj nam se grješnicimal 

Herman Hromi. 

ftVE, RE6INA C/ELORUM! 

Od Svijećnice do Uskrsa. 

Rajska kruno, rajska slavo. 
Anđeoska Gospo, zdravo! 

Ti si korijen, ti si vrata, 

S kojih sinu svjetlost zlata; 

Ti si ljiljan djevičanstva. 

Ti si nakit čovječanstva. 

Zdravo puna svih milina, 

Moli za nas svoga Sina! 

RAZNI 
R L . D J . 


HIMNI 

MARIJI 


Prijevod s rimom. 

AVE, MARIŠ STELLA! 

Zdravo, Zvijezdo mora, 

Nježna Majko Krista, 

Vazda Djevo čista. 

Dveri rajskih dvora. 

Anđeo ti nevin 
Pozdrav zbori lijepi, 

Mirom nas okrijepi. 

Kvar naknađuj Evin. 

Veze grijeha ništi. 

Ozdravljaj sljepoću. 

Uklanjaj teškoću. 

Sva nam dobra išti. 

Majkom se pokaži: 

Onom, rad nas što je 
Posto dijete tvoje. 

Molbe nam prikaži. 

Djevice nad svima. 
Smjerna ko ni koja. 
Stvori čeda svoja 
Smjernim, nevinima. 

Daj, da čisti srećno 
Žićem putujemo, 

K Spasu prispijemo 
U veselje vječno. 

Ocu, Sinu, s njima 
Duhu Svetom dika 
I čast prevelika: 

Ista slava trima. 


Ovo je samo nekoliko posve 
slobodno prevedenih ulomaka 
iz loga ovećeg »ritma«. 

OMNI DIE D1C MARI/E! 

Majku Boga velikoga 
Slavi, dušo, pjevaj njoj. 

Odabrane svetkuj dane 
Posvećene Prečistoj. 

Uzvišenu ovu Ženu 
Diveći se promatraj, 

Punoj sreće ponajveće 
Majci Djevi čestitaj. 

Nju prizivlji, da te divlji 
Vihor kušnje ne svlada, 
Šved je časti, da od strasti 
Žiće ti ne postrada. 

Ona svima smrtnicima 
Donijela je rajski dar. 
Kraljica je, ona daje 
Milosti nam svake čar. 

Nije take riječi jake 
Nit se takva pjesma zna, 

Što bi pravu njenu slavu 
Izreć mogla ikada. 

A1 sve ako ne vješt jako 
I grješan je jezik moj, 

Šutjet ne ću, njezine ću 
Hvale zborit, pjevat njoj. 

Majko sveta, što vrh svijeta 
Novu radost razlivaš, 

I po vjeri rajske dveri 
Svima nama otvaraš! 

S tebe divne, milostivne 
Sja zemaljski ovaj put. 

Što je cio prije bio 
Crnom tminom pritisnut. 


338 


Izabrana ružo rana, 

Čišća nego 1 j ii jame vi je t, 

S kojom kreće u kraj sreće 
Djevičanski bijeli svijet! 

Moli ti mi, omili mi 
Ljubav, strah i pobožnost, 

I čistoću i mirnoću 
Poniznost i strpljivost. 

Kad me shvati smrt, o Mati, 
Moli, moli tada ti. 

Da me bijedna, kazne vrijedna, 
Sudac moj ne osudi. 

Ti ko zora rajskih dvora 
Milosno me dočekaj, 

Pa mi tada nakon jada 
Pobjednički vijenac daj. 

Bernarcio Morles. 


Jutrenja o f i c i j a u čast 
Bi, Dj. Marije. 

O STELLA JACOB FULGIDA! 

O zvijezdo Izraelova, 

I zoro, što ko sunce sjaš, 

Od tebe svijetla čistijeg 
Na svodu nema zvjezdanom! 


čistoći 

U bijel o zaodjevene 
Nebeske vojske slave te, 

I hvalu svete djevice 
Bez prestanka ti pjevaju. 

Ko dar ti one prinose 
I kalinu i ljiljan bijel, 

A1 što je boja cvijeća tog 
Spram čistih bijelih srdaca? 

Sa anđelima združujmo 
Zemaljske glase uboge 
l k nebu pjesmu šaljimo 
Uzvisujući Djevicu. 

Sva slava tebi, Isuse, 

Kog rodi Djeva Marija 
I Ocu s Duhom preblagim 
U vječne vijeke vjekova. 


Povečerje iz Male 
čast BI. Dj. Mariji, 

MEMENTO, RERUM CONDITOR! 

O Stvorce svijeta, sjeti se. 

Da rađajuć se nekada 
Ti naše tijelo obuče 
U tijelu čiste Djevice. 


službe u 

O Gospo, Majko milosti, 

Ti slatko vrelo blagosti, 
Od protivnika štiti nas 
I brani nas u smrtni čas. 

Sva slava tebi, Isuse, 

Kog rodi Djeva Marija 
I Ocu s Duhom preblagim 
U vječne vijeke vjekova. 


STAGAT MATER SPECIOSA 

Ljupka, vedra Majka stala, 
Dokle ležo sred jasala 
Mali Sin joj miljenik; 

Dušom njenom razblaženom, 
Razgorenom, rasplamćenom 
Prolazio rajski klik. 

O koliko usrećena 
Bješe ta neoskvrnjena 
Majka Sina jedinog! 
Smiješila se, radovala, 

Od radosti kličuć sjala 
Pokraj Čeda preslavnog. 

Komu duh da ne gane se, 
Videć Majku Božju gdje se 
Tako nježno raduje? 





Tko uživat s njome ne će, 
Gledajuć je punu sreće. 
Kako Sinka miluje? 

Zarad grijeha svijeta svega 
U jaslama gleda Njega, 

I gdje zimu trpi nag. 

Gleda svoga milog Sina, 
Kako plače sred živina. 

Dok mu rod se klanja blag. 

Malom Kristu u stajici 
Daju slavu nebesnici 
U veselju beskrajnom; 

Šuti Josip, šuti Djeva, 
Slušaju, što nebo pjeva. 
Pjevanju se dive tom. 

Vrelo milja, mila Mati, 

Daj i meni osjećati 
Skupa s tobom takav plam; 
Daj, da ljubav srca moga 
Gori sveđ za Krista Boga, 
Da mu u svem ugađam. 

Majko sveta, sve ti vaje. 

Što ih ljubav zadala je. 

Tisni usred srca mog; 

Nek i mene patnja snađe 
Sina tvoga, koji sade 
S neba na taj jadni log. 

Daj mi radost osjetiti, 

K Isusu se malom viti, 

Dok na svijetu budem tom; 

Nek me tvoja ljubav tješi. 

Tvoje mi se Dijete smiješi 
Na zemaljskom putu mom. 

Kruno djeva, Djevo divna, 

Budi meni miiostivna. 

Djetešce mi drago daj; 

Daj mi Onog nosit, ljubit, 

Koji dođe smrt pogubit, 

Dati meni vječni raj. 

Radost, Majko, sa mnom dijeli, 
Sinom mene razveseli. 

Razigraj mi srce Njim; 

Sva se moja duša divi. 

Cio bivam oganj živi, 

Kad se uz vas nalazim. 

Daj, da Sin me brani vazda, 
Božja riječ me jakim sazda. 
Milost mene očuva; 

Kaci mi zemlja tijelo primi. 
Dušu onda uzmi ti mi. 

Gdje tvog Sina slava sja. 


Trop (umetak u liturgijski tekst). 
Kasnije sekvencija BI. Dj. Ma¬ 
rije. 

INVIOLATA, INTEGRA 

Neporočna si, Marijo, 

Bez ljage i sva čista; 

Nebeskih dvora ti si dver. 

Puna blista. 

O Majko nježna 
Isusa Gospoda, 

Poslušaj molitve 
Svojega naroda! 

Srcem, ustima 

Sad smjerno tebe zovemo. 

Čisti da vijekom 
Dušom i tijelom budemo. 

Blago za nas dostoj se moliti. 

Daj nam postić život vjekoviti. 

O ti blaga! O ti slavna! O sva sveta! 
Što od grijeha jedina si izuzeta! 

X. vijek. 


O SANCTISSiMA! 

O najsvetija, 

O najnježnija 
Slatka Djevo Marijo; 
Mila toliko. 

Čista ko niko: 

Moli, moli ti za nas! 

Tješiteljice 
I pomoćnice 
Majko, Djevo Marijo; 
Štogod ti hoćeš. 
Postići to ćeš: 

Moli, moli ti za nas! 

Slabi padamo, 

Ljuto stradamo: 

Spasi nas, o Marijo; 
Utjehu dijeli. 

Rane iscijeli: 

Moli, moli ti za nas! 

Gledaj, Djevice, 

Vidi, Majčice, 

Čuj nas, čuj, o Marijo; 
Ti si nam vijekom 
Nebeskim lijekom: 

Moli, moli ti za nas! 

Tvoje radosti. 

Tvoje žalosti 
Pomogle nas, Marijo; 
Ufanje vjernih. 

Klik nam čuj smjerni: 
Moli, moli ti za nas! 

himni u čast svetima 

$ V . JOSIP 


SALVE, PATER SALVATORIS! 

Ovo je samo kratki posve slo¬ 
bodni izvadak iz te pjesme. 

Josipe, o milo ime, 

Spasiteljev poočime. 

Kom na brizi Bog bi sam; 

Vječnog Oca zastupnice. 

Majke Božje zaručniče. 

Svim te srcem pozdravljam! 

Koju slast si okušao. 

Kakvom li se srećom sjao 
Hraneć Dijete Božije! 

Živio si tako smjeran 
Kao čuvar brižan, vjeran 
Isusa i Marije. 

Očima si gledo Boga 
I na ruci nosio ga, 

Vio ga u zagrljaj; 

Gospoda si ti cjelivo. 

Od Njeg cjelov drag dobivo: 

Već na zemlji imo raj. 

Bog, što redi svemir cio, 

Drug u radu tebi bio, 

S tobom skupa lio znoj; 
Draga Božja Majka sama 
Pripravljala hranu vama — 
Svet li bio dom je tvoji 

Obadvoje služili te. 

Obadvoje ljubili te 
Kao glavu doma svog, 

A ti njih si obadvoje 
Pazio ko oči svoje 
Iz sveg srca pobožnog. 

Život pun ti nevinosti. 

Svih milosti, svih kreposti, 
Svrši smrću najljepšom: 

Dok si blažen umirao. 

Pokraj tebe Isus stao 
S majkom Djevom Marijom. 

Dobre smrti zaštitnice. 

Duša moja k tebi viče 
Moleć za tvoj zagovor: 

Ti na mojem smrtnom času 
S Majkom blagom reci Spasu, 
Da me primi u svoj dvori 

S V * JERONIM 


VEČERNJA 

Iz stare službe u senjskoj bis¬ 
kupiji. 

MAXIMI L/ETO 

Veselo slaveć blagdan velikoga 
Naučitelja i k tom zaštitnika 
Zemlja se s nebom združuje i pjeva 
Pjesme nebeske. 

Primi, o diko dičnih učitelja 
Klikćući narod, glasne hvalospjeve 
I milostivan napuni nam grudi 
Darima svetim. 

Krivovjerstvo si snažnom tjero riječju, 
I otrovnicu guju paklenjaču 
Sa zemlje tjeraj i pokazuj njenu 
Himbenu pakost. 

Zavjeta starog i novoga Pismo 
Vješto u jezik rimski prenoseći 
Učiš nas živjet, ko što od nas traže 
Zakon i vjera. 

Tvrđavo snažna tla dalmatinskoga, 
Pomozi puku, koji pomoć moli, 

Sve, što te časte kao zaštitnika. 
Obilno daruj. 

Hvaljen i slavljen neka bude Otac 
I Sin mu, koji palu zemlju spasi. 
Svetomu Duhu isto takvom pjesmom 
Pjevajmo slavu. 


JUTRE-NJA 

EN DALMAT1S L/EfiSSIMA 

O dane. Dalmatincima 
Veselja pun, svoj zemlji drag. 
Rođenjem svojim lijepo V te 
Obasja divni Učitelji 

Ko kaplja mlad on ostavlja 
Dom roditeljski udobni 
Pa znanja žedan Galijom 
I mudrom Grčkom bije se. 

A1 strepeći, da škodljivi 
Ćuh tašte slave ne bi mu 
Okaljo duha, krije se 
U krilu sirske pustinje. 


Da strahom njega odvrati 
Od takve svete odluke. 

Duh nečisti se obori 
Na ono tijelo nevino. 

A1 duša s Bogom združena 
Pomaći s mjesta ne da se 
I jasnim svijetlom prožeta 
Nebeske tajne doznaje. 

Tim svijetlom, sveta Trojice, 
Sve štićenike pobožne 
Jeronimove napuni. 

Da u raj stalno putuju. 

Dok s tamnicom se tjelesnom, 
U kojoj su, ne rastanu 
I višnjom jasnom svjetlošću 
U domu tebe otkriju. 


HVALE 

OPES, HONORES, COMMODA 

Imanje, časti, naslado 
I oholosti vijeka tog, 

Što koristi vam mamiti 
Hitrinama Jeronima? 





On hrleć tragom Kristovim 
Sa zgražanjem vas prezire 
I dičnim bijegom dobitnik 
Porazuje vas do kraja. 


Duh njegov kusa čistije 

5 nebesa dane radosti 

U svetoj špilji betlemskoj, 

U kojoj se je sakrio. 

Prem zatvoren u tijelu još. 

Sam boraveć sa Svevišnjim, 

Od silne nošen ljubavi 
Put neba žarak polijeće. 

Tu onom višnjom svjetlošću 
I Duhom Svetim napunjen 
Krivovjernički tjera mrak 
I sveto živjet uči svijet. 

Crkveno sunce žarano, 

6 visina rajskih milostiv 

Sveđ riječju, perom, primjerom 
Zaštićuj puk, što moli te. 

Trojedinomu Svevišnjem 
Nek bude slava vječita, 

<^)n srca nek umekša nam 
I ljubavlju ih raspali. 

S V . 


D U J A M 


VEČERNJA 

Iz negdašnje službe u senjskoj 
biskupiji. 

ASTRA QUI C/ELI 

Jasnoga neba stanovnici, dusi, 

Veselu pjesmu Dujmu zapjevajte, 

Da dopre k našim ušima i milo 
Srca nam dirne. 

Glavar taj, sveden rukom svetog Petra, 
Od njega poslan k našim obalama. 
Besjedom slavan, širom dijeli divne 
Spasenja dare. 

Hramovi drhću kumirski, dok svetom 
Preporađa se Dalmatinac vodom, 

I znakom križa Gospodnjega krasi 
Prkosno čelo. 

Pobjednik, slaveć nad bozima slavlje. 
Podiže biskup Kristu spomenike 
I muči pako, ništeć bogoštovlja 
Lažnoga ludost. 

Ne plaši on se divljeg tiranina. 

Već davši krvcu, plemeniti junak 
K zvijezdama penje veseo se, ište 
Svetačku slavu. 

O Dujme, naša svjetlosti i diko, 

I vi, o prvi učitelji, što vas 
Tlo naše slavi sveđ, isprosite nam 
Darove svete! 

Hvala i slava svaka tebi budi, 
Trojedin Bože, vladaru nebeski; 
Neka te vazda ko svog Spasitelja 
Spašeni slave. 

ANĐELU ČUVARU 


SALVE, M! ANGELICE! 

Zdravo, o moj Anđele, 
Duše lijepog raja. 

Što se blistaš, napunjen 
Blaženoga sjaja, 

Štono divnu promatraš 
Božju veličinu 
I potpunce uživaš 
Najčišću milinu. 

Ohole je duhove 
Pako progutao. 

Tebi Višnji milošću 
S neba pomogao 
Pa vrlinom stalnom te 
Tad očeličio. 

Tvojoj brizi slabašna 
Mene povjerio. 

Molim stoga klečeći 
Glave oborene, 

Ruke k nebu dižući. 
Duše rasplamćene: 


Himni 13 

Budi danas jednako 
Branitelj mi jaki. 

Da mi čim ne naudi 
Zlotvor na opak i. 

Od svake pogibelji 
Tijelo moje brani, 

I od grješnih ljaga svih 
Dušu mi sahrani. 

Svud i vazda štiti me 
Od sotonske tmine, 

II svem posve ravnaj mi 
Misli, riječi, čine. 

Moli za me, budi me. 
Kada drijemat stanem, 
Popravljaj zalutalog, 

Diži me, kad panem. 
Napast prošlu, sadašnju, 
Buduću zapriječi. 
Duševne i tjelesne 
Boli mi izliječi. 


Tješi, pazi, njeguj me. 
Kad me muka mori. 
Čisti dušu, svijetli njoj. 
Žarom je razgori. 

Krijepi, uči, nukaj me 
Na svaku dobrotu, 

Daji sve, što dovodi 
K vječnomu životu. 

Kad proštenje zatražim, 
Milost mi izmoli. 

Kad se kajem, raduj se 
Toj mi dobroj boli. 

Daj da tako provodim 
Život Bogu mio. 

Vazda svojim željama 
U njem budem cio. 

U tren smrtni žuri se, 
Tješiti me hodi. 

Spasi me od zlotvora, 

Sa sobom me vodi 
U nebeske dvorove. 
Gdje bez prestajanja 
U radosti istinskoj 
Svak se Bogu klanja. 

Konrad Hajnburški 

R ft Z N ! H I M N 


Popijevka o kratkoći života. 

CUM SIT OMNIS CARO FCENUM 

Kad je svako tijelo trava, 

A izatog trulež prava. 

Čemu tad se uzdižeš'^ 

Gledaj, što si, što ćeš biti: 

Časom cvijet si, čas još, i ti 
Kao prah se prosiplješ. 

Zemlju gaziš, zemlju paziš, 

I u zemlju opet slaziš. 

Njen si, u nju putuješ. 

Godinama odmičući. 

Ili bolje, uzmičući. 

Kao ništa postaješ; 

Poput sjene, koja gine, 

Ovaj život naglo mine, 

S grobom ga dovršuješ. 

Zemlju gaziš ... 

Adamovo bijedno dijete, 

Tako hitro nestaje te, 

Dimom se raspršuješ: 


358 


S plačem rođen snosiš jade, 
A kad svršit boj valjade. 

Tad sa strahom umireš. 
Zemlju gaziš ... 

Pregorke li, vaj sudbine! 
Njenoj sili, ljudski sine, 

Ne možeš da izmakneš: 

S plačem rođen snosiš jade, 
A kad svršit boj valjade. 

Tad sa strahom umireš. 
Zemlju gaziš .. . 

Na čistu si o svem tomu. 

Pa rad čega tijelu svomu 
Pohote ispunjuješ? 

Smrti skore ti se sjeti, 

I po smrti da ćeš žeti, 

Što na zemlji posiješ. 
Zemlju gaziš ... 

Filip da Gtave. 

CUR MUNDUS MILiTAT? 


Popijevka o iaštini svijefa. 

Zašto pod zastavom taštom svijet vojuje, 
Kada bez opstanka blaženstvo sve mu je? 
Čitava silna moć nije mu trajnija 
Od suda lončarskog, štono se razbija. 

Povjeruj prije na ledu pismenima 
Neg svijeta krhkoga ništavim lažima: 
Laže, kad masku vrline nagrađuje. 
Oduvijek nevrijedan, da mu se vjeruje. 

Više je vjerovat staklima varavim 
Nego li svjetovnim dobrima čitavim. 
Lažljivim sanjama, ništavim častima, 
Prijevamim težnjama i šupljim slastima. 

Reci, gdje Salamon dični i mudri je? 

i| ofp.8 'BpOAifoA lAipejAseu 'uosuieg 
II krasni Absalon obličja čudesnog? 

II blagi Jonatan srca preljubeznog? 

Kud Cezar djenu se, gazda nad gazdama ? 
II sjajni Raskošnik, cio u gozbama? 
Reci, gdje Cicero slavni je besjednik? 
Gdje Aristoteles, najviši sveumnik? 


360 


Vlastela slavljena, kralji glasoviti, 

Vjekovi premnogi, vođi siloviti. 

Carevi mogući, sila, što grm jela: 

U tren ko sve to da zemlja je pojela. 

Brzo li svjetovne slave pir proleti! 

Ko tvoj sjen, čovječe, sve je veselje ti. 
Koje sveđ nagrade vječite otima 
Vodeći u propast rđavim putima. 

O hrano crvi, što prašinom postaješ, 

O paro, taštino, čemu se uzdižeš? 

Ne znaš, ni sutra još hoćeš li biti živ. 
Dok si tu, budi svim dobar i milostiv. 

Tjelesna slava sva, za sreću držana. 
Uvelim cvijetom je od Boga nazvana, 
Kao i lista, što vjetar ga spopane, 

Tako i čovjek sa sunca nestane. 

Svojim ne zovi, što možeš izgubiti, 
Štogod svijet poda, to smjera cn grabiti, 
Misli i srce ti k nebu nek upiru; 

Blago svim, zemlju što potpuno preziru! 


5 >Cithara Octochorda« (1757.) (str. 218) ima lošiji tekst. 







MEDIA VITA 

Antr'ona o smrti. 

Posred života 
U smrti mi smo: 

Tko u pomoć da nam bude 
Osim ti. Gospode, 

Koji rad grijeha naših 
Pravedno se gnjeviš? 

Sveti Bože, sveti Jaki, 

Sveti milosrdni Spase naš, 
Zloj smrti gorkoj 
Ne predaj nas I 

XI. vijek. 


MM M/ESTA OUiESCE OUERELA! 

Popijevka kod pokopa. 

Utišajte se jadikovke, 

O majko, suze ostavljaj, 

Ne, ne plačimo svojih dragih: 
Života vrelo grob je taj! 

Što značio bi klesan kamen. 

Što krasni grobni spomenik. 

Kad to bi bio mrtvac pravi. 

Ne usnuli tek dragi lik? 

To tijelo, po kom pokoj pao. 
Kad rastala se duša s njim, 
Oživjet opet domala će 
Životom višim, punijim. 

Naskoro duh će kosti hladne 
Toplinom zgrijat negdašnjom, 
Natočit žile krvlju živom, 
Gospodar bit u stanu svom. 

Mrtvaci, štono istrulima 
Podavala im raka log, 

Ko ptice u vis vinut će se 
U zagrljaju duha svog. 

Zeleni tako suho sjeme, 

Što mrtvo već u grobu bi. 

Pa probiv stankom iz dubine 
O starom svojem klasu sni. 

Mrtvaca dragog primi, zemljo. 
Mi dajemo ga krilu tvom, 

Nek spokojno u tebi sniva 
Taj plemeniti srušen dom. 

On stan je negda bio duši. 

Što Bog je stvori na svoj lik, 
Revnovaia je u njem mudrost. 
Što Isus joj je početnik. 





Krij, zemljo, tijelo predano ti, 

I znaj, da Stvorac taj će dar, 

Taj trag sakriven lica svoga, 
Potražit kao svoju stvar. 

Nek stigne samo vrijeme pravo, 
Da nade sve utiša Bog, 

Otvorit ćeš se ti i vratit 
Mrtvaca sad ti predanog. 

Prudencij. 

PJESMA ZAHVALNICA 


TE DEUM LAUDAMUS! 

Tebe, Bože, hvalimo, 

Gospod naš si samo ti. 

Sa svom zemljom častimo 
Tebe, Oče vječiti. 

Anđeli u dvoru tvom 
Klanjaju se pred tobom. 

Kerubi te uzdižu, 

Serafski te slavi zbor, 

Moć ti priča beskrajnu 
Nebom, zemljom svaki stvor; 
Sav te silni diči svijet: 

Svet si. Bože, svet, svet, sveti 

Apostola, proroka. 

Mučenika kliče red. 

Crkva iz svih krajeva 
Pjeva s njima upored: 

Slava Trojstvu Presvetom, 
Višnjem Bogu jedinom! 


365 


Kriste, Kralju proslavljen. 
Očev Sine od vijeka, 

A od Djeve porođen 
Za spas grješnog čovjeka, 
Uzev smrti žalac ljut 
Ti nam probi u raj put. 

U slavi si Očevoj, 

I ko sudac ti ćeš doć. 

Po milosti velikoj 
Sad nam budi u pomoć; 
Spasi duše, štono ih 
Svetom krvlju otkupi. 

Štiti nas, Gospodine, 
Imenom ti mogućim. 
Očuvaj nas nevine, 
Zavladaj nam srcem svim. 
Da ti puk neokaljan 
Služi sveto svaki dan. 

Pun dobrote, Bože blag, 

Ti iznad nas vazda bdij. 
Kletom grijehu ništi trag, 
Milost svoju na nas lij, 
Ufanje nam ispuni, 

U nebu nas okruni. 

Već zora rumen... I jutro 
Već zora rumen... U visu . . 
Već žarko sunce zalazi . . . 
Venancij, Božji mučenik . . . 
Veselja novog popijevku . . . 
Veselja puni... Božanskog . 

Veselja puni. . . Krv. 

Veselo slaveć. 

Veselo svetkujmo. 

Veseljem, nebo, javljaj se . 

Vi krasne zvijezde doma svog 
Viekovit Kralju Svevišnji . . 
Vjekovit Stvorče stvari svih 
Vjekovit zvijezda Vladaru 
Vojnika četa vojujuć . . . 


. 216 
16 
. 32 

14 

5 

. 257 
. 22 
. 272 
20 
. 251 
. 80 
32, 91 
. 177 
. 243 
. 126 
. 133 
. 349 
95 

’ . 297 
. . 198 
. 78 

. . 12 
. 217 
. 271 

Za iberijski tron.175 

Za Krista hrabro boreć se.17S 

Zašto pod zastavom taštom.360 

Zbor apostolski tužio.127 

Zdravo, dane svečani.296 

Zdravo Djevo, djeva slavo.320 

Zdravo, Djevo rodiljo.329 

Zdravo, grade zaklona.330 

Zdravo, Majko Djevice.332 

Zdravo, Majko našeg Spasa.323 

Zdravo, mudra Djevice.328 

Zdravo, o moj anđele.355 

Zdravo, rajska Kraljice.327 

Zdravo, sate, na kornu.331 

Zdravo, sveta Rodiljo.318 

Zdravo, Srce Kralja Boga.308 

Zdravo, škrinjo zavjetna.328 

Zdravo, Tijelo porođeno.307 

Zdravo, Zvijezdo mora.121, 336 

Življahu tako.162 

S A D R t A 


Predgovor . 

Crkvena himnologija. 

I. HIMNI PSALTERIJA 

Jutrenje . 

Hvale . 

Časovi kroz dan. 

Večernje . 

Povečerje. 


II. CRKVENA GODINA 


Đošašće . . . . 

Božić. 

Nevina dječica . 
Ime Isusovo . . 
Bogojavljenje 
Sveta Obitelj . 
Korizma . . . 
Vrijeme Muke 
Cvjetnica . . . 
Veliki petak . 
Uskrs . . . . 
Uskrsno doba 
Uzašašće . . 
Duhovi . . . 
Presv. Trojstvo 
Ti jelovo . . . 
Srce Isusovo 
Krist Kralj 
Svi sveti . . 
Dušni dan 


*5 

*14 


3 

12 

22 

26 

33 


37 
43 
46 
48 
52 
55 
60 
64 
69 
71 
75 
. 77 

. 82 
85 
91 
94 
. 103 
. 107 
. 112 
. 115 

III. HIMNI SVETIH 

Svetkovine BL Dj. Marije. 121 

Svetim Apostolima . 125 

Za jednog mučenika . . 130 

Za više mučenika .* 132 

Svetim priznavaocima. 135 

Svetim djevicama.* 140 

Svetim ženama.' 143 

Posveta crkve.* * ’ | * ^45 

IV. BOŽJI UGODNICI 

Neokaljano Začeće BI. Dj. Marije ( 8 . XII.) 151 

Stolica sv. Petra (18. 1.). 153 

Sv. Martina (30. I.).I 54 

Lurdska Gospa ( 11 . II.).I 57 

Sedam utemeljitelja (12. II.) ’ 161 

Sv. Josip (19. III.). * 165 

Sv. Gabrijel Arkanđeo (24. III.) . . 169 

Sedam Žalosti BI. Dj. Marije .... . 171 

Sv. Hermenegildo (13. IV.) 175 

Sv. Venancij (18. V.). 177 

Posrednica svih milosti (31. V.) . ' . 181 

Sv. Julijana (19. VI.).Ig 4 

Rođenje sv. Ivana Krstitelja (24. VI.) . 186 

Sv, Petar i Pavao (29. VI.).190 

Predragocjena Krv Isusova ( 1 . VII ) 192 

Sv. Ćiril i Metod (7. VII.). ."197 

Sv. Elizabeta Portugalska ( 8 . VII.) 200 
Sv. Marija Magdalena ( 22 . VII.) ... 202 
Sv. Petar u okovima ( 1 . VIII.) .... 205 
Preobraženje Isusovo ( 6 . VIII.) . . . 207 
Sedam Žalosti BI. Dj. Marije (15, IX.) . 209 
Sv. Mihovil Arkanđeo (29. IX.) ... 213 
Sv. Anđeli Čuvari ( 2 . X.).216 

Svetkovina sv. Krunice (7. X.) .... 219 

Materinstvo BI. Dj. Marije (11. X.) . 224 

Sv. Terezija Avilska (15. X.) .... 226 

Sv. Ivan Kentski (20. X.). 228 

Sv. Rafael Arkanđeo (26, X.) .... 232 

V. NEKI HIMNI CRKVENIH REDOVA 

Cistercitski himni 

Sv. Bernard (20. VIII.).237 

Dominikanski himni 

Srce Isusovo.239 

Sv. Dominik (4. VIII.). 241^ 

Sv. Toma Akvinac (7. III.).245 

Sv. Ruža limska (30. VIII.).249 

Franjevački himni 

Sv. Franjo Asiški (4. X.).253 

Rane sv. Franje (17. IX.).259 

Sv. Antun Padovanski (13. VI.) . . . 265 

Sv. Klara djevica (12. VIII.).267 

Isusovački himni 

Svi sveti Družbe Isusove (6. XI.) ... 271 

VI. RAZNI HIMNI 
Himni u čast Spasitelju 
Molitva Isusu.2/7 

Božić.• • ■. 11 ' 

Iz ofičija Getsemanskog vr^a. 

Iz oficija Muke Isusove.289 

Iz oficija trnove krune.291 

Iz ofičija koplja i čavala.294 

Uskrs.296 

Uzašašće .301 

Duhovi .303 

Presv, Oltarski Sakramenat.305 

Srce Isusovo .308 

Mala Služba u čast Srcu Isusovu . . . 311 

Himni u čast BI. Dj. Mariji 

Pozdrav Gospi.318 

Negdašnje sekvencije BI. Di. Marije . 319 

Mala služba u čast Neokaljano Začete 327 

Antifone BI. Dj. Marije.334 

Razni himni u čast BI. Dj. Mariji . . 336 

Himni u čast svetima 

Sv. Josip.347 

vSv. Jeronim .349 

Sv. Dujam .353 

Sv. Anđeli Čuvari.355 

Razni himni.358 

Pjesma zahvalnica. 365 

Kazalo izvornika .367 

Kazalo prijevoda .375 

Sadržaj.383 


3S6 


ISPRAVI! 

Sir. 96. na dnu sfranice ime aukiora: mjesto Toma Ce- 
lano treba: Sv. Toma Aquinac. 

